درەختە سوتاوەکە – KurdRawm\nپێشکەشە بە عەبدوڵا پەشێو کە بەردەوام لە یادەوەریمدا هێزێک بووە بە نیشتیمانەوە دەمبەستێتەوە\nلێرەدا بۆ یەکەمجار ماچم کرد. بەقەدپاڵێکەوە و لە نزیکی دارێکی سوتاوەوە. ئەو تەماشای ناو هەورەکانی دەکرد چۆن لە هەندێ جێگاوە تێکەڵاوی یەکدەبوون و لە هەندێ جێی ترەوە لێکدوور دەکەوتنەوە. تاوێک سەرنجی هەورەکانی دەدا و تاوێکی دی توند باوەشی پێدا دەکردم.\n”ئێرە بەرزترین شوێنێکە لەم شارەدا من بۆی هاتبم”\n”دەشێ لێرە بەرزتر نەبێ”\nباڵندەکان لە بەرزایی دا دەفڕین و لەناکاوێک بۆ ناو زێیەکە شۆڕ دەبوونەوە و لەناو چری درەختەکان دا وندەبوون.\n”من هەمیشە حەزم کردووە باڵندەیێک بم” ئەو گووتی.\n”باڵندەکان بەختەوەرترین بوونەوەری دونیان، بەڵام تکایە باڵندە مەبە”\nئەو پێکەنی، ئەوجا پرسی ”بۆچی؟”\n”دەترسم بڕۆیت و نەتبینمەوە”\n”دەترسی بەجێت بهێڵم”\n”من زۆر لە جێهێشتن دەترسم”\nداوای لێکردم دانیشم و منیش دانیشتم. ئەویش لەپاڵمەوە دانیشت. دەستم هاویشتە سەر شانی و دەستم کرد بە یاریکردن بە قژە خاوەکەی. من بە مشکە بچکۆلەکەم بانگم دەکرد. هەر کاتێک وا بانگم دەکرد ئەو پێدەکەنی.\n”دەکرێ منیش بە پشیلە سپییەکە بانگت بکەم؟”\n”بۆ نا . با لە ئیستا بەدواوە من پشیلە سپییەکەی تۆ بم”\n” پشیلەیێکی شەلی بەستەزمان. نازداریم لە کوێیە؟”\n”دەکرێ بزانم ئەو قاچەت چۆن لە دەست داوە؟”\n”لێرە ماڵێکم بڕی و هەڵاتم”\nکە وامگووت داچڵەکی، کەمێک کشایە دواوە و دەستم لەسەر شانەکانی ترازا و کەوتنە خوارێ.\n”کاتێک پۆلیس بۆم هاتن، خۆم نەدا بەدەستەوە و هەڵاتم. ئەوان کەوتنە شوێنم و منیش خۆم هاویشتە سەربانی ماڵیکی ئەو نزیکانەوە. لەسەربانی ئەو ماڵەوە کەوتمە خوارێ و ئەو قاچەم لە دەست دا”\nکە لەوێ دا وەستام، هەستم کرد هەردوو چاوی خەریکبوون دەکشان و لە ڕوخساری دەهاتنەدەرەوە . شتێک ئەو نەیدەتوانی بڕوای پێ بهێنێ.\n”تۆ هەمیشە شۆخی دەکەیت”\n”بڕوا دەکەی دزیم کردبێ؟”\n”ئەوە چیرۆکێکی درێژە”\nکەمێک بێدەنگ بوو. دواتر سەرێکی هەڵبری و ئاوڕێکی لە پشتەوە دایەوە.\n”ئەو درەختە بەچی وا سوتاوە؟”\nنزیکترین درەختێک لەسەروومانەوە لە قەدییەوە بۆ سەرەوە قلیشێکی ڕەشی گەورەی تیابوو. ناوجەرگەی درەختەکە دیاربوو ڕەشی دەکردەوە.\n”هەورەتریشقە لێی داوە . هەمیشە درەختێکی سوتاو لە شوێنێکی ناو دارستانەکان دا هەن”\n”تۆ هەمیشە بۆ ئێرەم دەهێنی بۆ ناو ئەم دارستانە”\n”من پیاوی ناو دارستانەکانم،زۆربەی ژیانم لەناو کەژ و کێو بەسەر بردووە”\n”دەزانی منیش خەریکە خووی تۆ دەگرم”\n”ناشێ بڵێی خوویێکی خراپە”\n”نا وا ناڵێم . بەردەوام لەگەڵ تۆ دا هەست بە ئارامی دەکەم”\nجارێکی دی دەستم هاویشتەوە سەر شانی. ئەو لێم نزیک بۆوە. دەمم خستە ناو دەمییەوە و تێر لێوەکانیم مژی. ئەو هیچی نەگووت. هەردوو چاوەکانی نوقاندن و باوەشی پیاکردم. دەستم برد و یەک لە دوای یەک قۆپچەی کراسەکەییم ترازاند. گۆی هەردوو مەمکی لەناو سوخمەکەیەوە هاتبونەدەرێ. یەک یەک مەمکەکانیم دەردەهێنان و ماچم دەکردن.\n”ئەوانە هی منن؟”\n”با بۆ تۆ بن”\nلە مەمکەکانییەوە لێوم بردە سەرەوە بۆ سەر لوتی. بە هێواشی گازێکم لە لوتی گرت.\n”تۆ ڕۆژێک لوتم دەقرتێنی”\nهیچم نەگووت، لەسەر خۆڵەکە ڕاکشاین وخۆم دا بەسەریا. دەستم بردە ناو دەرپێ کورتەکەیەوە. ئەو چاوی نوقاندبوو. من لە روخساری وورد دەبوومەوە. دەتگووت فریشتەیێکە و لەژێرما ڕاکشاوە. دەستم خستە ناو قوزییەوە و بەنەرمی یاریم پێدەکرد. دیاربوو ئۆخژنێک خزابووە ناو گیانییەوە. زنجیری پانتۆڵەکەیم کردەوە و کەمێک پانتۆڵەکەیم داکشاندە خوارێ. ئەو دەستی لەسەر کێری من بوو. لەناو گەرمایی لەپی دەستیا خۆشییەکی زۆرم تێکەوت. ووردە ووردە گەرمتر باوەشی پێدا دەکردم و لێم نزیکتر دەکەوتەوە. منیش گەرمتر بەخۆمەوە دەنووساند. هەموو گیانیم دەلێسایەوە، لەژێرملییەوە بەرەو سەر ڕومەتەکانی و دواتر شۆردەبوومەوە بۆ سەر مەمکەکانی و گۆی مەمکەکانیم بە لێوەکانم دەگرت.\n”یەکپارچە بووی بە ئاگر”\n”تۆش یەک پارچە بووی بە بەفر”\nدەستی برد کێرمی گرت و خستییە ناو قوزییەوە. قوزی تەواو تەڕبووبوو. چاوەکانی کردنەوە و ڕوانییە ناو چاوەکانم. منیش تا دەهات باوەشم پیادەکرد و نیگام بڕیبووە ناو چاوەکانی. وورد وررد هەموو گیانم خاو دەبۆوە. سەرم نایە سەر سنگی و بۆ تاوێک چاوم نوقاند. ئیدی وەکو ئەوە وابووم لە شوێنێک بم لەناو هەورەکان. کتومت وەکو باڵندەیێک لە بەرزایی دا بفڕم.\nئەو سەری نابووە سەر سنگم و وەکو منداڵێک باوەشم کردبوو. هێشتا من لەژێریا ڕاکشابووم و هەستم بە قووڵایی گیانی دەکرد وەکو تەنورێک گەرمایی دەرژاندە ناو ڕۆحمەوە. نازانم بۆ هەمیشە هەستم کردووە هی خۆمە. پیاوێک بە ڕێکەوت لەسەر شەقام دۆزیمەوە. کەچی هەستم دەکرد هی خۆمە. ڕێک وەک دۆزینەوە وابوو. درەنگانێکی شەو لە کار دەگەڕامەوە و لە شوێنێک بەر لەوەی نزیکی ماڵەوە ببمەوە تایەیەکی ماشێنەکەم بزمارێکی تێچەقیبوو و نیشتبووە سەر ئەرز . من لە ماشێنەکەم هاتبوومە دەرێ و لەناو تاریکی وەستابووم و نەمدەزانی چی بکەم. ئەو لەژێر درەختێکا ڕاکشابوو جگەرەی دەکێشا. سەرەتا وامزانی شێتە. سەر و ریش هاتوو و بۆگەنی جگەرەی ڕۆژە ڕێیەک دەڕۆی. ئەو لێم هاتە پێشی و بینیم قاچێکی پلاستیکیی هەیە. بە ئینگلیزی گووتی :\n“Your tire is flat madam”\n‘’I don’t know how to fixed’’\nبەبێ ئەوەی چاوەڕوانی من بکات پشتی ماشینەکەمی هەڵدایەوە و لەژێر فەرشەکەی دا تایە زیادەکەی دۆزییەوە. من هەرگیز نەمدەزانی تایەیەکی زیادە لەوێ دا هەبێت. هێندەی چاوتروکانێک جەگی لە ماشێنەکەم بەست و چەند گرێیەک بەرزی کردەوە. بەدەم شلکردنەوەی برغووەکانییەوە گووتی:\n” where are you from? ‘’\n‘’iam Kurdish from kurdistan’’\nکە گوێی لە کوردستان بوو لە شوێنی خۆی حەپەسا. مژێکی قووڵی لە جگەرەکەی دا و بزەیێکی تاڵ کەوتە سەر لێوەکانی. ووچانێک سەری شۆرکردەوە و دواتر سەری بەرەو لای منەوە وەرگێڕا. بۆ یەکەمجار سەرنجی چاوەکانیم دا لەناو تاریکایی شەودا دەبریسکانەوە. ئەوجا گووتی:\nکە تایەکەی بۆ بەستمەوە شتێک پارەم کردە دەستییەوە، ڕەتی کردەوە لێمی وەربگرێ. داوام لێکرد داوەتی قاوەخواردنەوەیێکی بکەم، بەوە ڕازی بوو. پێمگووت لەگەڵم سەرکەوێت تا قاوەخانەیێک دەدۆزینەوە. ئەو گووتی من هەرگیز سواری ماشێن نابم. ئاماژەی بۆ شوێنێک کرد لەو نزیکانە کە سەد هەنگاوێک لێمانەوە دوور بوو قاوەخانەیێک هەیە. لەوێ پێکەوە دانیشتین. ئەو باسی ژیانی خۆی بۆ کردم. لە گوندی بێرکوت، لە دایک بووە و هەموو ژیانی پێشمەرگەبووە.\nمن لە درەختە سوتاوەکە خورد دەبوومەوە، درەختێک هەناوی ڕەش داگەڕابوو. گوێم لێبوو و ئەو گووتی:\n”پیاو کە تەواو دەبێ ئیدی لە ژن دوور دەکەوێتەوە”\nمن هێشتا سەرم لەسەر سنگی دانابوو.\nجارێکی دی پرسی: ”لەبەر من باوەشم دەکەی یاوەخوود خۆت حەز دەکەی؟”\nمن نەمدەزانی چ وەڵامێکی بدەمەوە. لەسەر سەنگی هەستام و جگەرەیەکم داگیرساند. بەرەو لای درەختەکە کشام و پشتم نا بە درەختە سوتاوەکەوە. ئەو لێم نزیک کەوتەوە و لە باوەشما دانیشت.\n”مژێک جگەرەم بەرێ”\n”پێمخۆش نییە فێری جگەرە بی”\nدەستمی ڕاکێشا و مژێکی لە جگەرەکە دا. هێشتا دووکەڵەکەی لە قوڕگییەوە فڕێنەدابۆوە دەرێ ماچێکیم کرد. هەمیشە کە جگەرەیێکم دادەگیرساند ئەو مژی دووهەمی لێدەدا.\nقاوەخانەکە هەر من و ئەوی لێبووین. خامۆشی تەواوی دونیای داپۆشیبوو.\nمن لێم پرسی”لە کوێ دەژی؟”\nئەو گووتی”من ماڵم نییە”\nتاوێک لێیورد بوومەوە. قومێکی لە قاوەکەی دا و ڕووی بەرەو پەنچەرەکە وەرگێڕا.\n”لەژیانما هەرگیز ماڵێكم نەبووە. بەردەوام بە کەژ و کێوەوە بووم. تەمەنی خۆم بەتەواوی نەدەزانی کاتێک بووم بە پێشمەرگە. زۆر منداڵبووم هەر زۆر. لەم گوند بۆ ئەو گوند و لەم شەڕ بۆ ئەو شەڕ. تا ئەو شوێنەی لەشەرێک بە خراپی بریندار کرام و لە مەرگ گەڕامەوە. ئیدی لەو دەمەوە بۆم نەکرا وەکو کەسێکی ئاسایی بژیم. لەودەمەوە وەکو ئاژەڵێکی کێوی ئەو دونیایە تەی دەکەم”\n”ئەو قاچەت …”\n”ئەو قاچەیان لە ئێران بۆ بڕیمەوە. بە دوو قاچەوە بردیانمە ئەوێ و بە قاچێکەوە گەڕامەوە”\n”ئەی چۆن دەژی؟”\n”وەکو شا دەژیم”\n”مەبەستم لێرە چۆن دەژی؟”\n”بەڕۆژ لەسەر شەقامەکان و شەوانیش لەناو دارستان”\nئەو زۆر بە ئاسایی دەدوا. هەر وەکو ئەوەی باسی پاڵەوانی یەکێک لەو فلیمانەی ناو هۆڵیودم بۆ بگێڕێتەوە.\n”کوختێکم لە تەختە و دار لەناو ئەو جەنگەڵە دروستکردووە و لەگەڵ سمۆرە و باڵندەکان دەنووم”\nکوپی قاوەکەی هەڵگرت و فڕێی دایە ناو تەنەکەی خۆڵەکەوە. بەرەو لای منەوە گەڕایەوە و لەنزیکمەوە ووچانێک وەستا. بەدەم خەندەیێکی شیرینەوە گووتی:\n”من دەبێ بڕۆم . سوپاس بۆ قاوەکەت”\n”لە کوێ جارێکی دی بتبینمەوە؟”\n”ئەو ڕێکەوتەی من و تۆی بەیەکەوە نوساند گەر ئارەزوو بکات جارێکی دی دەمانگەیێنێتەوە یەکدی”\nئەو ڕۆیشت. لە ڕوناکایی قاوەخانەکەوە چووە دەرێ و لەناو تاریکاییا ونبوو. بە قاچێکی پلاستیکییەوە کە بەگران بەدووی خۆی دا ڕایدەکێشا. بەجۆرێک ڕۆی پێموابوو ئیدی جارێکی دی نایبینمەوە. خەریکبوو بانگی بکەم، هێزێک لەناوەوە ڕایگرتم. ئارەزووم بوو لە شوێنی خۆم هەستم و لە دووی بڕۆم، هەستم کرد بۆمناکرێ. خۆشمویست. زۆر سادە ناسیم و زۆر سادە خۆشمویست. تەواو چووە دڵمەوە. خودا لەو شەوەدا ئەوی بۆ من نارد. خەمێک یاوەخوود شادییەک بوو بۆی هێنام. نازانم کامیان بوو، چی ناو بنێم دوایین شادی تەمەن، یان دوایین خەمگینی تەمەن.\nسبەی شەو کە لەکار گەڕامەوە لە هەمان شوێن بینیمەوە. ماشێنەکەم ڕاگرت و چوومە دەرێ. لێی نزیک بوومەوە. لەژێر درەختێکا لەسەر پارچە کارتۆنێک لەسەر پشت ڕاکشابوو. شووشەیێک بیرەی بەتاڵ لەپاڵییەوە کەوتبوو. دەستم برد و لەسەر ناوچەوانیم دانا. هەردوو چاوی کردنەوە. کە منی دی خەندەیێک کەوتە سەر لێوە ڕەش هەڵگەڕاوەکانی.\n”چییە هەمدیسان تایەی ماشێنەکەت تەقیوە؟”\n”هاتووم ئەمشەو لەگەڵم وەرەوە ماڵێ؟”\n”من پیاوی ناو ماڵێ نیم. لەوەتەی بیرم دێ بڕواناکەم لەژێر گوێسەوانەی ماڵێک هەناسەم دابێ”\nمن پاڵم دابۆوە و بە دارە سوتاوەکەوە و ئەو هێشتا لەباوەشمابوو. هەردوو دەستی کردبووە ملم و منیش جارجارێک زوڵف و کەزییم لادەدا و ژێر چەناگەیم ماچ دەکرد. ئەو دەیگووت تۆ هەمیشە دەڕۆیت و بەجێم دەهێڵیت. ویستم پێی بڵێم ئەوە من نیم تۆ جێدەهێڵم، ئەوە منم هەمیشە جێ دەهێڵرێم. بەڵام هیچم نەگووت. ئەو گووتی تۆ هەمیشە دڵم دەشکێنی. منیش خەریک بوو پێی بڵێم بمبەخشە لەوەی دڵت دەشکێنم، حەزم نییە شتێکی وا بکەم دڵی میهرەبانی تۆی پێ بێشێنم. بەڵام من بۆ خۆم هەمیشە دڵم شکاوە. دڵێک لێرەدا لەناو سنگما بۆوە بە هەزاران پارچەوە. بەڵام ئەوجارەش بێدەنگم هەڵبژارد.\nهەستم کرد خورپەیێک بەناو دڵیا گوزەری کرد و تووند چاوەکانی نوقاند. چاوەڕێبووم شتێک بڵی و ئەو هیچی نەگووت. تا ئەو کاتە من لە باوەشی دانیشتبووم. دەستێکی لە پشتم دا و من لە باوەشی هەستام. ئەویش هەستا. چەند هەنگاوێک جوڵا و ڕوانییە خوارەوە بۆ ناو زێیەکە. لە دووی چووم و لە پشتەوە خۆم پێوە نوساند. سەرم خستە سەر شانی. مراوییەکان لە دوورەوە دیاربوون مەلەیان دەکرد. بۆ ماوەیێکی درێژ بێدەنگبوو. هەستم کرد تەواو گەڕاوەتەوە ناو خۆی و ئاگای لە دونیا نەماوە. دەمزانی بیر لە چی دەکاتەوە. بیر لەو دەکاتەوە. ئەو ڕۆژێک لە ڕۆژان کیژۆڵەیێکی خۆشویستوە. یەکەم خۆشەویست و دوایین خۆشەویستی نێو ژیانی. ئەو کیژۆڵەیەی لە گوندێک ناسی و هەر لەو گوندەش لە پشتی زیلێکی سەربازییەوە بۆ دوایینجار بینی دەستی بە لێواری زیلێکەوە گرتبوو. بە لەچکە سورەکەیا ناسیبوویەوە کە بەدەستەکەی دی و لە دورەوە لە ئاسمان دا بای دەدا. دیاربوو خوداحافیزی لە کەسێک دەکرد. نازانێ دەسڕەکەی بۆ کێ دەجوڵاندەوە. ڕەنگە بۆ ئەمیش نەبووبێ . دوور نییە بۆ ئەو خانووەی شەکاندبێتەوە کە هێشتا دەرگاکەی بە کراوەیی بەجێمابوو.\nمن لەناو کۆمەڵێک پێشمەرگەدا بووم لەناو دەوەنێکا خۆمان شاردبۆوە. ئەو خەڵکانەم هەموو دەدی بەبەردەمی ئێمەدا دەبران و لەدوویان گوندێکی چۆڵ هۆڵ بەجێدەما. ئێمە هیچمان بۆ نەدەکرا. لەو دەشتاییە پڕ لە سەربازەدا دەمانتوانی چی بکەین. ئەو ڕۆیشت و ئیدی نەمدییەوە. هەمیشە پێمدەگووت ڕۆژێک دێ تۆش بەجێمدەهێڵی. ئەویش وەکو گوڵ پێدەکەنی و دەیگووت نا ئەوە من نیم جێتدەهێڵم، ئەوە تۆیت هەمیشە دەڕۆیت و بەجێمدەهێڵیت. من دەمگووت بۆ هەر کوێ بڕۆم دێمەوە ئێرە. هەر وەکو خۆر کە چۆن دڵنیای دوای ئاوابوون جارێکی دی هەڵدێتەوە. ئەویش دەیگووت منیش هەر کاتێک بەجێتبهێلم بۆ کۆتاجار نابێ. جارێکی دی دێمەوە. چۆن سەوزایی باخ بەجێ دێڵێ ئاوا بەجێت دێڵم. هێواش و لەسەرەخۆ دەڕۆم و خێرا دەگەڕێمەوە. بەڵام ئەو ڕۆیشت و هەرگیز نەگەڕایەوە. دەیان بەهار هاتن و چوون و ئەو هەر نەگەڕایەوە. سەوزایی جارێکی دی هاتەوە و ئەو دوا کەوت و نەگەڕایەوە. ئەو خێرا بەجێی هێشتم، هەر وەکو چۆن ئەسپێکی خوڕ سوار بەجێ دێڵێ ئاوا بەجێی هێشتم.\n(شەوان ئەو لەناو دارستانەکە دەنووست. ئەو کوختەکەی خۆی نیشان دام، لەژێر درەختێکا سازی کردبوو. هەرچیم دەکرد لەگەڵم بێتەوە ماڵێ و لای من بژی. ئەو حەزی لەناو ماڵ نەبوو. لەناو چوار دیواری بەردین هەناسەی سوار دەبوو. هەمیشە پێیخۆش بوو لەسەر شەقامەکان بێ. جارجارێک دەهات و لەنزیکی پەنجەرەکەوە دەوەستا)\n(من چیدی بۆم ناکرێ وەکو ئینسان لەنێو ماڵا بژیم. هەستدەکەم بومەتە ئاژەڵێک. هەموو تاڵاوی دونیام چێشتووە و تا ڕادەی شێتبوون تەزیین بەناو گیانما شۆربۆتەوە خوارێ. هێندەم برسێتی دی ئیدی هەستدەکەم ژیان جوانییەکی نییە پێمی ببەخشێ. بمبەخشە کە پێتی دەڵێم لەگەڵت نایەمەوە ماڵێ)\n(شەوان لەبەرپەنجەرەکەوە دەوەستام و لە تاریکاییم دەڕوانی. لەپڕێک لەناو دارستانەکەوە تارماییەکم دەدی بەرەو لای منەوە دەهات. دەهات و لەژێر ڕۆشنایی چرای سەر شەقامەکە دەوەستا. ئەو خۆشی لەوە دەهات لە لەگەنێگا پارچەیێک نان و چاییەکی بۆ شۆربکەمەوە خوارێ. هەردوو دەستەکانی بەرزدەکردنەوە و بە ئاماژەیێک دەیگووت هێواش شۆری کەوە با چاییەکە لار نەبێتەوە و بڕژێ)\n(کە نیشتیمانم جێهێشت کزەیێکی ئاگرین خەریکبوو هەناوی دەخواردم. لەناوەوە دەکوڵام و بەبێدەنگی دەگریام. ئیدی تەماشام کرد شوێنەکان هەموو بۆ من وەکو یەک وان. من هەموو ژیانم لەپێناوی خاکێک جەنگام و قاچێکی خۆشم بۆ بەخشی. ئەو دەمەی نیشتیمان ئازادبوو هەستم کرد ئیدی دەبێ من بڕۆم. چونکە لەوە زیاتر هیچی کەم نەبوو پێی ببەخشم. ئیدی من پیاوێکی کوژراوی بێ سەواد و بێ کەڵکبووم)\nئەگەر وا بڕوات لێرە دەمریت. لەسەر شەقامەکان. کە ئەوەم پێگووت پێکەنی. پێکەنی و ددانەکانیم هەموو دیتن دوکەڵی جگەرە زەردی کردبوون. ئەو پێیگووتم، من ئیدی لە هیچ ناگەڕێم مەرگی خۆم نەبێ. دەمەوێ لە شوێنێک لەناو تەنیایی و بەوپەڕی خامۆشییەوە بمرم. بمرم و بۆ جارێکیش ئاوڕ لە نیشتیمان نەدەمەوە. هەموو شوێنێکی لێگەڕام، ئەو نەبوو. نەبوو هەر وەکو ئەوەی لە ئەزەلەوە نەبووبێ. ڕۆژان هاتن و چوون و من ئاسەوارێکم لەو نەدۆزییەوە.\nلە پشتەوە باوەشی پیاکردبووم و سەری خستبووە سەر شانم. هەردووکمان خامۆش لە زێیەکەمان دەروانی کە مراوییەکان لەناویا مەلەیان دەکرد. ئەو گووتی:\n”هەست دەکەم تۆ هەمیشە لێم هەڵدێی؟”\n”نەک هەر لەتۆ لە هەموو دونیا هەڵدێم. من لە خۆشم هەڵدێم کە بۆم ناکرێ ڕواوڕووی خۆم ببمەوە”\nلە پشتەوە تووند باوەشم پیاکردبوو و چەناگەم لەسەر شانێکی دانابوو. گوێم لێبوو زۆر بە کپی گووتی، لە ڕۆشنایی هەڵدێم کاتێک ناتوانێ تاریکایی ناو گیانم بشارێتەوە.\n(ئەو هەمیشە خۆیم لێدەدزێتەوە. هەموو ئەو جێگایانەی لێدەگەڕێم کە ڕۆژێ لە ڕۆژان ئەوی لێبوون و لە هیچ شوێنێک نایدۆزمەوە)\n(لە خۆم هەڵدێم کە ڕابردووم بۆوە بە تەوقێک و لەگەردنم ئاڵاوە)\n(ئەو دەترسێ هۆگری بم)\n(هەزارجارم پێگووتووی هەرگیز هۆگرم مەبە. هەوڵبدە بۆ ساتێکیش بیرم نەکەیت)\n(هەموو شوێنێکت لێدەگەڕێم و تۆ دیارت نییە)\n(من بووم بە چیرۆک. هەزاران چیرۆکی پڕ لە دەرد و شکان)\n(با من یەکێک بم لەو چیرۆکانەی کە تا دەکرێ درێژ و درێژتر ببێتەوە)\n(هەموو چیرۆکەکانم کورت کورتبوون. لە هیچ یەکێکیانا شادیم نەدی)\n(با من دوایین چیرۆکت بم)\n(دواجار تۆ بووی بە دوایین چیرۆکم)\n(داوام لێکردی با شەووڕۆژێک هەمووت هی من بێ)\n(سەرم بۆ لەقاندی کە دەکرێ شەو و ڕۆژێکم تەنیا هی تۆ بێ)\n(هەموو شتێک زوو کۆتایی هات)\n(هەموو شتێک کۆتایی دێ)\n(تۆ لە کوێی؟ کوێت لەدوو بگەڕێم)\n(ئیدی من لێرە نیم. چووم هەر وەکو ئەوەی نەبووبم)\n(منت لێرە تەنیا جێهێشت. ئیدی تۆ لێرە نیت. بە شەقام و کۆڵانەکاندا دەگەڕێم و تۆ نادۆزمەوە. هەر وەکو ئەوەی نەبووبی)\n(من هەرگیز لێرەنەبووم)\nئەو شەوە کە لە کار گەڕامەوە بە دڵ یادیم کرد. لە نزیکی ئەو شوێنەوە کە جارێک تایەیەکی ماشێنەکەم نیشتبووە ئەرز کەمێک وەستام. تەماشای ژێر درەختەکەم کرد و بەکۆڵ تۆزێکی بۆ گریام. دواتر بەرەو قاوەخانەکە چووم و تەنیا بۆ خۆم لەوێ دانیشتم و قاوەیێکم خواردەوە.\nتێبینی : لەم چیرۆکەدا کەڵک لە هەردوو پارچە شیعری ” تۆش بەجێم دێڵی ” و ” کۆنتراکت ” وەرگیراوە .


مین کائو لانو ساو خی نگین را انجام ده تولید کننده درک توانایی تولید قوی ، قدرت تحقیق پیشرفته و خدمات عالی ، شانگهای مین کائو لانو ساو خی نگین را انجام ده تأمین کننده ارزش ایجاد می کند و برای همه مشتری ارزش ایجاد می کند.\nگرفتن مین کائو لانو ساو خی نگین را انجام ده قیمت\nمین کائو لانو ساو خی نگین را انجام ده مقدمه\nدرون هر حال نویسنده وظیفه خودش را انجام داده و اینک بر دیگران هست که اگر مایلند بـه وظایفشان عمل کنند. ما تبعیدی هستیم و تلاش مـی‌کنیم درون حد امکان خود ادبیـات تبعید را خلق کنیم ـ ضعیف یـا غنی ـ اگر این ادبیـات ارزش داش�\nکارکردنی زیاتر بۆ ناساندنی ئه‌نفال ده كران، به‌سه‌دان دۆنم زه‌وی مینڕێژكرا، كه به چه‌ندین ملیۆن مین مه‌زنده ده‌كرێت، به‌و هۆیه‌وه چه‌ندین ساڵه رووبه‌رێكی فراوانی زه وی كشتوكاڵی به‌بێ سوود لێوه\nسو مین روش هم این هست که او ل صد تایی ها رو با هم جمع کنه بعد ده تایی ها رو و بعد یکیها رو . با کیهان داشتیم تمرین های گاج رو حل می کردیم .در تمام مثال های این روش حاصل جمع صد تایی و ده تایی و یکی کمتر از نه هست .ولی در یک مثال ح�\nطنز اکسویی - ویسگون\nطنز اکسویی سهون که لوهان ولش میکنه میرهمیخواسته کم نیاره میگه :فکرکردی کی هستی ؟بدبخت !!از تو بهتر منو ول کردن ،تو که هیچی نیستی ! تربیته کریس و سوهو باشهتو کمپانی لی سومان باشهدوسته صمیمیش کای باشه مکنه ام باشهبعد\nده نگ | هه‌ورامان\nئه‌ڵبه‌ته ئی سوئالانه و ده‌ها سوئالێته‌ر که هه‌نێ هه‌ده‌فشا تاوانبار که‌رده‌ی که‌سی نیه‌ن به‌ڵکوم وه‌ختێو که‌سانێو مه‌یانێ و به‌جیاتی ئانه‌یه بلا داڵانی و بوه‌و چنوری بکه‌را و کولیته‌و شه‌ره\nهرجا را كه بابيل و كلنگ بهم مي زني سندي پيدا مي شود كه اگر چه امروز تنهادلالان و عتيقه چي ها را پر مي كند ولي مي تواند زوايه هاي تاريك يك تمدن كهنه را هم روشن سازد . خياو در حاشيه سرزمين افتاده كه روزگاري به اسم ( اران\nئاورێکی دۆزه‌خی له نیاوا له ده‌ورووبه‌ری کاتژمێر 8ی به‌یانییه‌وه ئاگرێک له 17 کیلۆمتری شاری سه‌وڵاوا له نێوان دێهاته‌کانی به‌رقوڕوو، له‌نگه‌رێز، نگڵ و نیاوا به‌ربوه. له یه‌که‌م ساته‌کانی گه‌یشتنی\nئی یانە خەڵاتێوەن جە لانو ئەمنۆوە ، بۆنەو ساڵهای ساڵ هامکاری چەنی ئەمن . چۆتاش تەکانەیش واردەو ئەومۆوە وێشەرە ، زاناش چ پەننەیش دەینۆوە؟! + نوشته شده در سه شنبه پانزدهم آذر ۱۳۹۰ ساعت 12:17 توسط ابراهیم شمس | اورامان را بهتر\nروستای باباپیر(مذهبی) تاریخ فرهنگ شهدا و تصاویر روستا\nچانیول و لی مین هو و سوکی - نماشا\nسلام بچه ها من تازه وارد نماشا شدم امیدوارم دوستای زیادی پیدا کنم این اولین ویدیو ام است از\nروزنامه روزگار معدن شماره 272 - مگ لند\nکینوا یا خاویار گیاهی و خواص شگفت انگیز آن - مطالب\nکینوا یا خاویار گیاهی و خواص شگفت انگیز آن، کینوا را از کجا تهیه کنیم، کینوا در هر غذایی مناسب است، روش تهیه غذاها با کینوا، کینوا چه خواصی دارد\nWelcome to Shareef's Web Site\nهه‌موو کرێـکاره گیرخواردووه‌کانی ناو کانه‌که‌ی شیلی ده\nشه‌وی چوارشه‌ممه به کاتی شیلی دوایـین که‌سی ئه‌و 33 کرێکاره‌ی بۆ زیاتر له دوو مانگه\nمن لاوی كردی شاخو تلانم من اوین داری اونیشتمانم تاكو\nده سکاری خودایه خوم و ئاکاریشم بو هه رچی ده چم له ئه م هاتن و چوونی ئیمه چی له دوایه ؟ دنیا به ده سی ده سته که ر و گاییکه هه ر جاشه که ره وه بزانه جیهان به ئاره زووی تو ده گه ری ئه م چه رخ به هره ی چ وه ده ست که وت له بوون�\nمین کائو لانو ساو خی نگین را انجام ده رابطه


بێتوانایی هاوسه‌ره‌كه‌ی..شنۆی ناچاركرد له‌گه‌ڵ هاوڕێی هاوسه‌ری پێوه‌ندی ببه‌ستێ\nژنێكی خاوه‌ن هاوسه‌ر و منداڵ، پێوه‌ندی له‌گه‌ڵ هاوڕێیه‌كی هاوسه‌ره‌كه‌یدا هه‌یه، ئه‌و ژنه ده‌ڵێت، هاوسه‌ره‌كه‌ی هیچ گرنگی پێ نادات، كێشه‌ی هه‌ره سه‌ره‌كییان له‌سه‌ر سه‌رجێیه و هاوسه‌ره‌كه‌ی به چه‌ند مانگ جارێك له‌گه‌ڵیدا ناخه‌وێت. ئه‌وه دووپات ده‌كاته‌وه، هه‌ر له شه‌وی یه‌كه‌مه‌وه ئه‌و كێشه‌یه‌یان هه‌یه و ماوه‌ی نۆ ساڵه چاره‌سه‌ر نه‌بووه. ئه‌و ژنه باس له‌وه ده‌كات، ڕه‌نگه له كۆمه‌ڵگه به ژنێكی بێ ئابڕوو ناو ببرێت، به‌ڵام خۆی ده‌ڵێ: ئه‌گه‌ر پیاوه‌كه‌م له جێی من بووایه، ئه‌وا نه‌ك ناپاكی ده‌كرد، هه‌ر یه‌كه‌م ڕۆژ ئابڕووی ده‌بردم و ده‌ری ده‌كردم.\nشنۆ به‌م شێوه‌یه ورده‌كاریی ژیانی سۆزداریی خۆی و ڕزگاری هاوسه‌ری ده‌گێڕێته‌وه: ماوه‌ی دوو مانگ ده‌زگیراندار بووین، له‌و ماوه‌یه‌دا كه پێویست بوو زۆر شت له‌باره‌ی ژنبوون و پیاوبوون و جه‌سته‌ی خۆمان بڵێین، به‌ڵام هیچی تێدا نه‌گوترا، ته‌نانه‌ت بۆ یه‌ك جاریش هیچ قسه‌یه‌كمان له‌باره‌ی سێكس نه‌كردبوو، هیچ ده‌ستبازیی و لێك نزیكبوونه‌وه‌یه‌كیش ڕووی نه‌دا. من وا بیرم كرده‌وه، له‌به‌رئه‌وه‌ی كه‌سێكی به‌ڕێزه، بیه‌وێت له ژیانی هاوسه‌رگیری موماره‌سه‌ی بكات و نه‌یه‌وێ پێش كاتی گه‌یشتنی شته‌كان بكه‌وێ، به‌ڵام هه‌ر شه‌وی یه‌كه‌م هه‌موو شتێك ڕوون بووه‌وه و ده‌ركه‌وت ڕزگار نه‌یده‌توانی سه‌رجێیی بكات و زۆر سه‌خت بوو به‌لایه‌وه. ماوه‌ی دوو هه‌فته تێپه‌ڕی كرد، من هه‌موو شه‌وێك به‌ده‌ست ئه‌و لێدانم ده‌خوارد، چونكه كاتێك نه‌یده‌توانی و هیچ هه‌ستێك له "هین"یدا نه‌بوو، داخه‌كه‌ی به من ده‌ڕشت و لێی ده‌دام. هه‌رچۆنێك بوو دوای دوو هه‌فته بووم به ژن و توانی سه‌رجێییم له‌گه‌ڵ بكات، به‌ڵام دوای ئه‌وه، تا سێ مانگ نه‌هاته‌وه به‌لامدا.\nئه‌و باسی سه‌ره‌تاكانی ژیانی هاوسه‌ری خۆی و ڕزگار ده‌كات و ده‌ڵێ، له‌گه‌ڵ ماڵی خه‌سوومدا ده‌ژیاین، ژیانم زۆر نائارام بوو، تازه بووك بووم، من له لایه‌كی ژووره‌كه ده‌خه‌وتم و ڕزگار له‌لایه‌كی تر، خه‌سووشم هه‌ر له یه‌كه‌م مانگه‌وه بیانووی منداڵی لێ ده‌گرتم و ده‌یگوت تا زووه ده‌بێ یه‌كه‌م منداڵت ببێ، به‌بێ ئه‌وه‌ی بزانێ كه مێرده‌كه‌م نه‌ك نایه‌ت به‌لامدا، توانای سێكسیشی نییه و وه‌ك دوو غه‌ریبه له ژوورێكدا ده‌خه‌وین. به‌ڵام ڕزگار هه‌ڕه‌شه‌ی ده‌كرد ئه‌گه‌ر لای كه‌س باسی بكه‌م ده‌مكوژێت.\nبه‌م شێوه‌یه من و ڕزگار ماوه‌ی شه‌ش ساڵمان به‌ڕێ كرد و منداڵمان نه‌بوو، ئه‌م ماوه‌یه‌ش بایی ئه‌وه درێژ بوو چه‌ندان جۆر قسه‌مان بێته سه‌ر و زۆرینه‌ی تۆمه‌ته‌كانیش بۆ من بوو كه نه‌زۆكم و ناتوانم منداڵم ببێت. خزم و هاوڕێ و دراوسێكانمان هه‌ر كه‌س به شێوه‌یه‌ك هێرشیان ده‌كرده سه‌رم و توانجیان لێ ده‌دام كه منداڵم نابێ، هه‌زار ناو و ناتۆره‌یان لێ نام و منیش نه‌مده‌توانی هیچ بڵێم.\nله دوای شه‌ش ساڵ له ژیانی هاوسه‌رگیری، له‌لایه‌ن ماڵی باوكی ڕزگار ئاشكرا ده‌بێت كه كوڕه‌كه‌یان كێشه‌ی هه‌یه و هۆكاری نه‌بوونی منداڵ به‌هۆی گرفتی كوڕه‌كه‌یانه، بۆیه ڕازی ده‌كه‌ن سه‌ردانی پزیشك بكات، ماوه‌ی چه‌ند مانگێك ده‌رمان وه‌رده‌گرێت و به‌شێك له كێشه‌كانی چاك ده‌بێ و ده‌بن به خاوه‌نی منداڵێك، به‌ڵام له‌گه‌ڵ وازهێنان له وه‌رگرتنی چاره‌سه‌ر، بارودۆخی ڕزگار وه‌ك خۆی لێ دێته‌وه.\nشنۆ ئاماژه به‌وه ده‌كات، ئه‌و بارودۆخه‌ی هاوسه‌ره‌كه‌ی زۆر ماندووی كردووه، چونكه سه‌ره‌ڕای ئه‌وه‌ی هیچ كات وه‌ك پیاو ئه‌ركی خۆی به‌جێ نه‌هێناوه، نه‌یتوانیوه له ئه‌ویش تێ بگات كه له بچووكترین خاڵدا سووكایه‌تی پێ كردووه و پێی گوتووه ژنێكی بێ ئابڕووی، له‌تاو سێكس و سه‌رجێیی ئاوا هار بووی و چه‌ندان قسه‌ی تریشی پێ گوتووه.\nنایشارێته‌وه كه هه‌موو هه‌ڵسوكه‌وته‌كانی هاوسه‌ره‌كه‌ی هانده‌ر بوون بۆ ئه‌وه‌ی له‌گه‌ڵ نزیكترین هاوڕێی ڕزگار نزیك ببێته‌وه و بكه‌ونه پێوه‌ندیی خۆشه‌ویستییه‌وه، ئه‌وه‌ش ڕوون ده‌كاته‌وه كه له پێوه‌ندییه‌كه‌ی له‌گه‌ڵ "قاسم" له‌سه‌ر بنه‌مای ئه‌نجامدانی سێكس نییه، ئه‌گه‌رچی له‌و ڕووه‌وه به ته‌واوی حه‌زه‌كانی بۆ پڕ ده‌كاته‌وه، به‌ڵكو بۆ پڕكردنه‌وه‌ی ئه‌و بۆشایییانه‌ی ناو ڕۆحییه‌تی كه هاوسه‌ره‌كی بۆی دروست كردووه، چونكه وه‌ك خۆی باسی ده‌كات ڕزگار ته‌نیا له سێكسدا كه‌مته‌رخه‌م نه‌بووه به‌رانبه‌ری، به‌ڵكو هیچ كات وه‌ك ژنێك ئاسووده‌یی و ئارامی و خۆشه‌ویستی له باوه‌شی هاوسه‌ره‌كه‌ی نه‌بینیوه، له كاتێكدا قاسم هه‌موو ئه‌وانه‌ی پێ به‌خشیوه و هه‌ست ده‌كات ئه‌وه‌ی له ڕزگاردا بۆی ده‌گه‌ڕا، له‌مدا ده‌ستی كه‌وتووه.\nترسی گه‌وره‌ی شنۆ له‌وه‌یه، كاتێك پێوه‌ندییه‌كه‌یان ئاشكرا ببێت، ڕزگار كوڕه‌كه‌ی لێ بستێنێت و ده‌ڵێت، ئه‌گه‌ر تاوانیشم كردبێ، ئه‌وا تاوانباری سه‌ره‌كیی هاوسه‌ره‌كه‌مه، چونكه له سه‌ره‌تاوه ژیانی تێك داوه، نه ڕازی بووه به‌وه‌ی لێی جیا ببمه‌وه بۆ ئه‌وه‌ی ژیانێكی تر بۆ خۆم دروست بكه‌م، نه توانیویه‌تی وه‌ك پیاوێك ببێت به پشت و په‌نا بمخاته خۆشییه‌وه.\nشنۆ ئه‌وه دووپات ده‌كاته‌وه، هه‌رگیز سێكس بابه‌تی سه‌ره‌كی نه‌بووه، پێوه‌ندییه‌كه‌ی ئه‌و له‌گه‌ڵ قاسمدا به ته‌واوی ڕۆحییه و به دڵ یه‌كتریان خۆش ده‌وێ و له قووڵایی ئه‌و خۆشه‌ویستییه‌وه‌یه كه سه‌رجێییش ده‌كه‌ن، ڕزگار وێڕای كه‌موكوڕییه جه‌سته‌یی و سێكسییه‌كان، پیاوێكی زۆر خراپ بوو، به‌رپرسیاریی نییه به‌رانبه‌ر خۆی و منداڵه‌كه‌شی، هه‌ر خۆشی ناچاری ئه‌وه‌ی كردووه په‌نا بۆ كه‌سێكی تر ببات كه لێی تێ بگات و خه‌مه‌كانی بڕه‌وێنێته‌وه.\nئه‌م بابه‌ته 61925 جار خوێنراوه‌ته‌وه


هەڵبژاردنی پێشوەختەو دڵەڕاوکێی حزبە کوردییەکان – ناوەندی لێكۆڵینەوەی رووداو\nهەڵبژاردنی پێشوەختەو دڵەڕاوکێی حزبە کوردییەکان\n08/05/2021 rudawrc rc شرۆڤە Leave a comment\nئارام جەمال – پسپۆڕی هەڵبژاردن|\nسەرەتا دەمەوێت ئەوە بڵێم کە ئەگەر جیاوازی گەورەی نێوان هەموو هەڵبژاردنەکانی پێشووی عێراق لەگەڵ هەڵبژاردنی داهاتووی مانگی ئۆکتۆبەری ٢٠٢٠ ، لە یاسای هەڵبژاردنی نوێنەرانی عێراق، ژمارە (٩)ی ساڵی ٢٠٢٠دا بێت، ئەوا خاڵی جیاکەرەوەی یاساکەش، سیستمی هەڵبژاردنەکەیەتی. چونکە لەو یاسایەدا سیستمی هەڵبژاردنەکە لە ئەندامێکی ناو خێزانی سیستمێکی هەڵبژاردنەوە، گۆڕاوە بۆ ئەندامی خێزانی سیستمێکی دیكەی هەڵبژاردنی، كە لەڕووی هەریەک لە داڕشتەی حسابکردنی دەنگەکان، خۆبەربژێرکردن، ژمارەی بازنەکانی هەڵبژاردن و قەبارەی هەریەک لە بازنەکان تەواو جیاوازە. واتە سیستمی هەڵبژاردنەکە لە (لیستی نوێنەرایەتی رێژەیی PRL)ەوە گۆڕاوە بۆ (زۆرینەی یەکدەنگی نەگوێزراوە SNTV).\nلە دیارترین ئەو گۆڕانکارییانەی بەسەر سیستمی هەڵبژاردنی ئەنجومەنی نوێنەرانی عێراقدا هاتوون، بریتین لەوەی کە:\n١. داڕشتەی حسابیی سیستمی هەڵبژاردنی تازە پێماندەڵێت:”ئەو بەربژێرانەی زۆرترین دەنگ بەدەستبهێنن کورسییەکانی ناو بازنەی هەڵبژاردنەکەیان دەبەنەوە.”، بەڵام هیچکام لەو بەربژێرانە کورسی نابەنەوە کە ژمارەی دەنگەکانیان ناگاتە دەنگی پێویست بۆ بردنەوەی کورسییەک لە کورسییەکانی بازنەی هەڵبژاردن. لەوەش جیاوازتر ئەوەیە كە ئەو بەربژێرانەی کورسی نابەنەوە، دەنگەکانیان جێناکەوێت و ناگوێزرێتەوە بۆ هیچ بەربژێرێکی دیکەی ناو بازنەی هەڵبژاردنەکە. هەر لەبەر ئەوەشە سیستمەکە ناونراوە (زۆرینەی یەکدەنگی نەگوێزراوە)، بەڵام لە سیستمی هەڵبژاردنی پێشووی عێراقدا (لیستی نوێنەرایەتی رێژەیی)، هەموو دەنگەکانی ناو لیستەکە کۆدەکرایەوەو دواتر بە پێی ژمارەی ئەو کورسییانەی هەر قەوارەیەکی سیاسی بەدەستی هێناون، دەنگەکان لە بەربژێری کەم دەنگەوە بۆ بەربژێری زۆردەنگ دەگوێزرانەوە.\n٢.خۆبەربژێرکردن لە لیستەوە گۆڕاوە بۆ بەربژێری تاکەکەسی سەربەخۆ یان بەربژێری حزبی/ هاوپەیمانی. واتە حزب لە رێگەی بەربژێرەوە دەچێتە ناو کێبڕکێی هەڵبژاردنەوەو، بەربژێر وەک تاکەکەس لەبەردەم دەنگدەردایە. هەربۆیە دەرچونی بەربژێر لەم دۆخە نوێیەدا، بە پلەی سەرەکی کەوتۆتە سەر تواناو لێهاتووییەکانی بەربژێر خۆی لەلایەک و هۆشیاری دەنگدەرانیش لەلایەکی ترەوە. بە پێچەوانەی لیستەوە کە تێیدا بەربژێر لەڕێگەی حزبەوە دەچێتە ناو هەڵبژاردن و بە پلەی سەرەکیش پشت بە حزب دەبەستێت. جگەلەوە، بەربژێری تاکەکەسی ناتوانێت لە سیستمی هەڵبژاردنی لیستی نوێنەرایەتیی ریژەییدا کورسی لە بەربژێری ناو لیستی حزب و هاوپەیمانییەکان بباتەوە.\n٣.هەموو ئەندامانی خێزانی سیستمی زۆرینە/ فرەیی بەوە دەناسرێنەوە کە ژمارەی بازنەکانی هەڵبژاردنی زۆرەو، بە گشتی ژمارەیان زێدەترە لە ژمارەی بازنەکانی هەڵبژاردنی لیستی سیستمی رێژەیی. هەربۆیە ئەم سیستمی هەڵبژاردنە تازەیە، ژمارەی بازنەکانی هەڵبژاردنی لە (١٨) بازنە ( پارێزگا)ی عێراقەوە زیادکرد بۆ (٨٣) بازنەی هەڵبژاردنی بچووکتر لە پارێزگا، ئەمەش ئەرکی سەرشانی حزب قورسدەکات بەوەی کە دەبێت لە هەر بازنەیەکدا بانگەشەی تایبەت بەو بازنەیە ئەنجامبدات و بەمەش گوتاری سەرتاسەری کاڵدەبێتەوە.\n٤.دیارە پەیوەندییەکی پێچەوانە لەنیوان ژمارەی بازنەکانی هەڵبژاردن و قەبارەیاندا هەیە. هەربۆیە چەندێک بازنەکانی هەڵبژاردن ژمارەیان زۆرتر بێت، بەو ئەندازەیەش قەبارەیان بچوکتر دەبێتەوە. مەبەست لە قەبارەی بازنەی هەڵبژاردن ژمارەی ئەو کورسی/نوێنەرانەیە کە بۆ هەر بازنەیەکی هەڵبژاردن تەرخاندەکرێت. ئەگەر قەبارەی هەر بازنەیەک لە بازنەکانی هەڵبژاردنی پێشووی ئەنجومەنی نوێنەرانی عێراق زیاتر لە (١٠) کورسی نوێنەرایەتی بووبێت، ئەوا قەبارەی بازنەکان لە هەڵبژاردنی داهاتوودا لەنێوان (٣-٥) کورسی/نوێنەردایە. دیارە ئەمەش حزبە بەشدارەکانی هەڵبژاردنی داهاتوو ناچاردەکات لەباشترین حاڵەتدا (٣) بەربژێریان لە بازنەیەکدا هەبێت.\nدڵەڕاوکێی حزبە کوردییەکان لە هەڵبژاردنی داهاتوو\nلە ساڵی (١٩٩٢)ەوە هەتا ئێستا، حزبە کودییەکان تەنیا بە سیستمی “لیستی نوێنەرایەتی رێژەیی”ەوە چوونەتە نێو هەریەک لە هەڵبژاردنەکانی پەرلەمانی کوردستان و ئەنجومەنی نوێنەرانی عێراق و ئەنجومەنی پارێزگاکانی هەرێمی کوردستان. هەربۆیە گۆڕینی سیستمی هەڵبژاردنەکە بۆ “یەکدەنگی نەگوێزراوە” حزبەکان دووچاری دڵەڕاوکێ و راوەشاندن دەکات، بەهۆی:\n1.دەقگرتنی حزبەکان لەسەر پیادەکردنی سیستمی هەڵبژاردنی لیستی نوێنەرایەتی رێژەیی و راهاتنیان لەسەری.\n2.قورسی و دروستكردنی سەرئێشەی زیاتر بۆ حزبەکان لە بژاردنی بەربژێرانی زۆری ناوخۆی حزبەکان و کەمکردنەوەیان بۆ یەک یان دوو بەربژێر و لە پاڵ ئەوەشدا، دابینکردنی بەربژێری بەهێزو دڵخوازی زۆرینەی حزب یان هاوپەیمانی.\n3.کاڵبوونەوەی رۆڵی حزبەکان لە بردنەوەی کورسییە کەمەکانی ناو بازنەی هەڵبژاردنەکان بەهۆی سەنتەربوونی رۆڵی بەربژێر لە هەڵبژاردنەکەو، ئامادەبوونی (بەربژێری تاکەکەسی و سەربەخۆ) وەک بکەرێکی نوێ لەناو پرۆسەکەدا بە ژمارەیەکی بەرچاو.\n4.کاڵبوونەوەی کاریگەریی کەناڵی ئاسمانی و دەزگای میدیایی سەرتاسەری حزبەکان لە بانگەشەی هەڵبژاردندا بەهۆی زۆریی بازنەکانی هەڵبژاردن و، دابەشبوونی بەربژێرەکانی حزبە کوردییەکان بەسەر ١٢ بازنەی هەڵبژاردندا.\n5.کەمی ژمارەی کورسییەکانی بازنەی هەڵبژاردن دەبێتە کۆسپ لەبەردەم تێرکردنی بەربژێرانی باڵە جیاوازەکانی یەک حزب و، لە بارێکدا ئەگەر خواستی هەموو باڵەکان تێر نەکرا، ئەوا ساردی بەدوای خۆیدا دەهێنێت و لە رۆژی دەنگداندا رەنگدانەوەی خراپی بۆ ئەو حزبە دەبێت.\nگومبوونی سەرۆکی لیست\nئەگەر وەبیر خۆمانی بهێنینەوە، دەبینین لە هەڵبژاردنەکانی رابردوی پەرلەمانی کوردستاندا زۆربەی دەنگەکان بۆ سەرۆک لیستەکان چوون. هەندێکجار جیاوازی نێوان دەنگەكانی سەرۆکی لیستەکە و دووەمین براوەی هەمان لیست یان دواهەمین بەربژێری براوەی ناو لیستەکە بە سەدان هەزار دەنگ بووە (بۆ زانیاری زیاتر لەوبارەیەوە سەیری خشتەی ژمارە -١- بکە)\nخشتەی ژمارە -١-\nهەڵبژاردنی خولی پێنجەمی پەرلەمانی کوردستان\nليستى یەكێتی نيشتمانى كوردستان\nجياوازى نێوانیان ژ.دەنگی بە دەستهاتوو ناوى كانديدى براوە ژ\n182,551 قوباد جەلال تالەبانى یەكەمین براوەی ليست\n174,454 8,097 بێگەرد شكرالله دووەمین براوەی لیست\n180,832 1,719 سەلمە فاتيح تۆفيق دواهەمین باروەی لیست\nليستى بزووتنەوەی گۆڕان\n91,934 عەلى حەمە سالَح یەكەمین براوەی ليست\n78,015 13,919 شيرين ئەمين دووەمین براوەی لیست\n91,109 825 گولَستان سەعيد دواهەمین باروەی لیست\nليستى جوڵانەوەی نەوەی نوێ\n105,728 106,289 شاسوار عبدالواحيد یەكەمین براوەی ليست\n104,082 2,207 كازم فاروق نامق دووەمین براوەی لیست\n105,728 561 شادى نةوزاد دواهەمین باروەی لیست\nليستى كۆمەڵى ئيسلامى\n42459 سۆران عومەر یەكەمین براوەی ليست\n23316 19143 ستار عبدالمجيد دووەمین براوەی لیست\n41454 1005 روپاك ئەحمەد دواهەمین باروەی لیست\nئەگەر گریمانەی ئەوە بکەین کە هەڵبژاردنی خولی پێنجەمی پەرلەمانی کوردستان بە سیستمی “یەکدەنگی نەگوێزراوە” ئەنجامبدرایە، ئەوا تەنها کەسی یەکەمی ئەو حزبانە کورسییان دەبردەوە و، دەرفەت لەبەردەم ژمارەیەک بەربژێری سەربەخۆشدا دەبوو کە کورسی نوێنەرایەتی ببەنەوە. لەوانەش گرنگتر ئەوەیە، کاتێک سەرۆکی لیست ناچێتە پەرلەمان ئەوا مەرج نییە بەربژێرێکی ناو هەمان فراکسیۆن بچیتە جێگەی، بەڵکو ئەو بەربژێرە جێگەی دەگرێتەوە کە ژمارەی دەنگەکانی لە بازنەی هەڵبژاردنەکەدا بەدوای کۆتا بەربژێری براوەدا دێت. ئەمەش رێگرییەک دەبێت بۆ ئەوەی بەربژێری بەهێز تەنیا دەنگ کۆبکاتەوەو دواتر خۆشی نەچێتە ناو هۆڵی پەرلەمان. سیستمی نوێی هەڵبژاردن”یەکدەنگی نەگوێزراوە” ناچاری دەکات، یان هەر لە سەرەتاوە خۆی بەربژێر نەکات یان کە دەرچوو ناچارە سوێندی یاسایی بخوات و ببێتە ئەندامی پەرلەمان.


ئارام عەلی عەزیز: دامەزراندنى دەوڵەتى کوردیی! – WTARIKURD\nدواى هەڵوەشاندنەوەى رێککەوتننامەى ئەتۆمی، ئەمریکاو ئیسرائیل کار بۆ نەهێشتنى هەژموون و دەسەڵاتی ئێران لە عیراقدا دەکەن. بۆ ئەمەیش لەلایەک هەوڵى لەسەر کارلادانى شیعە لەسەر حوکم و، لەلایەکى دیکەیش هەوڵى گەیاندنە یەکترى سوننەو کورد دژ بە شیعە دەدەن. لەسەر کارلادانى عەبدولوەهاب ئەلساعدی لە سەرۆکایەتى موکافەحەى تیرۆرو، ئەو هەموو کاردانەوەیەى لێیکەوتەوە لە ئاستی پەرلەمانیی و شەقام و جەماوەری عەرەبی سوننی و، بڵاوبوونەوەى وێنەى ئەلساعدی لەگەڵ بیرنارد لیڤی و، وەڵامى سەرۆک وەزیران بەوەى، کە ئەفسەر نابێت هاموشۆى باڵیۆزخانەکان بکات، بۆنی هەوڵى ئامادەکاری کودەتاى سەربازى لێدێت، کە ئەگەرى ئەوەى هەیە ئەمریکاو ئیسرائیل و قەتەرى لەپشتەوە بێت.\nکاردانەوەى توندی عەرەبی سوننەو ناڕەزاییەکانى گۆڕەپانى تەحریرو چەند پارێزگایەکى دیکە دژ بە حکومەتەکەى عادل عەبولمەهدی و، لێدوانە توندەکانى چەند گروپێکی شیعەو حەشدى شەعبی دژ بە خۆپیشاندەران و تەقەکردن لێیان لە لایەن هێزە ئەمنیەکان، نیشانەى جەمسەربەندیەکى ترسناکن، کە ئامانج تیایدا هەڵگیرساندنى خولێکی دیکەى جەنگی سوننەو شیعەیە لە عیراق، ئەگەر جەمسەربەندیی لیستى کوردو عەرەبیشى لە کەرکوک بخەینەسەر ئەوە نەخشەى پێکدادانى کوردو عەرەب و، سوننەو شیعەمان زیاتر بۆ رووندەبێتەوە، کە ئامانج تیایدا دابەشکردنى عیراقە.\nبێدەنگبوون لەبەرامبەر پەلامارەکانى ئیسرائیل بۆ سەرحەشدی شەعبیی و، بەردەوامبوونیی ئۆپراسیۆنى چنگی سوپاى تورکیا لە ژێرناوى رووبەڕووبوونەوەى پەکەکە لە هەرێمى کوردستاندا، نیشانەى زیادبوونی دەستوەردانە دەرەکیەکانن لە عیراق و، پێدەچێت بەشێک بن لە سیناریۆى هەوڵى دابەشکردنى عیراق.\nقەتەر یەکێکە لەو دەوڵەتانەى کە پەیوەندیەکى ستراتیجی لەگەڵ تورکیادا هەیەو، هەندێکیش لەو بڕوایەدان کە نەخشەى ئیسرائیل لە ناوچەکەدا جێ بەجێدەکات. قەتەر بە داهاتی زۆرى غازونەوت و کاریگەرى راگەیاندنەکەى دەستوەردانێکى زۆرى لە عیراقدا کردوەو لە ژێر چەترى دیپلۆماسیەتى ناوبژیوانیدا رۆڵیکى کاراى گێڕاوە. پەنابردنە بەر کودەتایش لە ناوخۆو دەرەوەدا سیمایەکى سیاسەت کردنەکەیەتی. یەکەمین کۆبوونەوەى لایەنە سوننیەکانى عیراق ساڵى 2015 لە ژێر ناوى ئاشتبوونەوە لە قەتەر بەسترا. بەم دواییە پەیوەندیەکى گەرموگوڕى لەگەڵ عیراق و بە تایبەت لەگەڵ هەرێم و، نیازى کردنەوەى کۆنسولگەریشی لە هەولێر هەیە. جێگرتنەوەى رۆڵی ئێرانی بە رۆڵى قەتەرى ئیخوانی لە عیراقدا لە رێگاى یارمەتیدانی سوننەو کورد سیناریۆیەکى چاوەڕوانکراوى داهاتوە، کە بە شێوازى هەوڵى کودەتا، یان بەشەڕى سوننەو شیعە هەوڵدەدرێت، لە لایەک نفوزى ئێران و شیعە لە عێراق کۆتایی پێبهێنرێت، لە لایەکى دیکەیش جگە لە دەستبەسەرداگرتنى دەوڵەمەندیەکى زۆر، جیۆپۆلیتیکى قەتەر بەهێزتربکرێت و سنوورەکەى بگەیەنرێتە سەر دەریاى سپى ناوەڕاست. لەم سیناریۆیەدا سنورى قەتەرى نوێ لەباشورەوە بە هێلێک لە بەسرەوە بۆ میسان و واست و ئەنبار درێژ دەبێتەوەو لەویشەوە دەچێتەوە حمسى سوریاو دواتریش بە دوو ئاراستەى سەرەوەو خوارەوە دەگاتە سەر دەریاى سپى ناوەڕاست و، ئەو ناوچەیەیش دەکرێتە کۆریدۆرى بۆڕى نەوت و غازی قەتەرى. سەرەوەى بەغدایش بە هێڵێک تا هەولێر درێژدەبێتەوەو بەم دیوەى خۆرهەڵاتى فوراتدا لە باکورەوە هەوڵى دامەزراندنى دەوڵەتێکى کوردی دەدرێت، کە دانپێنانى نێودەوڵەتیشی لە ژمارەى ئەو هەموو شاندە نێودەوڵەتیەى سەردانى هەرێم دەکەن زۆر بە ئاسانى دەخوێنرێتەوە.لە باشوریشەوە هەوڵى دامەزراندنى دەوڵەتى قەتەرى نوێ دەدرێت، کە زۆربەى هەرە زۆرى دەوڵەمەندی نەوت و غازو سەرچاوەى ئاوى عیراق و سوریا لەخۆدەگرێت. بەڵام ئایا ئەم سیناریۆیە سەردەگرێت یان نا، ئەمە بابەتێکى دیکەیەو پێویستى بە لێکۆڵینەوەیە.


پەیماننامەی ئاسایی کردنەوەی پەیوەندییەکانی ئیسرائیل و وڵاتانی کەنداو\nبەنجامین نەتانیاهۆ، سەرەک وەزیری ئیسرائیل و گەورە دیپلۆماتانی میرنشینە یەکگرتووەکانی عەرەب و هەروەها بەحرەین، وەها بڕیارە ڕۆژی سێشەممە لە واشنتۆن ئاسایی کردنەوەی پەیوەندییەکانیان مۆر بکەن، بەبێ هەبوونی هیچ بەرەو پێشچوونێک لە دۆسێی ئاشتی نێوان ئیسرائیلی و فەلەستینییەکاندا.\nبەحرەین و میرنشینە یەکگرتووەکانی عەرەب هەرگیز نەکەوتوونەتە شەڕەوە لەگەڵ ئیسرائیلدا، بە پێچەوانەی وڵاتی میسر و شانشینی ئوردونەوە، کە هەردوو وڵات لە ساڵی 1979 و 1994دا پەیماننامەی ئاشتییان لەگەڵ دەوڵەتی ئیسرائیلدا مۆر کرد.\nسەرۆکێکی پێشووی دەزگای مۆساد بە پەیامنێرانی وتووە، ئەو مەڕاسیمانەی سبەی سێشەممە "ڕێککەوتنی ئاشتی نییە، بەڵکو ڕێککەوتنە لەسەر بەرژەوەندییەکان."\nمۆرکردنی ئەم ڕێککەوتنانەی ئیسرائیل و وڵاتانی کەنداو لە واشنتۆن کاردانەوەی فەلەستینیەکانی بە دوای خۆیدا هێناوە.\nهەردوو دەسەڵاتی باڵا لە کەناری ڕۆژئاوا و کەرتی غەززەی فەلەستینیەکان ئەم ڕێککەوتنانەی ئەمریکا ناوبژی تیادا کردوون بە "لێدانی خەنجەرێک لە پشتی گەلی فەلەستین" ناودێر دەکەن.\nموحەمەد ئشتییە، لە کۆبوونەوەی کابینەی دەسەڵاتی فەلەستینیەکاندا وتوویەتی "ڕۆژی سێشەممە، ڕۆژێکی ڕەش لە مێژووی جیهانی عەرەبیدا دەبینین، ڕۆژێکە بۆ شکستی کۆمکاری عەرەب کە دابەشبووە نەک یەکگرتوو."\nسەرەک وەزیری دەسەڵاتی فەلەستینیەکان دەڵێت ڕۆژی سێشەممە ڕۆژێکی ترە زێد دەکرێتە سەر کارەساتی فەلەستینییەکان و دەشڵێت پێویستە دەسەڵاتی فەلەستینییەکان پەیوەندییەکانی خۆی لەگەڵ کۆمکاری عەرەبدا ڕێکبخاتەوە و چونکە لە مانگی ڕابردووەوە ئیدانەکردنی ئەو ئاسایی کردنەوەی پەیوەندیانە لەگەڵ ئیسرائیلدا ڕەت دەکاتەوە.\nفەلەستینییەکان داوایان کردووە، ڕۆژی سێشەممەخۆپیشاندانی ناڕەزایی دەربڕین بکرێت هاوکاتی مەڕاسیمی مۆرکردنی ئاسایی کردنەوەی پەیوەندییەکان لەگەڵ ئیسرائیلدا لە واشنتۆن و داواشیان لە وڵاتانی عەرەب کردووە بەشداری لەو مەڕاسیمەدا نەکەن.


NRT TV | کوردستان | لیژنەی باڵای کۆرۆنا بڕیاری دەستپێکردنەوەی خوێندنی لە قوتابخانەکان دەرکرد\nلیژنەی باڵای کۆرۆنا بڕیاری دەستپێکردنەوەی خوێندنی لە قوتابخانەکان دەرکرد\n66052 جار خوێندراوەتەوە\nپەیامنێری ئێن ئاڕ تی رایگەیاند، لە کۆبوونەوەى ئەمڕۆی لیژنەى باڵاى روبەڕوبوونەوەى کۆرۆنا لە هەرێم بڕیاردراوە بە رێکاری خۆپارێزییەوە، دەوامی پۆلی ١٢ی ئامادەیی دەستپێبکاتەوە.\nراشیگەیاند، بەگوێرە زانیارییەکان، بڕیاردراوە لە چەند هەفتەی داهاتوودا و قۆناغ بە قۆناغ دەوامی پۆلەکانی دیکەی خوێندنیش دەستپێبکاتەوە.\nدەستپێکردنەوەی دەوامی پۆلێکی قوتابخانەکانی هەرێم لەدوای راگیرانی دێت بۆ زیاتر لە دوو مانگ. سەرەتا لە ١ی ١١ی ٢٠٢٠ بڕیار لە راگرتنی دەوام تاوەکو ١ی ١٢ی ٢٠٢٠ درا. دواتریش لەو رێککەوتەوە تاوەکو ئەمڕۆ راگیرابوو.\nدوێنێ، تریفە عەبدوڵا، بەڕێوەبەری پەرورەدەی رۆژهەڵات لە سلێمانی بە ئێن ئاڕ تی راگەیاند، وابڕیارە رۆژی شەممە، ١٦ی ئەم مانگە دەوامی پۆلی ١٢ی ئامادەیی لە ناوەندەكانی خوێندنی هەرێمی كوردستان دەستپێبكاتەوە.\nبە بیانوی سەرهەڵدانی ڤایرۆسی کۆرۆناوە، پرۆسەی خوێندن لە مانگی ٢ی ساڵی رابردووەوە لە هەرێمی کوردستان راگیرا، دوای چەند مانگێکیش لەوە، خوێندن کرا بە ئەلیکترۆنی، بەڵام بە وتەی مامۆستا و خوێندکار و شارەزایانی بواری پەروەردە ئەو پرۆسەیە سەرکەوتوو نەبوو.\nئەحمەد مستەفا، هەولێر


بانگەشەی چوارمەین دووساڵانەی شێعری کوردی "مناڵ" بڵاوبۆوە - Mehr News Agency\nAP ١٣٩٩ خاکەلێوە ١٤ ١٦:٣٤\nNews Code 31785\nبەڕێوەبەری ئەنجومەنی سیاسەتدانەریی چوارەمین دووساڵانەی شێعری کوردی "مناڵ" لە بڵاوبوونەوەی بانگەشەی ئەو مێهرەجانە هەواڵی دا.\nبە ڕاپۆرتی ئاژانسی هەواڵی مێهر، عەلی سەحرایی بە ئاماژە بە پەیجووریی ئامانجەکانی دۆزینەوە و ناساندنی داهێنەرانی نوێی بواری شێعری کوردی منداڵان، هاندانی شاعیران و وێژەران بۆ بەرهەم هێنانی دەقی شاز و پاراستن و نرخاندنی زمانی دایکی لە چوارمەین دووساڵانەی شێعری کوردی "مناڵ"، وتی: ئەم مێهرەجانە لە دوو بەشی سەرەکیی شاعیرانی گەورەساڵی شێعری منداڵ و شاعێرانی منداڵ و میرمنداڵ (١٥ ساڵ بۆ خوارێ) و دوو بەشی لاوەکیی بەشداری مەجازیی منداڵان بە فایلی ڤیدئۆیی و داڕشتنی پۆستەرە بە مژاری "مێهرەجانی شێعری کوردی مناڵ" پێکهاتووە.\nبەڕێوەبەری ئەنجومەنی سیاسەتدانەریی چوارەمین دووساڵانەی شێعری کوردی "مناڵ" وتیشی: بەشداربووان دەتوانن ٣ تا ٥ شێعر بە یەکێک لە شێوەزارەکانی زمانی کوردی بە فۆنتی ستاندارد لە گەڵ گرتەی دەنگی یان ڤیدئۆیی شێعرەکەیان لە رێگەی ئادرەسی ئینتەرنێتییەوە ڕەوانەی نووسینگەی مێهرەجان بکەن.\nسەحرایی بە ئاماژە بە ٣١ی مانگی جۆزەردان وەک دوامۆڵەتی ناردنی بەرهەم و هاوینی ساڵی ١٣٩٩ی هەتاوی وەک زەمانی بەڕێوەچوونی ئەو مێهرەجانە، ڕاشیگەیاند: خەڵاتی ١٠ کەسی هەڵبژاردەی هەر دوو بەشی سەرەکی ۱۰,۰۰۰,۰۰۰ ڕیاڵ لە گەڵ لەوح و کۆتەڵی مێهرەجانە، ١٠ کەسی شیاوی ڕێزنان لە هەر دوو بەش ۷,۰۰۰,۰۰۰ ڕیاڵ لە گەڵ لەوح وەردەگرن و ۳,۰۰۰,۰۰۰ ڕیاڵ لە گەڵ لەوح دەدرێتە ١٠ منداڵی هەڵبژاردە لە بەشی لاوەکی و خەڵاتی ۱۰٫۰۰۰٫۰۰۰ ڕیاڵ لە گەڵ لەوحیش ئاراستەی پلانێکی هەڵبژاردە لە بەشی پۆستەرە دەکرێت.


ئاهه‌نگی سه‌ركه‌وتنی زانكۆی گه‌شه‌پێدانی مرۆیی به‌بۆنه‌ی مانەوەی لە لوتکەی ڕیزبەندی نیشتمانی زانکۆ تایبەتەکاندا\n2018-11-22 (الخمیس) [ جامعة التنمية البشرية ]\nپاش راگه‌یاندنی ریزبه‌ندی نیشتیمانی زانكۆكان له‌سه‌ر ئاستی هه‌رێمی كوردستان و مانەوەی زانكۆی گه‌شه‌پێدانی مرۆیی لە لوتکەی ڕیزبەندی نیشتمانی زانکۆ تایبەتەکاندا، ئه‌مرۆ ٢٢\_١١\_٢٠١٨ ئاهه‌نگی سه‌ركه‌وتنی زانكۆ به‌رێوه‌چوو.\nله‌و ئاهه‌نگه‌دا كه به ئاماده‌بوونی سه‌رۆكی زانكۆ و ئه‌ندامانی ئه‌نجومه‌ن و مامۆستاو فه‌رمانبه‌رو خوێندكارانی زانكۆ له هۆڵی پرۆفیسۆر د.عه‌لی قه‌ره‌داغی به‌رێوه‌چوو، سه‌رۆكی زانكۆ وتارێكی پێشكه‌ش كردو تێیدا وێرای پیرۆزبایی سه‌ركه‌وتن وتی: ئێمه هه‌موو هه‌وڵێكمان بۆ خزمه‌تی خوێندكاره‌و ئامانجی سه‌ره‌كیمان سودمه‌ندبوون و به‌رزكردنه‌وه‌ی ئاستی زانستی خوێندكارانه هه‌ربۆیه پێویسته خوێندكارانمان شانازی به‌م سه‌ركه‌وتنه‌وه بكه‌ن.\nسه‌رۆكی زانكۆ هه‌روه‌ها جه‌ختی له‌وه كرده‌وه كه پێویسته هه‌موان به‌ڵێنی پاراستنی ئه‌و ده‌ستكه‌وته بده‌ین و كاری زیاتر بكه‌ین بۆ به‌ره‌و پێشبردنی زانكۆ تا ئاستی زانكۆ پێشكه‌وتووه‌كان له جیهاندا.\nدواتر له لایه‌ن هه‌ریه‌ك له پرۆفیسۆری یاریدەدەر دکتۆر رەئوف کەریم مەحمود ڕاگری کۆلێجی زمان و پرۆفیسۆری یاریدەدەر د.ئاسۆ محمد دەروێش، ڕاگری کۆلێجی زانست و تەکنەلۆجیا رونكردنه‌وه‌ی زیاتر خرایه‌روو سه‌باره‌ت به ئامارو داتاكان و هۆكاره‌كانی یه‌كه‌مبوونی زانكۆی گه‌شه‌پێدان بۆ سێهه‌مین ساڵ له‌سه‌ر یه‌ك.\nله كۆتایی ئاهه‌نگه‌كه‌ش چه‌ند گۆرانی و میوزیكێك له لایه‌ن ژماره‌یه‌ك خوێنكارێكی به‌هره‌مه‌نده‌وه پێشكه‌ش كراو زیاتر ئاهه‌نگه‌كه‌یان رازانده‌وه.\nزانکۆی گەشەپێدانی مرۆیی لە لوتکەی ڕیزبەندی نیشتمانی زانکۆ تایبەتەکاندایه


قوته‌یبه فازڵ: مامۆستایانی ئاینی كوا ڕۆڵتان له میراتگری په‌یامبه‌ران؟ – WTARIKURD\nكۆمه‌ڵگه‌ی كوردی یه‌كێكه له‌و كۆمه‌ڵگه ڕۆژهه‌ڵاتیانه‌ی كه تا ڕاده‌یه‌كی زۆر په‌یوه‌سته به ئاین و ڕێكاره ئاینیه‌كانه‌وه، بۆنه و جه‌ژن و مه‌راسیمه ئاینیه‌كان له زۆربه‌ی بواره‌كانی ژیانی كۆمه‌ڵگه‌ی كوردی ڕه‌نگی داوه‌ته‌وه و كاریگه‌ری هه‌یه.\nله‌و نێوه‌نده‌شدا زانایانی ئاینی هه‌میشه ده‌م ڕاست و قسه ڕۆشتووی ناو كۆمه‌ڵگه بوونه و كاریگه‌ریشیان له‌سه‌رجه‌م كایه‌كانی ژیانی خه‌ڵكیدا هه‌بووه، سه‌ره‌ڕای ئه‌وه‌ی كاریگه‌ری و ڕۆڵی زانایانی ئاینی زۆر دیار بووه له سه‌رجه‌م شۆڕش و سه‌رهه‌ڵدانه‌كانی بزووتنه‌وه‌ی ڕزگاری خوازی گه‌لی كورد.\nپه‌یا‌مبه‌ری ئیسلامیش (د. خ) لێ بێ له فه‌رمووده‌یه‌كدا ده‌فه‌رموێ (العلماء ورثة الانبیاء) واته زانایان جێنشین و میراتگری په‌یا‌مبه‌رانن، ئه‌گه‌ر بڕوانینه مێژووی مرۆڤایه‌تی هه‌میشه په‌یا‌مبه‌ران ڕۆڵی كاریگه‌ریان هه‌بووه و له دژی زوڵم و سته‌مكاری زۆرداران وه‌ستاونه‌ته‌وه و گه‌ل و نه‌ته‌وه‌كانیان وشیار كردوه‌ته‌وه و هه‌رده‌م ڕۆڵی چاكسازییان بینیوه، ڕۆڵی په‌یا‌مبه‌ران چه‌سپاندن و داواكردنی مافی ماف خوراوان و ڕزگاركردنی مرۆڤایه‌تی بووه له كۆیلایه‌تی وچه‌وساندنه‌وه.\nئه‌گه‌ر چاوێكی خێرا و چه‌ند نموونه‌یه‌ك له په‌یامبه‌ران سه‌یر بكه‌ین ده‌بینین بۆ سه‌ندنه‌وه‌ی مافی چه‌وساوان و چه‌سپاندنی دادگه‌ری نێو كۆمه‌ڵگه قوربانی گه‌وره‌یان داوه و پێشه‌نگی نه‌ته‌وه‌كانیان بوونه، په‌یامبه‌ر (یه‌حیا) (سه‌لامی خوای له‌سه‌ربێ ) له پێناوی وتنی ڕاستی و حه‌قدا له‌لایه‌ن ده‌سه‌ڵاتدارانه‌وه سه‌ری له‌لاشه‌ی جیاكراوه‌ته‌وه، (زه‌كه‌ریا) (سه‌لامی خوای له‌سه‌ربێ ) به مشار كراوه‌ته دووپارچه‌وه، پێغه‌مبه‌ری ئیسلامیش (د.خ) جگه له ده‌ركردن و لێدان و برسێتی زۆربه‌ی ژیانی به هه‌ژاری گوزه‌راندووه، ئه‌گه‌ر سه‌یرێكی ژیان و به‌سه‌رهاتی زانایانی پێشینیش بكه‌ین هه‌میشه ڕۆڵیان هه‌بووه و پێشه‌نگی گه‌ل و نه‌ته‌وه بوونه بۆ چاكسازی و داواكردنی مافی چه‌وساوان.\nمن ئه‌م پێشه‌كی و به‌رچاو ڕونیه‌م بۆیه باس كرد وه‌ك وه‌بیر هێنانه‌وه‌یه‌ك و به‌راوردێك بۆ زانایانی ئاینی كوردستان و ڕۆڵیان له جێنشینی په‌یامبه‌ران .\nئایا مامۆستایانی ئاینی له كوردستان ئێستا چی ڕۆڵێك ده‌بینن؟\nئایا پێشه‌نگی خه‌ڵكی ماف خوراون؟\nیاخود ده‌مڕاست و به‌رگریكارن له سته‌م؟\nبه داخه‌وه ئه‌مڕۆ له هه‌رێمی كوردستان به‌شێك له زانایانی ئاینی ڕۆڵێكی باش ناگێڕن له كاری ئیصلاحی و داواكردنی مافی چه‌وساوان و ماف خوراوان.\nئه‌مڕۆ خه‌ڵكی كوردستان به بارێكی ناهه‌موار و ته‌نگژه‌یه‌كی ئابووری سه‌ختدا تێپه‌ڕ ده‌بێت زۆربه‌ی زۆری خه‌ڵكی بژێوی ژیانیان له مه‌ترسیدایه و به‌شێكی زۆر له خێزانه‌كان له ژێر هه‌ڕه‌شه‌ی هه‌ڵوه‌شاندنه‌وه‌دان، چه‌ندین خاوه‌ن كار مایه پووچ بوونه و ده‌یان هه‌زار كرێكاریش بێ كار ماونه‌ته‌وه، سه‌ره‌ڕای هه‌ڕه‌شه‌ی په‌تای كۆرۆناش كه ترس و بیمی به‌سه‌ر خه‌ڵكیدا ماوه و نه‌ڕه‌ویوه‌ته‌وه.\nبه داخه‌وه به‌شێك له زانایانی ئاینی له بری به‌رگری و داواكردنی مافی خه‌ڵكی بوونه‌ته وته بێژ و ده‌مڕاستی حكومه‌ت ده‌یانه‌وێت خه‌ڵكی داوای مافه‌كانیان نه‌كه‌ن.\nپه‌یامبه‌ران هه‌میشه له پێشه‌وه‌ی چه‌وساوان و برسیانی میله‌ته‌كانیان بوونه، به‌ڵام تا ئێستا ئێمه له كوردستان نه‌مانبینیووه زانایه‌كی ئاینی بڵێ ئه‌مڕۆ له‌به‌ر نه‌بوونی ژیانم ناڕه‌حه‌ت بووه كه هه‌رگیزیش خه‌ڵكی كوردستان له‌و ئاسته‌دا نه‌بوونه ئه‌گه‌ر نانی ده‌می خۆیان بگرنه‌وه ناهێڵن زانایانی ئاینی موحتاج و كه‌مده‌رامه‌ت بن، بۆیه پێویسته مامۆستایانی ئاینیش ئه‌مڕۆ زیاتر له هه‌موو سه‌رده‌مێك به‌رگریكار و داواكاری مافی خه‌ڵكی بن.\nمن هه‌رگیز ناڵێم با زانایان و مامۆستایانی ئاینی توند و تیژی بنوێنن و هانی خه‌ڵكی بده‌ن به‌ره‌و توندڕه‌وی، به‌ڵكو با ده‌نگیان و مینبه‌ره‌كانیان بكه‌نه ده‌نگێكی كارا و كاریگه‌ر بۆ وه‌رگرتنه‌وه‌ی مافی چه‌وساوان و خه‌ڵكی سته‌مدیده‌ی كوردستان. با ڕۆڵیان له میراتگری په‌یامبه‌ران وه‌ربگرنه‌وه با ببنه‌وه به (ورثة الانبیاء) نه‌ك ببنه زانا و مامۆستای كاربه‌ده‌ستان ( علماء السلاطین).


سوپای ئەمەریكا: قاسم سلێمانی لە پشتەوەی ناسەقامگیریی رۆژهەڵاتی ناوەڕاستە\nفەرماندەی سەركردایەتی ناوەندیی سوپای ئەمەریكا رای گەیاند كە قاسم سلێمانی فەرماندەی فەیلەقی قودسی ئێران لە پشتەوەی زۆرێك لە چالاكییەكانی ئێرانە كە هۆكاری ناسەقامگیرین لە ناوچەی رۆژهەڵاتی ناوەڕاست.\nجەنەراڵ جۆزێف فۆتیل، لە میانی لێدوانەكانی لە وەزارەتی بەرگریی ئەمەریكا (پنتاگۆن)، سلێمانی بە خاوەن سروشتێكی دوژمنكارانە وەسف كرد و ئاماژەی كرد كە چالاكییەكانی ئێران لە كوێ هەبن، قاسم سلێمانی لەوێیە، جا لە سووریا یان عێراق یان یەمەن، هەروەها ئەو فەیلەقی قودسەی كە ئەو سەركردایەتی دەكات هەڕەشەیەكی سەرەكییە و لە پشتی شێواندنی سەقامگیرییە.\nلەبارەی هەڕەشەكانی دوایی ئێران و ئاماژەكردنی بۆ داخستنی گەرووی هورمز لە نێوان كەنداوی عەرەبی و دەریای عەرەب، فۆتیل دووپاتی كردەوە كە سوپای ئەمەریكا ئامادەیە بۆ پارێزگاریكردن لە ئازادی جموجۆڵی دەریاوانی لە گەرووەكە كە بە گرنگترین خاڵی تێپەڕبوونی نەوت لە دنیا دادەنرێت و 20%ی نەوتی دنیای پێدا تێپەڕ دەبێت.\nلەبارەی مانۆری دوایی سەربازی ئێران فۆتیل گوتی، روونە ئەوان هەوڵی ئەوە دەدەن دەری بخەن كە خاوەن توانان، لەو كاتەی سزاكانی ئەمەریكا تا دێت چنگ لە قورگیان توندتر دەكات.\nلە ماوەی رابردوو كاتێك دۆناڵد ترەمپ سەرۆكی ئەمەریكا بڕیاری پاشەكشەی وڵاتەكەی لە رێككەوتننی ئەتۆمی لەگەڵ ئێران و سەر لە نوێ سەپاندنەوەی سزاكانی بۆ سەر ئێران دا كە لە سێشەمی رابرووەوە قۆناغی یەكەمی سزاكان چووە بواری جێبەجێكردنەوە، بەرپرسانی سیاسی و سەربازی ئێران هەڕەشەی داخستنی گەرووی هورمزیان كرد.


"رەنگە لەم مانگەدا نرخی كرێی موەلیدە بۆ ئەمپێرێك بگاتە 22 هەزار دینار"\nپێش 2 هەفتە ژمارەی بینراو 98\nسەرۆكی كۆمەڵەی موەلیدە ئەهلییەكانی پارێزگای دهۆك رایدەگەیەنێت، بەهۆی زۆریی پێدانی كارەبای موەلیدە و گرانیی گازوایلەوە رەنگە زۆرترین نرخی ئەمپێرێك كارەبای موەلیدە لە پارێزگای دهۆك بگاتە 22 هەزار دینار.\nهەكار هرووری، سەرۆكی كۆمەڵەی موەلیدە ئەهلییەكانی پارێزگای دهۆك رایگەیاند:"رەنگە لەم مانگەدا زۆرترین نرخی كرێی موەلیدە بۆ ئەمپێرێك بگاتە 22 هەزار دینار. ئەو نرخەیش بەپێی كاژێرەكانی پێدانی كارەبا و نرخی گازوایل دیاری دەكرێت." وەك رووداو بڵاویكردووەتەوە.\nسەرۆكی كۆمەڵەی موەلیدە ئەهلییەكانی پارێزگای دهۆك ئاماژەی بەوە دا كە ئەم مانگە تاوەكو ئێستا كارەبای موەلیدە رۆژانە 11-12 كاژێر هەبووە. هەروەها گازوایلیش گران بووە، ئەوەیش وادەكات ئەم مانگە كرێی كارەبای موەلیدە زۆر بێت.\nهەكار هرووری باسی لەوە كرد كە موەلیدەكان ڤۆڵتییە كەم ناكەنەوە، بەڵام پلەی گەرمی كاریگەریی لەسەر ڤۆڵتییە هەیە. هەر خاوەنی موەلیدەیەكیش ڤۆڵتییە كەم بكاتەوە سزا دەدرێت.\nچەند رۆژێكە لە تۆڕە كۆمەڵایەتییەكاندا باس لەوە دەكرێت كە هەندێك لە خاوەنی موەلیدەكان داوا لە هاوبەشان دەكەن جۆری جۆزەكانیان بكەنە جۆرێكی نوێ كە جۆرە نوێیەكە كارەبای كەمتر لەوە رادەكێشێت كە لێی نووسراوە.\nسەرۆكی كۆمەڵەی موەلیدە ئەهلییەكانی پارێزگای دهۆك وتی: "هیچ موەلیدەیەك و ئێمەیش داوامان لە هاووڵاتییان نەكردووە جۆزەی نوێ ببەستن.


كۆرۆنا و نه‌ریتی نوێی وڵاتانی ڕۆژهه‌ڵاتی ناوه‌ڕاست\n01:01 - 16/05/2020\nكۆرۆنا و نه‌ریتی نوێی وڵاتانی ڕۆژهه‌ڵاتی ناوه‌ڕاست\nنه‌ریتێكی نوێ، زاراوه باوه‌كه‌ی سه‌رده‌می ڤایرۆسی كۆرۆنای نوێیه و كۆمه‌ڵگاكانیش هێدی هێدی خۆیان له‌گه‌ڵ دۆخه‌كه‌دا ده‌گونجێنن به‌تایبه‌تی له‌پێناو دووباره ئاساییكردنه‌وه‌ی كۆی كایه جیاوازه‌كانی ژیان، پێش كۆرۆنا مرۆڤەكان بەجۆرێك لە سەر ژیانكردن ڕاهاتبوون كە زۆر جییاواز بوو لەم سەردەمەی كە ڤایرۆسی كۆڤید 19 ی تێدا پەیدا بووەو بێگومان دوای كۆتایی ئەو ڤایرۆسەش نەریتەكان وەك پێشوو نابن، لێرەوە دەكرێت بگوترێت كۆرۆنای نوێ خاڵی وەرچەرخانی نەریتەكانیشە.\nبه‌شێك له سروشتی مرۆڤ و كۆمه‌ڵگاكان هه‌وڵه به‌رده‌وامه‌كانه بۆگه‌یشتن به ڕۆتینه ژیانێك كه سه‌قامگیری و ئارامیان بۆمسۆگه‌ربكات، ئه‌وه‌ش به‌و واتایه نایه‌ت كه له ئه‌نجامی ئه‌و هه‌وڵانه ده‌توانین ژیانێكی نه‌گۆڕ و سه‌قامگیری ته‌واو به‌ده‌ست بهێنین به‌و پێیه‌ی به‌رده‌وام دژیه‌كه‌كان ڕۆلی خۆیان ده‌بینن له گیرساندنه‌وه‌ی جه‌نگ و شۆڕش و ته‌نگژه سروشتییه‌كان و ده‌بنه هۆی تێكدانی دۆخه ئاساییه‌كان، له‌وێشه‌وه دووباره كارده‌كه‌ین بۆ ئاسایی كردنه‌وه‌ی ژیان به‌ڵام مه‌رج نیه دۆخه ئاساییه نوێكه هه‌مان دۆخه ئاساییه پێشووه‌كه بێت، لەگەڵ ئەوەشدا جۆره هاوسه‌نگیه‌كی نوێی تیێدا به‌دی ده‌كرێ كه له‌گه‌ڵ سروشتی مرۆڤدا ده‌گونجێت.\nگه‌شتی ئاسمانی نموونه‌یه‌كی باوی خۆگونجاندن له‌گه‌ڵ دیارده و ڕووداوه‌كاندا، پێشووتر گه‌شتیار جانتا و كه‌لوپه‌له‌كانی بارده‌كرد و دواتر گه‌شتنامه‌كه‌ی بۆ مۆرده‌كرا و ده‌چووه ناو فڕۆكه‌وه. به‌ڵام پاش په‌یدابوونی تیرۆرستان، پشكنینی ته‌قه‌مه‌نیه‌كان بوون به به‌شێك له‌ڕێكاره‌كانی ناو فڕۆكه‌خانه‌كان، دواتریش له‌خۆكردنه‌وه‌ی كۆی خشڵ و ماده كانزاییه‌كانیشی گرته‌وه ته‌نانه‌ت پێڵاوه‌كانیش، پاشان پێویست بوو گه‌شتیاران 3كاتژمێر پێش فڕین له فڕۆكه‌خانه‌كاندا ئاماده بن كه نیوه‌ی كاته‌كه‌یان له پشكنینه جیاوازه‌كاندا به‌سه‌ریان ده‌برد.\nگه‌شتكردن له شێوازه ئاساییه‌كه‌ی خۆیدا مایه‌وه به‌ڵام نه‌ریته نوێكه له ڕێكاره‌كانی گه‌شتكردندا ڕه‌نگیدایه‌وه، ئێستاش به‌هۆی په‌تای كۆرۆناوه نه‌ریتی نوێی گه‌شتكردن دێته ناو فڕۆكه‌خانه‌كانه‌وه كه بریتیه له زیادكردنی بڕوانامه‌یه‌كیفه‌رمی بۆ ڕیزی داواكراوه‌كانی فڕۆكه‌خانه كه هه‌ڵنه‌گری ڤایرۆسی كورۆنای گه‌شتیار ده‌سه‌لمێنێت، ئه‌و بڕوانامه فه‌رمییه‌ش له‌لایه‌ن ڕێكخراوی ته‌ندروستی جیهانییه‌وه ئاماده ده‌كرێ، هه‌روه‌ها ئامێری پێوانی پله‌ی گه‌رمیش له فڕۆكه‌خانه‌كاندا به‌دی ده‌كرێ، و له‌وانه‌شه خوێن پشكنین ببێت به به‌شێك له نه‌ریته نوێیه‌كه. ئه‌مه‌ش ئه‌و ده‌گه‌یه‌نێت كه گه‌شتكردن به‌رده‌وام ده‌بێت به‌ڵام به نه‌رێتی نوێوه.\nكاتێك جیهان ده‌رباره‌ی جێده‌ستی ڤایرۆسی كۆرۆنای نوێ ده‌دوا، هه‌ندێك له‌و باوه‌ڕه‌دابوو‌ن ته‌نگژه‌ی كۆرۆنا ڕۆڵی نیشانده‌ر یاخوود پاڵنه‌ر ده‌گێڕێت له مه‌یدانی دژیه‌كه‌كانی سه‌ر زه‌وی، و به‌پشت به‌ستن به‌وه‌ی هیچ شتێك له جیهاندا بێ سه‌رچاوه نیه. له ئێستاشدا هاوشێوه‌ی ئه‌وه له ڕۆژهه‌ڵاتی ناوڕاستدا ڕووده‌دات به‌ناوی به‌هاری عه‌ره‌بییه‌وه، كه بووه‌هۆی كه‌وتنه‌وه‌ی ئاژاوه و كه‌موكوڕی له وڵاته عه‌ره‌بییه‌كاندا و ئه‌وه‌ش بووه هۆی هاتنه ناوه‌وه‌ی ده‌وڵه‌ته هه‌رێمییه ناعه‌ره‌به‌كان.\nئێران ده‌ستی وه‌ردایه كاروباری به‌غدا و دیمه‌شق و به‌یروت و سه‌نعا، توركیاش ڕوویكرده باكوری سوریا، ئیسرائیلیش ده‌ستی خسته كاروباری ڕۆژئاوای فه‌ڵه‌ستینه‌وه و ئه‌سیوبیا ڕوویكرده ڕووباری نیل له‌ڕێگه‌ی بنیادنانی گه‌وره به‌نداوی ژیانه‌وه‌ی ئه‌سیوبی له‌سه‌ر سنووری سودان، و ئه‌و ده‌وڵه‌ته عه‌ره‌بیانه‌ی ده‌ستی كاولكارییان پێنه‌گه‌یشت چوونه قۆناغێكی چاكسازی بنچینه‌یی درێژخایه‌نه‌وه كه پێده‌چێت تا ساڵی 2030 به‌رده‌وام بێت.\nپاش كۆتا هاتنی ده‌یه‌ی ڕابردوو، جموجۆڵ كه‌وته وڵاتانی عه‌ره‌بی دیكه‌ی وه‌ك جه‌زائیر و سودان و لوبنان و عێراق و ئه‌نجامیشیان هه‌بوو، هۆكاره‌كه‌شی ڕه‌تكردنه‌وه‌ی ده‌ستێوه‌ردانه  بیانییه‌كانی سه‌ر ناوچه‌كان بوون و بووه هۆی خستنه‌ڕووی چاكسازییه‌كی نه‌ته‌وه‌یی.\nڤایرۆسی كۆرۆنا له مانگه‌كانی سه‌ره‌تای 2020 دا بڵاوبووه‌وه، دوو لێكه‌وته‌ی هه‌بوو، یه‌كه‌میان زیادبوون و توندتربوونی ده‌ستێوه‌ردانه‌كانی ده‌وڵه‌ته‌ناعه‌ره‌بییه‌كانی ڕۆژهه‌لاتی ناوڕاست بوو بۆ سه‌رده‌وڵه‌ته عه‌ره‌بییه‌كان، به جۆرێك سه‌ره‌ڕای ئه‌وه‌ی ئێران یه‌كێكه له وڵاته زیانلێكه‌وتووه‌كانی ده‌ستی ڤایرۆسی كۆرنا به‌ڵام نه‌بووه هۆی كه‌مبوونه‌وه‌ی ده‌ستێوه‌ردانه‌كانی و سه‌رقاڵبوونی به ڕزگاركردنی خه‌ڵكه‌كه‌یه‌وه.\nبه‌هه‌مان شێوه‌ش بۆ توركیا، كه سه‌رباری زیانه‌كانی ڤایرۆسی كۆرۆنا و له‌بری كشانه‌وه‌ی له سوریا به‌ڵكو په‌لیهاویشته لیبیاش و ده‌ستیدایه ئه‌نجامدانی چالاكی سه‌ربازی له خۆرئاوای لیبیا به‌مه‌به‌ستی كۆمه‌ككردنی چه‌ند كۆمه‌ڵێكی تیرۆرستی. ئیسرائیلیش زۆر ناشرینانه پێشنیاری به‌رده‌وامبوونی چالاكیه سیاسیه‌كانی له‌ڕێی پێوه‌لكاندنی زه‌وییه فه‌ڵه‌ستینییه‌كان به ئیسرائیله‌وه.ئه‌سیوبیاش بێ هیچ واژووكردنێك له دانووسانه‌كانی واشنتۆن له‌گه‌ڵ میسڕ و سودان كشایه‌وه كه ده‌رباره‌ی ڕووباری نیل ئه‌نجامده‌دران.\nدووه‌میان، ئه‌و ده‌وڵه‌ته عه‌ره‌بیانه‌ی كه پێش ته‌نگژه‌ی كۆرۆنا ده‌ستیان دایه چاكسازی، سه‌رباری ده‌ستێوه‌ردان و ته‌نگژه ناوخۆییه‌كانیش تواناكانیان به‌هێزتربووله ڕووبه‌ڕوبونه‌وه‌ی ته‌نگژه سه‌رده‌میه‌كان، واته په‌تای كۆرۆنا و نزمبوونه‌وه‌ی نرخی نه‌وت.\nنه‌ریتی نوێی سه‌رده‌می كۆرۆنا له ڕۆژهه‌ڵاتی ناوڕاستدا بریتیه له هه‌وڵه‌كانی وڵاته هه‌رێمییه‌كان بۆ به‌رفراوانكردنی سنووری جوگرافی و ده‌سه‌ڵاتییه‌كانیان به كۆڵی ده‌وڵه‌ته عه‌ره‌بییه‌كاندا. هه‌روه‌ها دروستی ڕێچكه‌ی ئه‌و ده‌وڵه‌ته عه‌ره‌بیانه‌ش دڵنیاده‌كاته‌وه كه سه‌رقاڵی چاكسازین، و گرنگی به‌رزبوونه‌وه‌ی تێكڕای گه‌شه‌سه‌ندنه‌كانیش ده‌رده‌خات بۆده‌وڵه‌ته نه‌وتدارو بێنه‌وته‌كان، به‌وه‌ش پێویسته ده‌وڵه‌تان له هه‌وڵی زیادكردنی سه‌رچاوه داراییه‌كانیاندا بن بۆ به‌رده‌وامبوون پاش ڤایرۆسی كۆرۆنا.\nكه‌موكوڕی وڵاته عه‌ره‌بیه هه‌رێمییه‌كان بریتیه له نه‌بوونی هاوسه‌نگی ناوخۆیی كه‌وا له ده‌وڵه‌ته ناعه‌ره‌به‌كانی ده‌وروبه‌ر ده‌كات ئه‌و هه‌له بقۆزنه‌وه له پێناو به‌رژه‌وه‌ندیه‌كانیاندا. ئه‌و هۆكارانه‌شی كێشه‌كه‌ی به‌رفراوانتركرد ده‌ستكێشانه‌وه‌ی ئه‌مریكا بوو له ڕۆژهه‌ڵاتی ناوڕاست كه به سوریا و عێراق ده‌ستیپێكرد و واژووكردنه‌كه‌ی ئه‌مریكا و تاڵیبانی ئه‌فغانستان له‌سه‌ر په‌یمانی ئاشتی، به‌وه‌ش ئه‌فغانستان ڕووبه‌ڕوی چاره‌نووسه نادیاره‌كه‌ی خۆی ده‌بێته‌وه.\nبۆ چاره‌سه‌ركردنی ئه‌م كێشه‌یه پێویسته وڵاته عه‌ره‌بییه‌كان مكوڕانه ده‌ستبده‌نه چاكسازی، له‌ئێستاشدا و پاش ده‌ركه‌وتنی تۆكمه‌یی كه‌رتی ته‌ندروستی وڵاته عه‌ره‌بییه چاكسازیكاره‌كان له ڕووبه‌ڕووبونه‌وه‌ی په‌تای كۆرۆنادا، پێویسته گرنگی زیاتر بدرێت به كه‌رتی ته‌ندروستی به‌وپێیه‌ی پێده‌چێت بایه‌خێكی زۆری هه‌بێ له داهاتوودا و ببێته سه‌رچاوه‌یه‌كی داهات. \nله‌وێشه‌و بۆ ئه‌وه‌ی چاكسازییه‌كان خێرا و قوڵتر بن هه‌روه‌ها به‌شدار بن له هاوسه‌نگڕاگرتنی وڵاته عه‌ره‌بییه هه‌رێمییه‌كان، پێویسته چاكسازییه‌كان له‌سه‌ر ئاستی وڵاته هه‌رێمییه‌كان بێت و دوورمه‌ودابن، به‌واتایه‌كی دیكه پێویسته ڕێچكه‌ی چاكسازی گشتی به‌شێك بێت له نه‌ریته نوێیه‌كه‌ی ڕۆژهه‌ڵاتی ناوه‌ڕاستدا، وپێكه‌وه‌ییانه و به‌هه‌مان ئایدۆلۆژیای وڵاته ده‌ستدرێژكاره‌كانه‌وه ڕووبه‌ڕویان ده‌ستێوه‌ردانه‌كان ببنه‌وه.


له‌گه‌ڵ ڕووداوه‌کاندا: کۆچکردن له هه‌رێمی کوردستانه‌وه\nی مانگی حه‌وت ٠٩, ٢٠١٥\nوا بۆ چه‌ند مانگێک ده‌چێت وه‌ک کۆمیسیۆنی په‌نابه‌رانی عێراق ڕایگه‌یاندووه، ڕێژه‌ی کۆچکردنی گه‌نجان له هه‌رێمی کوردستانی عێراقه‌وه به شێوه‌یه‌کی به‌رچاو زیادی کردووه.کۆمیسیۆن ده‌ڵێت ته‌نها له یه‌ک مانگدا دوو تا سێ هه‌زار گه‌نج هه‌رێمی کوردستان جێده‌هێڵن.\nته‌واوی تێۆریه کۆمه‌ڵایه‌تیه‌کان باس له گرنگی ئه‌م توێژه‌ی کۆمه‌ڵگاکان ده‌که‌ن بۆ ئاینده، هه‌ر بۆیه‌شه ده‌خوازن به‌رده‌وام شوێنێکی تایبه‌ت بۆ لاوان هه‌بێت له به‌رنامه کۆمه‌ڵایه‌تیه‌کانی کار له‌سه‌ر به‌ره‌وپێشبردنی کۆمه‌ڵگاکان ده‌که‌ن.\nلاوانی ئه‌مڕۆ، نه‌وه‌یه‌کی ته‌واو جودان له نه‌وه‌کانی هه‌شتاکان و نه‌وه‌ته‌کانی سه‌ده‌ی ڕابردووشدا، به‌شێکی به‌رچاوی ئه‌م نه‌وه‌یه ئاگاداری ڕووداوه‌کان و زانیاریه نوێیه‌کانن له سه‌رانسه‌ری جیهاندا، به پێچه‌وانه‌ی نه‌وه‌کانی پێشوو ئێستا ئه‌م نه‌وه‌یه خاوه‌نی ئایفۆن و نوێترین ته‌کنه‌لۆژیای گه‌یاندنی زانیاریه‌کانه و خاوه‌نی ئه‌کاونتی تایبه‌تی خۆیه‌تی له تۆڕه‌کانی سۆشیال میدیادا و ده‌توانێت دیمه‌نه‌کانی ژیان له‌مسه‌ر و ئه‌وسه‌ری ئه‌م جیهانه به‌رینه‌دا ببینێت و هه‌ر له‌و ڕێیه‌شه‌وه بیرکردنه‌وه‌کانی خۆی گه‌ڵاڵه ده‌کات و به‌رنامه بۆ ئاینده‌ی خۆی داده‌ڕێژێت.\nپه‌روا عه‌لی، ئه‌ندامی په‌رله‌مانی هه‌رێمی کوردستانی عێراق.\nده‌کرێت بگووترێت زۆربه‌ی وڵاتان ڕێژه‌یه‌کی دیاریکراو له کۆچبه‌رانی هه‌یه و ئه‌وه‌ی کۆچبه‌ران له یه‌کتر جیاده‌کاته‌وه هۆکاره‌کانی کۆچکردنه له نیشتیمانێکه‌وه بۆ وڵاتی دووه‌م یان سێهه‌م. ئه‌ڵبه‌ت هۆکاره‌کان زۆرن و جیاوازیشن له یه‌کتر به‌ڵام هه‌ر هه‌موویان له خانه‌ی جێهێشتنی نیشتیماندا کۆ ده‌بنه‌وه.\nگه‌نجان خاوه‌نی خه‌ونی خۆیانن، خاوه‌نی دیدی خۆیانن بۆ ژیان، ده‌خوازن له ژینگه‌یه‌کی ئارامدا کاری خۆیان بکه‌ن، هه‌ستی وابه‌سته‌ییان به نیشتیمانه‌وه له‌لا دروست بێت، به‌ڵام وه‌ک له دیمه‌نه ڤیدیۆییه‌کانی ئه‌و لاوانه‌ی نیشتیمانیان جێهێشتووه ده‌بیند‌رێت چه‌ندێک بێزاری و ناڕه‌زاییه‌کانیان دابڕانی له نێوان خۆیان و نیشتیماندا دروستکردووه.\nچ جیاوازیه‌ک هه‌یه له کۆچکردنی به‌کۆمه‌ڵی گه‌نجه‌کان له هه‌شتاکانی سه‌ده‌ی ڕابردوودا له‌گه‌ڵ ئه‌م شه‌پۆلی کۆچکردنه‌ی ئێستادا؟\nله پاش ساڵی 2003 وه کۆچی پێچه‌وانه له هه‌نده‌رانه‌وه ده‌ستی پێکرده‌وه و ئێستاش جارێکی تر دیارده‌ی کۆچکردن سه‌ر هه‌ڵده‌داته‌وه، بۆچی؟\nئایا هه‌ر شه‌ڕی دژی ڕێکخراوی تێرۆریستی ده‌وڵه‌تی ئیسلامی هۆکاری سه‌ره‌کی ئه‌م کۆچکردنه‌یه؟\nلایه‌نه په‌یوه‌ندداره‌کان به‌م دۆسێیه‌وه چه‌ندێک به گرنگیه‌وه له‌م دیارده‌ی کۆچکردنه ده‌ڕوانن و کاری له‌سه‌ر ده‌که‌ن؟\nئایا ڕه‌وشه‌که له هه‌رێم هێنده ئاڵۆزه که گیانبازی به ژیانی خۆته‌وه بکه‌یت و خۆت بده‌یته ده‌ستمه‌ترسیه‌کانی ده‌ریای ئیجه؟\nکاریگه‌رییه‌کانی ئه‌م کۆچکردنه له‌سه‌ر ئاینده‌ی هه‌رێم چی ده‌بن؟ ده‌سه‌ڵات ده‌توانێت چی بکات؟\n(په‌روا عه‌لی) ئه‌ندامی په‌رله‌مانی هه‌رێمی کوردستانی عێراق له به‌رنامه‌ی (له‌گه‌ڵ ڕووداوه‌کاندا) وه‌ڵامی ئه‌م پرسیارانه و پرسیار و سه‌رنجه‌کانی ئێوه‌ی ئازیزیش ده‌داته‌وه:


بەڕێوەبەری بەنداوی دەربەندیخان هۆشداری دا لە دابەزینی زیاتری ئاستی ئاوی بەنداوەکە و ڕایگەیاند، ئەگەر لە ماوەی 15 ڕۆژی داهاتوودا ئاستی ئاوی بەنداوەکە زیاتر دابەزێت و بێتە خوارەوە، ئەوا کێشەی کەمی ئاوی خواردنەوە بۆ پارێزگای هەڵەبجە و قەزای سەیدسادق دروست دەبێت.\nڕەحمان خانی، بەڕێوەبەری بەنداوی دەربەندیخان (4ی تشرینی یەکەمی 2020) لە لێدوانێکی تایبەتدا بە ناس کوردی ڕاگەیاند: "بەهۆی کەمی داهاتی ئاوی بەدەست هاتوو لە ڕوباری سیروان، لە ئێستادا ئاستی ئاو لە بەنداوەکە زۆر کەمی کردووە، کۆماری ئیسلامی ئێران لە 80%ی ئاوی ڕوباری سیروان گلداوەتەوە کە بەنداوی دەربەندیخان پشتی پێ دەبستێت".\nوتیشی: "توانای گلدانەوەی ئاو لە بەنداوی دەربەندیخان دوو ملیارو 600 هەزار مەتر سێجایە، بەڵام بەهۆی گرتنەوەی ڕووباری سیروان لە لایەن ئێرانەوە لە ئێستادا بەنداوەکە ملیارێک و 300 هەزار مەتر سیجا ئاوی تێدا ماوە".\nبەڕێوەبەری بەنداوی دەربەندیخان، هۆشداریشی دا لە بەردەوامی دابەزینی ئاستی ئاوی بەنداوەکە وتی: " ئەگەر لە ماوەی 15 ڕۆژی داهاتوودا ئاستی ئاوی بەنداوەکە مەترێکی تر بێتە خوارەوە ئەو هاوڵاتیانی پارێزگای هەڵەبجە و قەزای سەیدسادق و ناوچەکانی دەوروبەری دووچاری کێشەی کەمی ئاوی خواردنەوە دەبنەوە".\nخانی باسیلەوەشکرد، چاوەڕێی کۆماری ئیسلامی ئێران دەکەن بۆ ئەوەی بەتەواوەتی ئاوی ڕووباری سیروان بەرداتەوە، بەتایبەتی کە لە ئێستادا ساڵی ئاویی دەستپێکردووە و ئەگەری بارانبارین لەم وەرزدا لە ئارادایە.\nبەڕێوەبەری بەنداوی دەربەندیخان جەختیلەوەشکردوە: "دابەزینی ئاستی ئاوی بەنداوی دەربەندیخان کاریگەری نەرێنی کردووەتەوە سەر هاوڵاتیان و جوتیارانی پارێزگای دیالە وناوچەکانی تری عێراق، چونکە بەنداوی حەمرین کە دەکەوێتە ئەو پارێزگایەوە پشتی بە ئاوی بەنداوی دەربەندیخان بەستووە".\nکفری.. خوشک و برایەک پێکەوە گیانیان لەدەست دا\n2020.10.12 - 17:04\nکۆمسێون دەستی بە چاپکردنی کارتی بایۆمەتری کرد\n2020.10.07 - 09:13\nكشتوكاڵی هەڵەبجە 3 ڕێنمایی بۆ باخەوانان بڵاوكردەوە بۆ وەرزی پایز\n2020.10.09 - 12:16


مووچه خۆرانی پله باڵاكان ئاگادارده‌كرێنه‌وه ئه‌گه‌ر تا دوای جه‌ژن زانیارییه‌كانیان نه‌نێرن مووچه‌كانیان ده‌بردڕێت\n17/7/2021 - 13:14\nبەڕێوەبەری ئاماری خانەنشینیی ھەرێمی كوردستان رایگه‌یاند، تا دوای جەژنی قوربانی پێویستە سەرجەم پلە باڵاكان ئەو فۆڕمەی كە بەسەریاندا دابەش كراوە، بیگەڕێننەوە، ئەگەرنا رێكاریان بەرامبەر دەگرێتە بەر و مووچەیان رادەگیرێت تا فۆڕمەكە دەگەڕێننەوە.\nسەباح موخلیس، بەڕێوەبەری ئاماری خانەنشینیی ھەرێمی كوردستان رایده‌گه‌ێنێت، لە ئێستادا لە پلە باڵاكان تەنھا ئەندام پەرلەمانەكان ماون چاكسازییان تێدا بكرێت، كە ژمارەیان 430 ئەندامە و بڕیارە دوای جەژن دەست بە چاكسازی لە ناوی ئەوانیشدا بكرێت.\nراشیده‌گه‌ێنێت:بۆ دیاریكردنی ئەو كەسانەی بە پلە باڵا خانەنشین بوونە، فۆرمێكمان دابەش كردووە تا بزانین كێ بە فیعلی پلە باڵا بووە و خانەنشین بووە و كێش كەموكوڕیی ھەیە و كێ نایاساییە، كە لە رێگەی ئەو فۆڕمەوە ھەموو وردەكارییەكانمان بۆ ئاشكرا دەبێت.\nسەباح موخلیس، بەڕێوەبەری ئاماری خانەنشینیی ھەرێمی كوردستان ده‌شڵێت: تا ئێستا نزیكەی ھەزار فۆڕممان بۆ گەڕاوەتەوە و بەشێكیشی ماون و پێویستە تاوەكو دوای جەژن ئەوانیش بیگەڕێننەوە، ئەگەرنا رێكاریان بەرامبەر دەگرینە بەر وەكو راگرتنی مووچە تا فۆڕمەكە دەگەڕێننەوە، چونكە پێویست بوو پێش جەژن فۆڕمەكە بگەڕێننەوە.\nئاماژه بۆ ئه‌وه‌شده‌كات: چاكسازی لە بەڕێوەبەری گشتی و راوێژكار و وەزیر و بریكارەكاندا كراوە، بەڵام لەو فۆڕمەدا دیار دەبێت بۆ نموونە كێ وەزیر بووە و چەند خزمەتی ھەبووە و بە فیعلی وەزیر بووە یان نایاسایی بووە، ئەوانەمان ھەموو بۆ جیا دەكاتەوە، بۆیە ئەو فۆڕمە ھەموو خاڵێكی تێدایە و بۆ ئێمە گرنگە و دیاری دەكات كە كێ بە فیعلی خانەنشینی پلە باڵایە و كێش نایاساییە.


ڕه‌سوڵ بۆسكێنی: ده‌ڤه‌ری ڕانیه له گه‌شته‌كه‌ی (مارك سایكس)دا. | wtarikurd\nڕه‌سوڵ بۆسكێنی: ده‌ڤه‌ری ڕانیه له گه‌شته‌كه‌ی (مارك سایكس)دا.\nنوسینی : ڕەسوڵ بۆسکینی | 13.02.2017 8:53 PM | بەشی: مێژوو | بێ کۆمێنتە\nمارك سایكس سه‌رباز و دیبلۆمات و مه‌ندوبی به‌ریتانیا له ڕۆژهه‌ڵاتی ناوه‌ڕاست، له 15-5-1902 ده‌ستی به‌گه‌شتێكی فراوان كردووه به تایبه‌ت بۆ ڕۆژهه‌ڵاتی ناوه‌ڕاست، له گه‌شته‌كه‌یدا باشووری كوردستانی به‌سه‌ركردۆته‌وه و به ده‌ڤه‌ری ڕانیه‌دا تێپه‌ڕیوه، به‌رهه‌می ئه‌و گه‌یشته‌ی له كتێبێكدا چاپ كردووه، به‌ناوی (Dar-Ul-Islam) له‌ساڵی 1904 به چاپی گه‌یاندووه، له‌لاپه‌ڕه (215- 219)ی ئه‌و كتێبه‌دا باسی ڕانیه ده‌كات، كاتێك دێته سلێمانی له‌وێوه بۆ دوكان و بۆ كۆیسنجه‌ق، له‌و باره‌یه‌وه ده‌ڵێت: شارۆچكه‌ی كۆیسنجه‌ق شارێكی بچووكتره و خانووه‌كانی كه‌مترن له سلێمانی، له‌سه‌ر شێوه‌ی كۆنی ئاشوورییه‌كان دروست كراوه، وه‌ك ئه‌وانه‌ی له موسڵ ماونه‌ته‌وه، باخچه‌كان پڕ بوون له دار قه‌یسی و هه‌نار و دڕوو… هه‌ندێ داری تر كه ناوه زانستیه‌كه‌مان نه‌زانی له‌گه‌ڵ هه‌ندێ داری كێوی تێدابوو كه تامه‌كانیان زۆر خۆشن، قایمقام هه‌موو شتێكی بۆ ئێمه كرد، ئێمه بڕیارماندا له‌گه‌ڵ كه‌لوپه‌له‌كانمان (جاكوب) بنێرین بۆ موسڵ له‌ڕێگای ناوچه سارده‌كانه‌وه، ده‌بوایه خۆشمان درێژه به گه‌شته‌كه‌مان بده‌ین، نیگه‌رانی ئه‌وه بووین ڕێگاكه‌مان دوور بكه‌وێته‌وه، ئێمه ده‌مانوویست قایمقام ڕازی بكه‌ین بۆ ئه‌وه‌ی ڕێگامان بدات خۆمان له‌ڕانیه‌وه بچین بۆ ڕه‌واندز، ئه‌و گه‌شته‌مان پێده‌چوو هیوا به‌خش بێت، چونكه به‌گوێره‌ی نه‌خشه ده‌ڕۆیشتین، یه‌كه‌م شه‌و گه‌یشتینه گوندی (خدران) كه شوێنی نیشته‌جێ بوونی ئاغایه‌ك بوو ئێستا له ڕانیه ده‌ژی.\nبه‌یانی داهاتوو نیوسه‌عات پێش ئه‌وه‌ی بگه‌ین به‌ڕانیه، به‌شوێنێكدا تێپه‌ڕین زنجیره شاخێكی به‌رداوی بوو له پێتج لوتكه‌ی نزم پێكهاتبوو، پێیان ده‌گووت: (ده‌هلیی بسمان) (ده‌بێ مه‌به‌ستی ڕێگای (ده‌رووبزمار) بێت له زنجیره چیای حاجیله- كۆڵێن، ئێستاش جاده‌ی گشتی پێدا ده‌ڕوات) تۆزێكی تریش ڕۆیشتین گه‌یشتین به قایمقام و (Cadi) و ئاغای ناوچه‌كه، له‌گه‌ڵ كۆمه‌ڵێك سه‌ربازی ئاماده‌كراو (مه‌شق پێكراو) كه ژماره‌یان 60 شه‌ست كه‌س بوون، پیاوی دڵسۆزی ئه‌و بوون، خزمیشی بوون، ئه‌فسه‌ر و سه‌ربازیشی له‌گه‌ڵ بوون، به‌ڕیز ده‌ڕۆیشتن سڵاوی سه‌ربازیان بۆ ڕێزی ئێمه نواند، ئه‌وانه خه‌ڵكی ئازان، توندوتیژ دیارن، گروپێكی جه‌نگی چاونه‌ترسن، شاخاوی هه‌ڵكه‌وتوون، هه‌موویان جلی تایبه‌تی خۆیان له‌به‌ردابوو، به‌هۆی كاری ده‌وڵه‌ت ده‌ستیان كه‌وتبوو، شوێنی قۆپچه‌ی پێوه بوو، به قۆپچه داده‌خرا، دوای ئه‌وه‌ی ڕێزمان لێ گیرا، به‌یه‌كه‌وه به‌ره‌و ڕانیه ڕۆیشتین، 20 پیاویان له‌دوای ئێمه‌وه ده‌ڕۆیشتن، 20 بیستیشیان له پێشه‌وه بوون، كاتێ 10 كه‌سیان له جاده‌كه په‌ڕینه‌وه ده‌ستیان ڕاده‌وشاند، بۆ ئه‌وه‌ی ئێمه له جاده‌كه بپه‌ڕینه‌وه هاواریان ده‌كرد و دڵخۆش بوون، بانگیان ده‌كردین، كاتێك گه‌یشتین به گونده‌كه وه‌ك هه‌میشه ڕێنمایی كراین بۆ قۆناغ، كه ئاماده كرابوو، له‌لایه‌ن قایمقام، ڕانیه له‌ناو ئیمپڕاتۆریه‌تی ده‌وڵه‌تی توركی دابوو، قۆناغی ڕانیه له شوێنێك هه‌ڵكه‌وتبوو، شوێنی چوونه ژووره‌وه هه‌ندێك له دیواره‌كانی ڕووخابوون، بانه‌كه‌شی ده‌ستكار نه‌كرابوو، چاك نه‌كرابووه‌وه، خانووه‌كه بنمیچه‌كه‌ی نزم بوو، ڕووناكی له ده‌رگاكانه‌وه ده‌هاته ژووره‌وه هه‌ندێ كه‌لێنیش له په‌نجه‌ره‌كه دابوو، به كاغه‌زێكی تایبه‌ت گیرا بوو، بنمیچه‌كه‌ی به‌توره‌كه‌ی لێكدراو داپۆشرا بوو، هه‌ندێك شوێنی داچۆڕا بوو، پێده‌چوو شوێنی هێلانه‌ی باڵنده (په‌ڕه‌سێلكه) بێت، هه‌موو ناو ژووره‌كه‌ش شوێنی دانیشتن و كه‌لوپه‌له‌كانی تر له‌ته‌خته دروست كرابوو، كورسیه‌كانی به قوماشی سوور داپۆشرابوو، له هه‌ندێك شوێن بزماری لێ ده‌ركه‌وتبوو، له كۆتایی ژووره‌كه هه‌ندێك بزمار له دیواره‌كه درابوو، بۆ پێداهه‌ڵواسینی جل و به‌رگی كاربه‌ده‌ستان، ئه‌و هاوكاری كردنه‌ی بۆ ئێمه كرا هه‌مه جۆر و دڵخشكه‌ر بوو.\nشوێنی دانیشتی ڕه‌سمی قایمقام ده‌كه‌وته ده‌ستی چه‌پمان، قایمفام له قایمقامیه‌ت داده‌نیشت، قایمقام كه‌سێكی به ته‌مه‌ن، مووی سپی بوون، لووتی درێژ بوو، ده‌می به زه‌رده‌خه‌نه بوو، زۆر به‌ڕێز بوو، له‌ته‌نیشت (Cadi) دانیشتبوو، زانیاری هه‌بوو، ده‌رباره‌ی دین و یاساكانی هاوسه‌رگیری، ده‌یتوانی نووسینه‌كانی قورئان شی بكاته‌وه، به شیرینترین شێوه ده‌ری ببڕێت، نووسه‌ری شاره‌وانی له‌سه‌ر كورسیه‌كه‌ی دانیشتبوو، به‌خێرایی ده‌ینووسی به‌قه‌ڵه‌مێكی سه‌یر له‌سه‌ر پارچه كاغه‌زێك كه نووشتابووه‌وه له‌نێوان په‌نجه‌ی گه‌وره‌ی و په‌نجه‌كانی تریدا، له‌لاكه‌ی تری ژووره‌كه‌دا ئاغا دانیشتبوو، له‌گه‌ڵ چه‌ند كه‌سێكی نه‌ناسراو، ئاغا باڵای شه‌ش پێ به‌رز بوو، ده‌ستی له‌سه‌ر خه‌نجه‌ره‌كه‌ی دانا بوو، كاتێ لاقی له زه‌وی ده‌خشاند، بۆ ئه‌وه‌ی جگه‌ره‌كه‌ی بكوژێنێته‌وه، به‌ده‌م خه‌نده‌وه، پیاوێكی ڕیش خۆڵه‌مێشی بوو، لووتێكی به‌رزی هه‌بوو، سه‌رقۆڵه‌كانی هه‌ڵدابوونه‌وه، یه‌كێكی تر له ئه‌وان سه‌ری وه‌كو سه‌ری داڵ بوو، چه‌نه‌گه‌شی درێژ بوو، یه‌كێكی تر پیاوێكی ناشیرین بوو، درێژ بوو، یه‌كیان كورت بوو، یه‌كیان چاوی به‌قوڵ داچووبوو، هه‌موویان هه‌ڵسوكه‌وتیان له‌گه‌ڵ ئاغا جوان بوو، دڵسۆزی حكومه‌ت بوون، هه‌موویان شێوه‌یان كوردانه بوو.\nدوای سێ كوپ قاوه خواردنه‌وه و دوو كوپ چای ناخۆش، ڕێگامان پێدرا بڕۆین، به‌ناو ڕانیه‌دا گه‌ڕاین و بینیمان گوندی ڕانیه بچووك بوو، شارۆچكه‌یه‌ك بوو، له 300 سێسه‌د ماڵ، دانیشتوانی بریتی بوون له خه‌ڵكی هۆزی ئاكۆ و بڵباس، شه‌قامه‌كانی پاك و خاوێن بوون، هه‌ندێك شوێن په‌رژین كرابوو، بۆ شوێنی مه‌ڕ و ماڵات، دیار بوو خاوه‌نه‌كه‌ی گرنگی زۆری پێده‌دا و كارامه بوو.\nدوای نیوه‌ڕۆ قایمقام بانگهێشتی كردین بۆ خواردنه‌وه‌ی چا، له حه‌وشه‌ی ماڵه‌كه‌یدا كه شوێنێكی كراوه‌ی فراوان بوو، كۆمه‌ڵێك كورسی دانرابوو، ناوی لێنرابوو قۆناغ، كورسیه‌كان كۆن بوون، پێچكه‌ی كورسیه‌كان زۆر لاواز بوون، نه‌ك هه‌ر لاواز بوون، به‌رده‌وام ده‌جوڵان و شه‌قه‌شه‌قیان بوو، ئاغا له پله‌یه‌كی كۆمه‌ڵایه‌تی به‌رز دابوو، ئه‌فسه‌ری پۆلیسی لێ بوو، نووسه‌رێكی لێ بوو، به‌رده‌وام ده‌ینووسی، دوو پیاوچاكی عه‌ره‌بی لێ بوون، خه‌ڵكی به‌غدابوون، ئاغا كه‌سێكی زۆر ژیر دیار بوو، هه‌رگیز پێكه‌نینی له‌سه‌ر لێو نه‌ده‌بینرا، كاتێك نووسه‌ره‌كه ئه‌و ده‌فته‌ره‌ی له‌سه‌ری ده‌نووسی به‌توندی گرتبوو، پێچكه‌ی كورسیه‌كه جیڕه‌جیڕێكی ناخۆشی دروست كردبوو، ئاغا هه‌ناسه‌یه‌كی قوڵی دایه‌وه، دیمه‌نێكی ترسناكی هه‌بوو، كابرایه‌ك هاته ژووره‌وه، مه‌ندیلێكی سپی له‌سه‌ر بوو، پێیان ده‌گووت مه‌لا، ڕاسته‌وخۆ ڕۆیشت به‌هێواشی له‌سه‌ر كورسیه‌كه دانیشت، هه‌موو خه‌ڵكه‌كه و ئه‌فسه‌ره‌كه هه‌ستانه‌سه‌ر پێ، هه‌موویان به‌ده‌نگی به‌رز قاقا پێده‌كه‌نین، به‌شێوه‌یه‌ك ددانی دواوه‌یان ده‌ركه‌وتن، چه‌ند خوله‌كێكی پێچوو كابرای نووسه‌ر ده‌ستی به‌نووسین كرده‌وه، ئه‌فسه‌ره‌كه خۆی مۆڕ كرده‌وه، كاتێك ئاغا و مه‌لا و پیاوه عه‌ره‌به‌كان بۆڵه بۆڵیان ده‌كرد، ئه‌فسه‌ره‌كه گازنده‌ی كرد و به‌سه‌ریاندا قیژاندی.\nبه‌یانی داهاتوو ده‌ستمان به‌ڕۆیشتن كرد بۆ ڕه‌واندز، له دۆڵی باكووری خۆرئاوای ڕانیه‌وه ( كه‌شوێنی نیشته‌جێ بوونی هۆزی ئاكۆیه)، دوای 45 خوله‌ك گه‌یشتینه ناوچه‌یه‌ك ئاغایه‌كی كوردی لێ بوو، ناوی ئیبراهیم ئاغا بوو، ئیبراهیم ئاغا پیاوێكی باڵابه‌رز بوو، جوان بوو، تێگه‌یشتوو بوو، مێشكێكی (هه‌ستێكی) كراوه‌ی سه‌رده‌می هه‌بوو، به‌و پێشوازیه تایبه‌تیه‌ی لێی كردین، ئێمه‌ی ئاسووده كرد ، ڕێگای پێداین وێنه‌یه‌كی بگرین، زوڕناژه‌نه‌كانی خێڵه‌كی ئاوازی زۆریان لێده‌دا، به‌خۆشی ئێمه، ئه‌و ئامێره ئامێرێكی ژه‌نیاری سه‌ركه‌وتوو و هونه‌ری بوون، له ده‌رچوونی گه‌شته‌كه‌مان ئاغا پاسه‌وانی ئێمه‌ی كرد، تاكو گوندی دواتر، ئه‌و له‌پڕ ئێمه‌ی به‌جێ هێشت، ئه‌فسه‌ره‌كه‌ی له‌گه‌ڵ ئێمه بوو ڕوون كردنه‌وه‌یدا كه له‌گه‌ڵ ئامۆزاكه‌ی ناخۆشی و هه‌ڵه له‌یه‌ك تێگه‌یشتنیان هه‌یه، سه‌ره‌نجام ئێمه گه‌مارۆ دراین، له باشووری دۆڵه‌كه، دواتر ئێمه دیمه‌نی زۆر جوانمان بینی، كاتێك به‌ره‌و گوڵان ده‌ڕۆیشتین، گوندێك كه‌وتبووه سه‌ر ده‌شتاییه‌ك له‌سه‌ر لوتكه‌ی شاخ ئاو و هه‌وایه‌كی یه‌كجار سه‌رسوڕهێنه‌ری هه‌بوو، له‌لای باشووری دۆڵه‌كه دۆڵێكی زۆر به‌پیت بوو، تووتنی چاكی هه‌بوو، له هه‌ره جۆره باشه‌كه‌ی بوو، باشترین جۆری كه هه‌موو ڕۆژێك بازرگانی له‌په‌ره‌سه‌ندن دابوو.\nلێره‌وه ڕێگایه‌ك ده‌چێت بۆ ڕه‌واندز، ڕێگایه‌كی ناخۆش بوو بۆ ئه‌سپه‌كان، یه‌كێك پێشمان كه‌وت و (نال كیوان)مان تێپه‌ڕاند، (له‌وانه‌یه (ناوكێوان) بێت، چونكه له‌وێ شوێنێك هه‌یه به‌و ناوه) پێهه‌ڵگه‌ڕاین بۆ به‌شی باكووری، كاتێك گه‌یشتینه لوتكه‌ی به‌رزاییه‌كه ڕێبه‌ره‌كه گه‌یشته سه‌ر بستووه‌كه، دۆڵێكی به‌رداوی به‌ره‌و خوار لێژ بووه‌وه، هه‌ر دوولای دۆڵه‌كه به‌ردی گه‌وره‌ی پێوه بوو، تۆزێك له‌سه‌ره‌وه‌ی ئێمه كه پێیدا ڕۆیشتین تاڤگه‌یه‌كی جوانی تێدابوو، ناوه‌كه‌ی (گه‌روومه‌نجه‌ڵ) بوو، ئاوه‌كه‌ی زۆر سارد بوو، دوای ئه‌و هه‌موو ماندووبوونه به‌بینینی ئه‌م دیمه‌نه هه‌ستمان به هێور بوونه‌وه كرد، كورده‌كانی ڕه‌واندز جل و به‌رگی جیاواز له ئاكۆ و بڵباسیان له‌به‌ردابوو، شه‌رواڵی فشیان له‌به‌ردابوو، چاكه‌تێكی كورتیان له‌به‌ردابوو، حه‌مامه‌یه‌كی بچووكیان له‌سه‌ر بوو، ئه‌وان پێده‌چوو خه‌ڵكی شاخاوی تر بوون، هیچ شاره‌زاییه‌كیان ده‌رباره‌ی ئه‌سپ نه‌بوو.\nهه‌رچه‌نده مارك سایكس زۆر باسی ژیانی ئابووری و كۆمه‌ڵایه‌تی و بواره‌كانی تری دانیشتوانی ڕانیه ناكات، به‌ڵام ژماره‌ی ماڵه‌كان و پاك و خاوێنی شه‌قامه‌كانی ڕانیه وادیاره تاڕاده‌یه‌ك ئاوه‌دان بووه، ژماره‌ی ماڵه‌كان 300 ماڵ بووه، باسی په‌رژینی ئاژه‌ڵه‌كان و دواتریش تووتنی گوندی گوڵان (شاور) و هه‌ر ڕۆژه نرخه‌كه‌ی له هه‌ڵكشان دابووه، ئه‌مه بۆ ئه‌و سه‌رده‌مه و له‌ژێر زوڵم و سته‌می ده‌سه‌ڵاتی عوسمانیدا له چاو دواتردا كه‌م نه‌بووه، تاڕاده‌یه‌ك ژیان له‌ناوچه‌كه ئاسایی بووه، چونكه دواتر بارودۆخی ناوچه‌كه گۆڕاوه، به‌هۆی جه‌نگی یه‌كه‌می جیهانی ژیان له‌وپه‌ڕی سه‌ختی دابووه، ڕانیه دوای جه‌نگ وێران بووه و به‌ره‌و چۆڵ بوون ڕۆیشتووه، چونكه ئه‌دمۆندس جێگری حاكمی سیاسی ئینگلیز له ڕانیه له‌ساڵی 1922 له‌لاپه‌ڕه (288)ی كتێبه‌كه‌یدا (كورد و تورك و عه‌ره‌ب) ده‌رباره‌ی ڕانیه ده‌ڵێت: گوندی ڕانیه له‌یه‌ك مایلی ژێر كێوه‌ڕه‌ش هه‌ڵكه‌وتووه و به‌شێكی به‌بناری ته‌پۆلكه‌یه‌كی توره‌كه‌ڕێژه‌وه سازكراوه و به‌شه‌كه‌ی تریشی له ده‌شتێكی ساف و ڕێك دایه و ئه‌و كاته نزیك به شه‌ست بنه‌ماڵه‌ی نفووس هه‌بوو، هه‌رچه‌نده بازاڕێكی ده دوازده دوكانی و مزگه‌وت و كانیه‌كی پڕ ئاوی هه‌بوو، ئاوی كانیه‌كه‌ی ده‌چووه نێو حه‌وزێكی به‌ردی له‌ژێر سێبه‌ری چناره پڕ لق و پۆپه‌كانه‌وه دیمه‌نێكی جوانی پێكهێنابوو، به‌ڵام جێیه‌كی خۆش و دڵگیر نه‌بوو، له چوار مایلی باكووری ڕۆژئاوا به‌ر له‌وه‌ی ڕووباری شاور بگاته ناوده‌شته‌كه، گوندی (سه‌ركه‌پكان)ی ئاكۆ به‌ڕۆخی ڕووباره‌كه‌وه بوو، له‌مانگی ژوئیندا هه‌وا فێنك ده‌بوو، به‌ڕای من بۆ ناوه‌ند گه‌لێك له له‌ڕانیه و ده‌ربه‌ند باشتر بوو.\nله‌كاتی جه‌نگدا ڕانیه سه‌ختی و مه‌ینه‌تی زۆری به‌سه‌رداهات، به‌هۆی كاره‌سات و نه‌هامه‌تی جه‌نگی یه‌كه‌مه‌وه ڕانیه به‌ره‌و وێران بوون چوو، جێگای سه‌رسوڕمان نیه ئه‌گه‌ر ڕانیه له‌و سه‌رده‌مه‌دا دیمه‌ن و ڕواڵه‌تێكی توك لێكراوی ئازار دیتووی هه‌بوو، چونكه له‌دوای ساڵه‌كانی شه‌ڕ هه‌موو كاره‌كانی وه‌ستا و خانووه‌كانی ڕووخان و جوانیه‌كه‌ی له‌ناوچوو، نه‌داری و برسیه‌تی خه‌ڵك و ئاژه‌ڵه‌كانی قڕ كرد، وه‌رزێره‌كان زه‌ویه‌كانیان به‌جێ هێشت و كۆچیان كرد بۆ شوێنانی تر، سه‌ره‌ڕای چه‌وسانه‌وه‌ی زۆری توركان بۆردومان و بۆمبابارانی فڕۆكه‌كانی ئینگلیز شاره‌كه‌یان وێران كرد، به‌شێوه‌یه‌ك چه‌ند ساڵێك دواتر یونس ڕه‌ئوف (دڵدار)ی شاعیر كه دێته شاره‌كه به‌كه‌لاوه‌ی تێده‌گا.\n4 – Mark Sykes. (1904) Dar-Ul-Islam: A Record of a Journey Through Ten of The Asiatic Provinces of Turkey. 1st ed. London: Bickers & Son.p: 215.\n2- ئةدمؤندس، كورد تورك عةرةب، و: حةميد طةوهةرى، ل 288.\n3-چاوپێكه‌وتن له‌گه‌ڵ برایم به‌گ، گۆڤاری ڕانیه، ژماره‌ی 6، كانوونی یه‌كه‌م، 2003، ل 32.\nئەرشیڤی بەڕێز : ڕەسوڵ بۆسکینی


هەڵەبجە، ڕۆژنامەنووسان هاوخەمی بۆ گیانلەدەستدانی هونەر ڕەسوڵ دەردەبڕن – کوردی – RojNews.News\n13/08/2020 - 1:48:59 pm\nڕۆژنامەنووسانی هەڵەبجە، لەگردبوونەوەیەكدا هاوخەمی خۆیان بۆ گیانلەدەستدانی ڕۆژنامەنووس هونەر ڕەسوڵ دەربڕی، سەرۆكی لقی هەڵەبجەی سەندیكای ڕۆژنامەنووسانی كوردستانیش نیگەرانی خۆی دەردەبڕێت لەبەردەوامی توندوتیژییەكان بەرامبەر ڕۆژنامەنووسان لەلایەن دەسەڵاتدارانی هەرێمەوە.\nئەمڕۆ لەناو حەوشەی مۆنۆمێنتی هەڵەبجە بەشێك لەڕۆژنامەنووسانی شاری هەڵەبجە بە گردبوونەوەیەک، هاوخەمی خۆیان بۆ گیانلەدەستدانی ڕۆژنامەنووس هونەر ڕەسوڵ دەربڕی، کە دوێنێ لە خۆپیشاندانەکەی شارۆچکەی ڕانیە، گیانی لەدەستدا.\nلای خۆیەوە ئیبراهیم هەورامانی، لێپرسراوی لقی سەندیكای ڕۆژنامەنووسانی كوردستان لەهەڵەبجە، بۆ ڕۆژنیوز وتی: ئەمڕۆ وەك ڕۆژنامەنووسانی هەڵەبجە، هاوخەمی خۆمانمان دەربڕی بەبۆنەی گیانلەدەستدانی ڕۆژنامەنووس هونەر ڕەسوڵ، كە دوێنێ لەكاتی ڕوماڵی كاری ڕۆژنامەنوسیدا لەڕانیە گیانی لەدەستدا.\nوتیشی، ناكرێت بیشارینەوە لێرە و لەوێ ڕۆژانە ڕۆژنامەنووسان لەكوردستان دووچاری گرتن و لێدان و ئەشكەنجەدان دەبنەوە، لەم پێناوەشدا چەندین ڕۆژنامەنووس گیانیان لەدەستداوە، چەندینی دیكەش لەژوورە تاریكەكاندا دەستگیركراون، بەبێ هیچ مامەڵەكردنێكی یاسای ڕۆژنامەنووسی لەگەڵیانداو ئەوەش مایەیی ناڕەزایەتی و ئیدانەكردنی ئێمەیە، چی وەك سەندیكای ڕۆژنامەنووسانی كوردستان چ وەك ڕۆژنامەنووسانی كوردستان.\nئەوەشی وت: دەخوازین بۆ لەومەودا ڕۆژنامەنووسان دووچاری ئەشكەنجە و ناڕەحەتی نەبنەوە، بەردەوام بن لەسەر كارەكانیان، چونکە كاری ڕۆژنامەنووسان بریتیە لەپێشكەشكردنی زانیاریی و گواستنەوەی هەواڵ بۆ هاوڵاتیان.


لە ماوەی هەفتەیەكدا 18 هەزار هاوڵاتی ئێرانی لە یەک دەروازەوە هاتونەتە هەرێم\nهەواڵ / ئابوری :: 27/03/2019 :: 188 جار بینراوە\nلەماوەی یەك هەفتەدا 18 هەزار هاوڵاتی ئێرانی لە ڕێگای دەروازەی نێودەوڵەتی حاجی ئۆمەران هاتوونەتە هەرێمی كوردستان، بەڕێوەبەری گەشتوگوزاری سۆرانیش دەڵێت: "هاتنی گەشتیارانی ئێرانی بۆ هەرێم كاریگەری زۆری كردەسەر بوژاندنەوەی كەرتی گەشتیاریی".\nموقەدەم زرار حسێن، بەڕێوەبەری پاسپۆرت و نشینگەی حاجی ئۆمەران (ئەمڕۆ چوارشەممە 27ی ئازاری 2019) لە لێدوانێكدا بۆ دواڕۆژ وتی: "لە رۆژی 19- تا 26ی ئازار كه دەكاتە یەك هەفتە 18 هەزار هاوڵاتی كە زۆرینەیان گەشتیار بوون، لە ئێران و رۆژهەڵاتی كوردستان لە ڕێگای دەروازەی نێودەوڵەتی حاجی ئۆمەران هاتونەتە هەرێمی كوردستان".\nباسی لەوەشكرد: بەراورد بە نەورۆزی ساڵی رابردوو هاتنی گەشتیاران بە رەگەز ئێرانی بۆ هەرێمی كوردستان زیادیكردووە، هۆكاری زیادبوونی هاتنی گەشتیارانی ئێرانیش بەشێكی زۆری پەیوەندی بە هەڵگرتنی باجەوە هەبووە لەسەریان.\nلەلایەكی دیكەوە و لەبارەی كاریگەری هاتنی گەشتیاران لەسەر بوژاندنەوەی گەشتوگوزار بارزان محەمەد، بەڕێوەبەری گەشتوگوزاری سۆران بە دواڕۆژی راگەیاند: هاتنی ئەو ژمارە زۆرەی گەشتیاری ئێرانی تەنها لە یەك دەروازە كاریگەی زۆر باشی هەبووە لەسەر بوژاندنەوەی كەرتی گەشتیاریی هەرێمی كوردستان بە گشتی و دەڤەری سۆران بە تایبەتی.\nباسی لەوەشكرد: زۆرینەی زۆری ئەو گەشتیارانەی كە لە ئێرانەوە و بە دەروازەی حاجی ئۆمەران هاتونەتە هەرێم لە دەڤەری سۆران ماونەتەوە.


عه‌بادی: په‌یوه‌ندییه‌كانمان له‌گه‌ڵ هه‌رێم ناپچڕێنین\nسه‌رۆكوه‌زیرانی عێراق ڕایگه‌یاند له‌سه‌ر بنه‌مای ڕه‌تكردنه‌وه‌ی ڕیفراندۆم به‌غدا ئاماده‌یه گفتوگۆ له‌گه‌ڵ هه‌ولێر ده‌ستپێبكاته‌وه، داوای له پێشمه‌رگه‌ش كرد له ناوچه كێشه له‌سه‌ره‌كان خۆی له ڕووبه‌ڕووبوونه‌وه‌ی هێزه عێراقییه‌كان بپارێزێت.\nحه‌یده‌ر عه‌بادی، سه‌رۆكوه‌زیرانی عێراق، له كۆنگره‌ی ڕۆژنامه‌وانیی هه‌فتانه‌یدا سه‌باره‌ت به ده‌ستپێكردنه‌وه‌ی گفتوگۆكان له‌گه‌ڵ هه‌رێم ڕایگه‌یاند "به‌غدا ئاماده‌یه به مه‌رجی هه‌ڵوه‌شاندنه‌وه‌ی ئه‌نجامه‌كانی ڕیفراندۆم گفتوگۆ له‌گه‌ڵ هه‌ولێر ده‌ستپێبكاته‌وه".\nسه‌رۆكوه‌زیرانی عێراق وتیشی "فه‌ره‌نسا و هه‌موو وڵاتانی دیكه‌ی جیهانیش جه‌خت له یه‌كپارچه‌یی خاكی عێراق ده‌كه‌نه‌وه و، پشتگیریی به‌غدا ده‌كه‌ن بۆ چه‌سپاندنی ده‌سه‌ڵاته‌كانی له سه‌رجه‌م ناوچه‌كانی وڵات".\nعه‌بادی هۆشداریشی دایه هێزه‌كانی پێشمه‌رگه و داوای لێكردن "له ناوچه كێشه‌له‌سه‌ره‌كان خۆیان له ڕووبه‌ڕووبوونه‌وه‌ی هێزه‌كانی حكومه‌تی ناوه‌ندی عێراق بپارێزن".\nله هه‌مان كاتدا سه‌رۆكوه‌زیرانی عێراق جه‌ختی له‌وه كرده‌وه "به‌غدا په‌یوه‌ندییه‌كانی له‌گه‌ڵ هه‌رێم ناپچڕێنێت".\nسه‌باره‌ت به كۆنفیدراڵیش، حه‌یده‌ر عه‌بادی ئاماژه‌ی به‌وه كرد "كۆنفیدراڵی پێویستی به هه‌مواركردنه‌وه‌ی ده‌ستوور و، دوو له‌سه‌ر سێی ده‌نگی ئه‌نجومه‌نی نوێنه‌رانی عێراق هه‌یه".


|نوێکرایەوە| ویندۆز ٨.١ وەشانی ئەزموونی بە دوگمەی ستارتەوە ڕاگەیاندرا! – کەی ئای تی ئێن\nبابەتی گرینگ 30, ئایار 2013\n|نوێکرایەوە| ویندۆز ٨.١ وەشانی ئەزموونی بە دوگمەی ستارتەوە ڕاگەیاندرا!\nدیارە لە ماوەی ڕابردوودا چەندان وێنە و بابەت سەربارەت بە ویندۆز بلو(ناوەکۆدی ویندۆز ٨.١) تەشەنایان کرد و زۆربەیان جەختیان لەسەر گەڕانەوەی لیست و دوگمەی ستارت دەکردەوە. بۆ ئەم مەبەستە ئەمڕۆ مایکرۆسۆفت وەشانی Previewـی لە ویندۆز ٨.١ ڕاگەیاند و تێیدا چەند گۆڕانکار ی و چاکسازی دەبینرێت کە لە ناویاندا دوگمەی ستارتە. شایەنی باسە چاکسازی لە ڕووکاری LockScreen کە لە ئێستادا دەتوانیت پەیوەندییەکانی سکایپ ڕاستەوخۆ لەوێوە وەربگریت و هەر لەوێشەوە دەتوانیت وێنە بگریت. ئەمە و گۆڕانکاری لە خشتەکانی سەر ڕووپەڕی دەستپێک و ئێستا بۆ نمونە لە خشتەی کەش و هەوا دەتوانیت کەش و هەوای ٣ شاری جیاواز ببینیت. جگە لە خشەتەکان گۆڕانکاری لە پاشبنەمای ڕووپەڕی دەستپێک کراوە و ئێستا دەتوانیت جوڵە بدەیتە پاشبنەماکان.\nلە تەنیشت هەموو ئەوانەشەوە مایکرۆسۆفت گۆڕانکاری لە Searchـی ویندۆز ٨.١ داکردووە و ئێستا دەتوانیت بۆ هەمووشتێک لە ڕێگەی سێرچەکەیەوە بگەرێیت بە وێبیشەوە و هەروەها ئەگەر بێت و ئەپی پێویست بۆ ئەم زانیارییە هەبێت هەر لەوێوە بۆ ئەپەکە دەتگوازێتەوە بۆ نمونە تۆ لە زانیارییەک دەگەرێیت و زانیارییەکەش لە ویکیپیدیادا هەیە و تۆش ئەپی ویکیپیدیات دابەزاندووە بۆ ئەم مەبەستە و لەکاتی کلیککردن لە بابەتەکە ڕاستەوخۆ بۆ ئەپەکە دەتگوازێتەوە لە جیاتی بتگوازێتەوە بۆ وێبگەرێکی وەکو فایەرفۆکس بۆ بینینی بابەتەکە. هەر بەم بۆنەیەوە ماتۆڕی گەڕانی بینگ بەتەواوی لەگەڵ ویندۆز ٨.١ تێکهەڵکێش کراوە و دەتوانرێـت سوودی لێوەربگرێت بۆ ئەنجامدانی گەڕانەکان.\nسەبارەت بە خزمەتگوزارییەکانی تر، مایکرۆسۆفت سکای درایڤی لەگەڵ ئەم وەشانە تێک هەڵکێش کردووە و هەر لەگەڵ ئەم وەشانەی ویندۆزدا ئینتەرنێت ئێکسپلورەری تازە ڕاگەیەندراوە کە دەکاتە وەشانی ١١. لەگەڵ ئەمانەشدا Windowsphone Sync لەگەڵ ویندۆز ٨.١ تێکهەڵکێشکراوە کە ئەمە پەیوەندی بە سیتەمی ویندۆز فۆنی مۆبایلە هۆشمەندەکانەوە هەیە و بەهۆیەوە ئاڵگۆڕی زانیاری دەکرێـت و مایکرۆسۆفتیش لێدوانی زیاتری لەسەرنەداوە.\nلە ڕاستیدا گۆڕانکاری و چااکسازی زۆر ئەنجامدراوە و بۆ نمونە On screen Keyboard گۆڕانکاری تێدا کراوە و زۆربەی ئەپەکانی بۆ لەمس باشترکراون و بەم شێوەیە لێکراون:\n– پرسیار: ئایا ئەوان تەنها دوگمەی ستارتیان گەڕاندووەتەوە یان لیستی ستارت بەتەواوی؟\n– لەوەڵامدا دەڵێن بەگوێرەی سەرچاوەکان ئاماژە بەوەدەکرێت ئەوەی کە مایکرۆسۆفت کردوویەتی تەنها گەڕاندنەوەی دوگمەی ستارتە و بە کلیککردن لەسەری ڕووپەڕی دەست پێک واتە Start Screen دەبێتەوە نەوەک ئەو لیستە ستارتە کۆنەی کە لە ویندۆز ٧ بەرەو خواردا هەبوو!\nئایا تۆ پێـت وایە مایکرۆسۆفت بێتەوە سەرخۆی بە چاککردنی هەڵەکانی ویندۆز ٨ی پێشوو؟ بەشداربە و بیروبۆچوونی خۆت لەخوارەوە لە بەشی کۆمێنتەکان دەرببرە.\nتاگەکان سیستەمی کارگێری مایکرۆسۆفت ویندۆز


موضوع: جوز الهند الأحد 21 أغسطس 2016, 05:14\nاڵڛڵاااام عڵيگم ۈ ڕحمة اڵڵه ۈ بڕگاته\nچۈز اڵهند يزيد في اڵباءة ۈيڛتڅدم عڵاچاً ڵڵچڕۈح ۈاڵعدۈێ اڵچڵدية\nنبات چۈز اڵهند عباڕة عن شچڕة من فصيڵة اڵنڅيڵ ۈاڵتي تضم حۈاڵي 200چنڛ ۈحۈاڵي 1500نۈع ۈثمڕة چۈز اڵهند اشتق اڛمها من گڵمة گۈگۈ اڵبڕتغاڵية ۈمعناها قڕد ڵشبه اڵچۈزة بڕأڛ اڵقڕد ۈيعڕف چۈز اڵهند في تڕگيا باڵناڕ چيڵ ۈفي إيڕان باڛم اڵباڕنچ ۈڛماه ابن ڛينا اڵچۈز اڵهندي ۈعڕف ڵبن ثمڕته باڛم “اڵأطۈاق”.\nۈنبات چۈز اڵهند دائم اڵڅضڕة يصڵ اڕتفاع اڵشچڕة إڵێ حۈاڵي 35متڕاً، ۈيصڵ طۈڵ اڵۈڕقة إڵێ 5أمتاڕ ۈمتڕ إڵێ متڕ ۈنصف اڵمتڕ في اڵعڕض.\nيعڕف اڵنبات عڵمياً باڛم Cocos nucifera\nاڵچزء اڵمڛتعمڵ من اڵنبات: اڵثماڕ ۈاڵزيت اڵثابت.\nاڵمۈطن اڵأصڵي ڵڵنبات: اندۈنيڛيا، ۈڛيڵان، اڵمڵايۈ، ۈمۈزنبيق ۈاڵمگڛيگ ۈچاۈة.\nۈينمۈ عادة في اڵغابات اڵحاڕة اڵڕطبة أۈ اڵدافئة شبه اڵڕطبة ۈيعمڕ طۈيڵاً ۈيعڕف بمڵگة اڵنباتات ۈتعطي اڵشچڕة 35 چۈزه.\nاڵمگۈنات اڵگيميائية ڵثماڕ چۈز اڵهند:\nتحتۈي ثماڕ چۈز اڵهند عڵێ زيۈت دهنية ۈأهم محتۈيات هذا اڵزيت اڵأحماض اڵدهنية ۈهي حمض Lauric acid بنڛبة 45- 50% ۈحمض Myristic acid بنڛبة 13إڵێ 20% ۈحمض Palmilic acid بنڛبة 7إڵێ 10% ۈحمض Caprylic acid بنڛبة 5إڵێ 10% ، أحماض اڵڛتياڕيگ ۈاڵڵينۈڵيگ ۈاڵگابڕۈگ. گما تحتۈي اڵثماڕ عڵێ أحماض دهنية حڕة بنڛبة 3إڵێ 5%، گما تحتۈي عڵێ معادن مثڵ اڵفڛفۈڕ ۈاڵگاڵڛيۈم ۈاڵحديد ۈاڵبۈتاڛيۈم ۈگذڵگ بڕۈتين ۈڛگڕيات 80چڕاماً من ڛگڕ اڵعنب ۈڛگڕ اڵثماڕ.\nماذا قيڵ عن چۈز اڵهند في اڵطب اڵقديم؟\n- عڕف اڵعڕب چۈز اڵهند منذ اڵقدم ۈذگڕۈه في گتبهم ۈۈصفه شعڕاؤهم.\nۈقد اڛتعمڵ اڵناڕ چيڵ أۈ چۈز اڵهند عڵێ نطاق ۈاڛع في قديم اڵزمان ۈڵازاڵ ۈمن أهم اڛتعماڵاته في اڵطب اڵقديم فقد قاڵ:\nداۈد اڵانطاگي في اڵتذگڕة “ينفع چۈز اڵهند من اڵبڵغم ۈاڵڛۈداء ۈاڵچنۈن ۈاڵۈڛۈاڛ ۈضعف اڵگبد ۈاڵگڵێ ۈاڵمثانة ۈقڕۈح اڵبطن، يزيڵ أۈچاع اڵظهڕ ۈاڵۈڕگ ۈاڵفاڵچ ۈاڵڵقۈة ۈاڵديدان ۈاڵبۈاڛيڕ ۈيدڕ اڵدم، يهيچ اڵباءة ۈيمنع تقطيڕ اڵبۈڵ. اڵطڕي منه إذا شڕب باڵڛگڕ، ۈڵد اڵدم ۈقۈێ اڵغڕيزة، شڕابه قۈي اڵنفع في اڵچنۈن ۈاڵماڵيڅۈڵيا ۈڅڵه يهضم ۈيهڕي اڵڵحم، ڕماد قشڕه يچڵۈ اڵأڛنان چداً، ينفع من اڵگڵف ۈاڵنمش ۈاڵحگة ۈاڵچڕب، ۈيحڛن اڵأڵۈان ۈيشد اڵشعڕ إذا چعڵ مع اڵحناء.\nأما ابن اڵبيطاڕ فيقۈڵ: “يزيد في اڵباءة ۈاڵمني ۈيڛڅن اڵگڵێ، ۈۈچع اڵظهڕ اڵعتيق، ۈدهن اڵناڕ چيڵ هۈ أقۈێ دهان ڵتحڵيڵ اڵڕيح ۈدهان اڵبۈاڛيڕ ۈاڵمفاصڵ”.\nأما ابن ڛيناء فيقۈڵ: “اڵناڕ چيڵ فيه ڕطۈبة، دهن اڵعتيق من اڵناڕ چيڵ ينفع من أۈچاع اڵظهڕ ۈاڵڕگبتين، ثقيڵ عڵێ اڵمعدة”.\nۈقد عڕف اڵفڕاعنة اڵناڕ چيڵ ۈگانۈا يڛمۈنه “څامنن” ۈقد عثڕ عڵماء اڵآثاڕ عڵێ ثماڕ هذا اڵنبات في مقبڕة گاهۈن ۈمقبڕة ذڕاع أبۈ اڵنچا، گما عثڕ عڵێ شچڕة ناڕ چيڵ في حديقة أنا بأڛۈان ۈاتفق معظم اڵعڵماء عڵێ إن اڵمۈطن اڵأصڵي ڵهذه اڵشچڕة هۈ بڵاد اڵنۈبة، ۈتۈچد حاڵياً ثمڕة اڵناڕ چيڵ في متحف فڵۈڕنڛا تحت اڛم (A-catechu) گما تدڵ آثاڕ بني حڛن ۈدهشۈڕ عڵێ ۈچۈد هذا اڵنبات في اڵممڵگة اڵمصڕية اڵقديمة.\nۈماذا قاڵ عنه اڵطب اڵحديث؟\n- إن ۈچۈد اڵچۈز ما گان حديثاً طڕياً أبيض اڵڵۈن فيه ماء حڵۈ ۈهذا اڵماء ۈچد انه يزيد في اڵباءة ۈيڛڅن اڵچڛم ۈينفع ضد تقطيڕ اڵبۈڵ. ۈزيت چۈز اڵهند يڛتڅدم عڵێ نطاق ۈاڛع في عڵاچ اڵچڕۈح ۈاڵعدۈێ اڵچڵدية. گما أن اڵزيت يڛتڅدم داڅڵياً ضد اڵبڕد ۈاڵتهابات اڵحنچڕة ۈباڵأڅص عند څڵطه مع اڵمڵح. گما يڛتعمڵ ڵعڵاچ نڅڕ اڵأڛنان ۈباڵأڅص في ۈڛط أمڕيگا. ۈفي اڵهند يڛتڅدم زيت چۈز اڵهند ڵعڵاچ اڵگحة ۈاڵتهاب اڵشعب اڵهۈائية ۈڵڵحد من تحۈڵ اڵشعڕ اڵأڛۈد إڵێ اڵشعڕ اڵأشيب.\nهڵ هناگ آثاڕ چانبية ڵچۈز اڵهند؟\n- ڵا يۈچد أضڕاڕ ڵچۈز اڵهند ۈڵگن يچب حفظه ۈباڵأڅص اڵزيت عن اڵضۈء ۈفي ۈعاء محگم اڵإغڵاق ۈعند دڕچة حڕاڕة ڵا تزيد عڵێ 25 م\nموضوع: رد: جوز الهند الأحد 04 سبتمبر 2016, 17:07\nاوه حقــآا !! معلومــآات مفيده عن جوز الهند\nشكرـآـا على الموضوع\nموضوع: رد: جوز الهند الخميس 27 أكتوبر 2016, 20:18\nاحب جوز الهند كثييييرا ^^\nخاصة المية والا العصير تبعه هذا\nيسلمووو عالمعلومات الحلوة =)


کۆنفڕانسی پسپۆڕی" دەستدرێژی سەددام و بەرخۆدانی خەڵکی ئێران" بەڕێوە چوو - Mehr News Agency\nAP ١٣٩٩ ڕەزبەر ١ ١٥:٤٩\nNews Code 34146\nبە ڕاپۆرتی ئاژانسی هەواڵی مێهر، لە ئەو بەرنامە کە لە ڕۆژی شەممە ١٩ ی خەرمانان بە ئامادە بوونی دکتۆر حسێن دیوساڵار دانوستانکاری فەرهەنگی، دکتۆر شیزوکو تسویا سەرۆکی ئەنجومەنی ژاپۆنی موست، ئایەتوڵڵا ئیبراهیم ساوادا ئیسلام ناس و جێگری نوێنەرایەتی مستەفا (د.خ) لە ژاپۆن، خاتوو سەبا بابایی (کونیکو یامامورا) تەنیا دایکی شەهیدی ژاپۆنیی دانویشتووی ئێران و عەلی جەلالی گیانبازی کیمیایی بەرەڤانی پیرۆز قسەیان کرد.\nدیسالار لە ئەو کۆبوونەوە وتی: سەددام لە ٨ ساڵ شەڕ دژی ئێران ژمارەیەکی زۆری منداڵ، تازەلاو و پیر و ژن و پیاوی ئێرانیی شەهید کرد و بۆ یەکەم جار لە مێژوودا، هێرشی کیمیایی کردە سەر وڵاتێکی دیکە و ئێران هیچکات دەستپێکەری شەڕ نەبووە و نەتەوەیەکگرتووەکان سەددامی وەکوو دەستپێکەر ناساند.\nئایەتوڵڵا ساوادا ڕایگەیاند: لە ئێران ئەو شەڕە بە شەڕی سەپێندراوی سەددام دەناسرێت کە دوای سەرکەوتنی شۆڕش بە سەر ئێران سەپێندرا و ئێران بە بێ جیهازاتی سەربازی لە بەرانبەر عێراق کە لە هەموو لایێکەوە تەیار دەکرا شەڕی کرد.\nدکتۆر شیزۆکۆ تسویاش لە ئەو کۆبوونەوە وتی: پێچەوانەی هێرۆشیما کە لە جیهان دەناسرێت، سەردەشت و هێرشی کیمیایی بۆ سەر ئەو شارە ناناسرێت و من بۆ ناساندنی ئەو رووداوە هەولی زۆرم دا.\nلە درێژەی بەرنامەکەدا سەبا بابایی (کونیکو یامامورا) تەنیا دایکی شەهیدی ژاپۆنی دانیشتووی ئێران کە کوڕە ١٩ ساڵانەکەی بە ناوی محەمەد لە بەرەڤانی پیرۆز شەهید بوو وتی: پێش سەرکەوتنی شۆڕش، ئێران لە ژێر چاوەدێری وڵاتانی بیانی ئیدارە دەکرا و ئیمام خومەینی ئازادی و سەربەخۆیی لە ڕۆحی ئیسلام گرینگتر لە هەر شتێک دەزانی و هەر بەو بۆنەوە خەڵکی ئێران بۆ ئازادی و سەربەخۆیی، یەکگرتوویی، هاوکاری و هەوڵیان دا دەستیان خست.


گۆڤه‌ند.. له پاراستنی گیانی خه‌ڵكه‌وه بۆ دروستكردنی مه‌ترسی\n:: PM:04:01:01/09/2021 \nكوڕێك ده‌بێته پاسه‌وانی یانه شه‌وانه‌كان بۆ پاراستنی شوێنه‌كه و ئه‌وانه‌ی سه‌ردانی یانه‌كان ده‌كه‌ن و ده‌یانه‌وێ كاتێكی جیاواز به‌سه‌ر ببه‌ن، به‌ڵام دواتر ده‌بێته مه‌ترسی له‌سه‌ر ژیانی ئه‌و كه‌سانه‌ی سه‌ردانی ئه‌و شوێنانه‌یان كردووه.\nماوه‌ی چه‌ند رۆژێكه كه‌سێك ئاشكرا بووه ڤیدیۆ به كوڕ و كچان تۆمار ده‌كات، داوایان لێ ده‌كات بڵێن "گوو"مان خوارد. به‌پێی به‌دواداچوونه‌كانی "وشه"، گۆڤه‌ند له سۆشیال میدیا به‌و ناوه ناسراوه، به‌ڵام ناوی راسته‌قینه‌ی خۆی "ئیسماعیل فوئاد"ـه، ئه‌و ماوه‌ی چه‌ند ساڵێك له باڕ و یانه شه‌وانه‌كانی هه‌ولێر پاسه‌وان بووه، له‌وێ تێكه‌ڵاوی كوڕ و كچان ده‌بێت و لێیان نزیك ده‌بێته‌وه، دواتر ڤیدیۆیان تۆمار ده‌كات، به هه‌ڕه‌شه لێكردن و پاره‌وه‌رگرتن له‌و كه‌سانه‌ی كه‌وتوونه‌ته ناو داوه‌كه‌ی، ئێسته رۆیشتووه بۆ ده‌ره‌وه‌ی وڵات.\n"وشه" زانیویه‌تی ماوه‌یه‌ك پێش ئێسته كچێك له كاتی قسه‌كردن له‌گه‌ڵ گۆڤه‌ند له تۆڕی كۆمه‌ڵایه‌تی كڵاپ هاوس، به‌هۆی هه‌ڕه‌شه‌ی بڵاوكردنه‌وه‌ی ڤیدیۆكانی، كۆتایی به ژیانی خۆی هێناوه.\nلایه‌نه پێوه‌نداره‌كان ماوه‌یه‌كی زۆره به‌دوای ئه‌و كوڕه‌وه‌ن، به‌ڵام نه‌دۆزراوه‌ته‌وه\nله زانیارییه‌كانی "وشه"دا هاتووه، ئه‌و كه‌سانه‌ی له رێی ئه‌وه‌وه په‌شیمانبوونه‌وه‌ی خۆیان راگه‌یاندووه، پێشتر به‌بێ ئاگه‌داری ماڵه‌وه‌یان، هه‌ر كارێك ویستوویانه كردوویانه، به‌ڵام ئه‌وانه‌ی له‌گه‌ڵ ئه‌و كه‌سانه كاره‌كه‌یان كردووه، دۆست یان هاوه‌ڵی گۆڤه‌ند بوون.\nهاوكات لایه‌نه پێوه‌نداره‌كان ماوه‌یه‌كی زۆره به‌دوای ئه‌و كوڕه‌وه‌ن، به‌ڵام نه‌دۆزراوه‌ته‌وه، هه‌روه‌ها له هه‌ریه‌ك له تۆڕه‌كانی تێلیگرام، كڵاپ هاوس و سناپ چات، په‌یج و ئه‌كاونته‌كه‌ی داخراوه، به‌ڵام له تیك تۆك كارایه. زیاتر له ١٠٠ هه‌زار كه‌س فۆڵۆیان كردووه. ئێسته بوونه‌ته گرووپ و له‌لایه‌ن خه‌ڵكانێك دۆسیه‌ی كه‌سیی خه‌ڵك بۆ گۆڤه‌ند ده‌نێرن.\n"وشه" پێوه‌ندی به لایه‌نه پێوه‌نداره‌كانی هه‌ولێر كرد، به‌ڵام وه‌ڵامی پێوه‌ندییه‌كه‌یان نه‌دایه‌وه، له‌گه‌ڵ ئه‌وه‌یشدا تا ئێسته كه‌س سكاڵای تۆمار نه‌كردووه. ئه‌وه یه‌كه‌م جار نییه كچان و كوڕان ده‌خزێنه ناو بانده‌كان، پۆلیس به‌رده‌وام داوا له هاووڵاتییان ده‌كات هۆشیار بن له به‌كارهێنانی تۆڕه‌كانی كۆمه‌ڵایه‌تی.


شەڕی براکان لەسەر دەسەڵات.\n- تالانی گەندەڵیی و تیرۆر زیندانیی و سەرکوت بەرهەمدەهێنێتەوە هەروەها ئاشتیشیان -\nلە دوای گشتپرسیی (٢٥.٠٩،٢٠١٧) بەدواوە کێشەکانی نێوان یەکێتی وپارتی، دەورەیەکی نوێێ دەستپێکردووە.یەكێتی هەستی بە کەم سەنگی وبەحەواچوون دەکرد وخەریک بوو دەستی لەهەموو شت دەقرتاو بەئاسماندا بەرزدەبوەوە. حکومەتی عیراقی سەرکەوتنی گەورەی لەبەرامبەر داعشدا بەدەستهێنابوو، ڕایفراندۆمیش (سەرەڕای هەموو خیانەت وسەرکوت ونانبڕین ودزو تاڵانبڕۆیەی)، کەژاوەیەکی پیرۆزی بەدەوری پارتی دا کێشایەوە. پارتی لە هەردوو هەڵبژاردنی عێراق(١٢.٥.٢٠١٨) وکوردستانیشدا(٣٠،٠٩.٢٠١٨) سەرمەستی هەڵدانی پێکی سەرکەوتن و تەکاندنی تەپوتۆزی ڕیفراندۆم و بەستنەوەی پەلکوتانی یەکێتی وئۆپۆزسیۆنی کۆن بوو.\nلەپاش دەستکێشانەوە مەسعود بارزانی، (کۆتایی ئۆکتۆبەری ٢٠١٧) وەک بابەتێکی فۆرماڵی دابەشکردنی دەسەڵاتەکانی بەسەر حکومەتی هەرێمدا، پارتی تەماحی لە یەکێک لە پۆستە هەرە باڵاکانی بەغدا (لەوانە سەرۆک کۆمار) بوو. نێوماڵی کوردی جاڕێ تر دەورەیەکی تری شەڕەجنێو خۆگیڤکردنەوە کەوتەوە نێو براکان.. تا دەهات لایەنە براوەکانی پەرلەمانی عێراق ، گوشاریان بۆ سەر یەكیتی وپارتی زیاد دەکرد بۆبەربژێرکردنی کاندیدكیان یان ڕێککەوتن لەسەر تاکە کاندیدێک.\nپارتی ملینەدا بە کاندیدی یەکێتی و ئەوەبوو دکتۆر فوئاد حسێن وەک نوێنەری سەرۆک بارزانی بۆ سەۆک کۆماری ئایندەی عێراق دەسنیشانکرا. بەڵام یەکێتی پێشتر لەلایەن ئەندازیارانی سیاسەتی عیراقەوە دڵنییایەکی بەدەستهینابوو. ئەوە بوو کاندیدی یەکێتی دکتۆر بەرهەم سالح ، لەبەرامبەر دکتۆر فوئاد حسێن کاندیدی بازرانی کەوتنە کێشمەکێشێکی کۆمیدییەوە، کە بەشێوەیەکی تراژیدیی بە شانسی دکتۆر فوئاد کۆتایی هات.(بەرهەم ٢١٩ دەنگ ، فوئاد ٢٢دەنگ).\nلەڕاستیدا ٢.ئۆکتۆبەری ٢٠١٨ رۆژی دەنگدانی پەرلەمانی عیراق رۆژی سەرکەوتنی بەرهەم سالح بە سەرۆککۆمار، نەک ١٦ ئۆکتۆبەر ٢٠١٧ ، هاوکیشەیەکی تری سیاسی لەکوردستانی عێراقدا دەستپیدەکات. بۆ ئەوەی پۆستی سەرۆککۆمار لەلای یەکێتی بمێنێتەوە، لەکاتێکدا لەسەر کاندیدیک ڕێکناکەون و هەموو ئەو کاندیدانەی تریش لە لەلیبوکێک زیاتر نین، حکومەتی عیراقی و لایەنەکانی نێو پەرلەمانی عێراقی، داوایەکی دیایکراویان جێبەجێ ببوو ، بەدەستەوەدانی کەرکوک وئارایشدانەوەی کەرکوک وناوچە سنورییەکانی کە پێشتر بەهاوبەشی هێزەکانی پێشمەرگەولەشکری عێراقی کۆنترۆڵکرابوو، پاش شکانی لەشکری عیراقی لەبەرامبەر داعشدا، هەندێ ناوچە هێزەکانی پێشمەرگە لەبەرامبەر داعشدا بەرگرییان کرد وڕاوەساتانەوە. یەکێتی یان چەند باڵ و ماڵباتێکی ناو یەکێتی لە پلان و لە مامەڵەیەکی ناشیریندا دەستپێشخەری بۆ گەڕانەوەی دەسەڵاتی بەغدا کرد بوو.\nدەورەیەکی دی شەڕە جنێوی نێوان یەکیتی وپارتی بەبەهاراتی توندی ژماردنی خیانەتەکان وملهوڕی وپێشلەشکری گەرمکرا. ئەمجارە دەستی پارتی لە تۆڵەکردنەوەی یەکێتی بەهانەیەکی گونجاوتری بەگیرهێنا. ئیدی بەخیانەتی نەتەوەیی گەورەو بزاندنی خەتی سوور، تۆڵە لە ملنەدانی یەکێتی بۆ تەسلیمبوون بەقەدەروقوەتی پارتی بۆ سەرۆک کۆمار.\nلەسەرەتای ساڵی تازەد٢٠١٩ ا، پارتی هیچ نەرمیەکی لە بەرامبەر لایەنە براوەکانی پەرلەمانی کوردستاندا نەنواند، وە زۆر بێباکانە مەرجەکانی خۆی بۆ هێزەکانی نێو پەرلەمان بۆ بەشداری لە دەسەڵات دیاریدەکرد وهەردوو پۆستە گرنگەکانی سەرۆکی هەرێم (نێچیرڤان بارزانی)، سەرۆکی حکومەت (مەسرور بارزانی) ، قۆرخکرد وپرس وڕای بەکەس نەکرد. پۆستی نەوت و دەرەوەش هەر بۆ خۆی دەبێت، وە بێدەنگیەکی گشتی کە نیشانەی ڕازیبونێکی ترسناکەخەریکە دەکاتە ئەمری واقیع. یەکێتی پەرچەکرداری بێدەنگی کە متبوونی تووڕەبوونێکی لەخۆێدا شاردبوەوە، چەند رۆژەی گۆڕی بۆ دەستیبرد بۆ گرتن وڕاونانی ئەندامان وکادرانی پارتی ، بەهەمان شێوازو هەندێک قەهراوەی تر، پارتیش دەستی برد بەبارمتەگرتنی کادرەکانی هەولێری یەکێتی. ئۆپۆزسیۆنی پاکێجەکانی سەردەمی ١٧ شوبات وملخواروشکستخواردوەکانی ئەم دەورەیە، دەستەوەستان تەماشای حەمەی حاجی مەحمودیان دەکرد، نێوەندگیری بکات وتوندوتیژییەکە خاو کاتەوە ئەوە بوو بەگۆڕینەوەی دیل بە دیل دەرگای گتوگۆی پێکهێنانی حکومەتی هەرێم کرایەوە. لە پرێسە کۆنفرەنسەکاندا هەواڵی ئەوەمان بیست بەهۆی نەخۆشیەوە بەڕێز هیرۆ خان نەیتوانیەوە بەشداری وەفدەکەی یەکێتی بکات.\nیەکێتی دەستی برد بۆ ڕاگەیاندنی قەدەخەکردنی تەڤگەری ئازادی وڕێکخراوە نزیکەکانی سەر بەتەڤگەر وداخستنی بنکەو ئۆفیسەکانیان لە ناوچەی سلێمانی. هاوکات سەرککۆماری عێراق سەردانی تورکیای کرد ولە پریسە کۆنفرنسەکەی لەگەڵ ئەردۆگان سەرۆکی تورکیا کە بەرهەم ساڵحی وەک دۆستی ئازیزم یان هاوڕێی بەوەفام تاریف کرد، ڕووبەرڕوبونەوە و بنەبڕکردنی تیرۆریان وەک ئامانجی هەردوڵا باسلێوەکرد. ئەو هەنگاوانەی دواتری یەکێتی لە گرتن وزیندانی کردنی ئەندامان ولایەنگرانی تەڤگەری ئازادی وداخستنی سینەما سالم ونەهێشتنی مەراسیم وئەم کردەوانە بۆ ئەوەیە کە پشتیوانی ئەردۆگان بەدەستبهێنی بۆ گوشار خستنە سەر پارتی کە چێگەوڕێگەیەکی شیاوتری لە پەیکەرەی دەسەڵاتی حکومەتی هەرێم پێبدات.\nلێرەوە دەتوانین باشتر لە ڕەوەندەکە ولە پرۆسەکە ووردبینەوە.. چ شەری یەکترو چ شەڕی نێوخۆیی لەگەڵ لایەنەکانی دیبکەن، ئامانج پاوانی دەسەڵات و گومرگ ودزینی نەوت وسەروەت وسامانە، چ ڕیکبکەون وئاشتی بکەن هەر هەمان کارەسات بەرهەمدەهێنەوە.


دیداری مێری 2018: هاوکێشەی هێزە ناوچەیی و نێودەوڵەتیەکان- 2 | MERI\nدیداری مێری 2018، پانیلی حەوتەم: هاوکێشەی هێزە ناوچەیی و نێودەوڵەتیەکان لە رۆژهەڵاتی ناڤین: دەرفەتەکانی ململانێ و هاوکاری (٢)\nفاتیح یەڵدز، باڵوێزی تورکیا لە عێراق\nرامۆن بڵێکوا، باڵوێزی یەکێتی ئەوروپا لە عێراق\nئالبیرتۆ فێرناندێز، باڵوێزی پێشوو و سەرۆکی تۆرەکانی راگەیاندنی رۆژهەڵاتی ناوەراست\nلوقمان فەیلی، باڵوێزی پێشووی عێراق لە یابان و دواتر لە ئەمریکا\nتانیا گلی، ئەندامی پێشووی پەرلەمانی عێراق (سەرپەرشتیار)\nتانیا گڵی وەك پێشەكی داوای لە قسەكەرانی ئەم پانێلە كرد كە بە شێوازێکی قوولتر بچنە ناو بابەتەکانی پانێلی پێشووتر هەتا بە شیکردنەوەی داینامیکە ناوچەییەکان لە روانگەیەکی بەربڵاوترەوە هەوڵی دەستنیشانکردنی پەیوەندی و کاریگەریەکانی ئەکتەرە نێودەوڵەتیەکان بدەن لە هەمبەر شێوازەکانی هەنووکەیی هێز لە رۆژهەڵاتی ناڤین و بە تایبەت لە عێراق. دیارە كە پێشبڕکێ وململانێیەکی بەردەوام لە ناوچەکە هەیە، ئەگەرچی پێشكەوتن بە ڕێژەیەکی کەم لە بواری سەقامگیری لە ناوچەدا بەدی دەكرێ.\nفاتیح یەڵدز بە گرنگیەوە باسی پەیوەندی بەهێزی نیوان تورکیا و عێراق و بەرژەوەندی هاوبەشیان کرد لە بەردەوامی هەبوونی پەیوەندی و پاراستنی ئاسایشی سنوورەکانی هەردولا. ئەو ئاسایشی بە سەرەکیترین نیگەرانی تورکیا پێناسە کرد، لە بەر ئەوەی “داعش و پەکەکە مەترسی راستەقینەن بۆ سەر ئەنکەرە” و هەروەها هەندێك تەحەدای بەرجەستە کرد کە هێشتا کاریگەرن لە سەر تورکیا و بە شێوازێکی گشتیتر رۆژهەڵاتی ناوەراست. یەکەمین تەحەدا تراژیدیای مێژویی خەڵکی فەلەستین و “رەتکردنەوە و پشتگوێخستنی تەواوی مافەکانیانە”، وەك چۆن ئیسرائیل بە ئاشکرا بەردەوامە لە نکوولی سیاسی و “داگیرکردنی نایاسایی”. بە وتەی یەڵدز، “تا ئەو کاتەی ئێمە نەتوانین ئەم نادادپەروەریەی لە فەلەستین روودەدات چارە کەین داهاتوویەکی باش چاوەرێی ئێمە ناکات لە ناوچەکە، لەوانەش لە عێراق”. تەحەدای دووەم شەری سوریایە کە چیرۆکی شکستی چارەسەرە دیپلۆماتیەکان هێشتا بەردەوامە و ئەنجامی سەخت و خراپی هەبووە بۆ تورکیا، بە تایبەتی لە رووی ئاوارە و ئاسایشەوە. تورکیا سێ ملیۆن ئاوارەی سوری لە خۆگرتووە، زیاتر لە هەر وڵاتێك و بۆیەش ئانکارا هەول دەدات ئەم کێشەیە لە ڕێگای هاوکاری لەگەڵ هاوبەشە سەرەکییکانی چارەسەر بکات. پاشان باڵۆێز یەڵدز ئاماژەی بە عێراق کرد وەکو سێیەم تەحەدا کە هێشتا یەکگرتوویی سیاسی و یەکپارچەیی خاکی لە مەترسیدایە و کەلتووری فرەیی پەرەی پێ نەدراوە و حکومەت و سیاسەت لە ڕوانگەی ئاینی یا ئەتنی و تایەفی جێبەجێ دەکرێن. ئەو ئاماژەی کرد کە تورکیا لە هەرە پێشەوەیە بۆ یارمەتی دانی سەقامگیری و فرەیی لە عێراق.\nتەحەدای چوارەم دراوسێیەکی دیکەی تورکیایە، واتە ئێران. بە دیدی یەڵدز، پێویست بوو تەنانەت پاش کشانەوەی ئەمریکا لە ڕێککەوتنی ئەتۆمی، ئەم ڕێککەوتنە بە زیندوویی بهێلدرێتەوە. باڵوێزی تورکیا جەختی کردەوە لە سەر پابەندی تورکیا لەم لایەنە و پێویستی کارکردن لەگەڵ ئێران لە رێگای دیپلۆماسی نەك گەمارۆ و چاوسوورکردنەوەی سەربازی. لە کۆتاییدا ئەو وتی تورکیا خاوەنی چەندین شوناس و وڕوانگەیە لە سیاسەتی دەرەوە، ئەمەش بە هۆی رۆلی تورکیا وەکوو پردێکی جوگرافی ستراتیژی (لە نیوان ئەوروپا و رۆژهەڵاتی ناڤین) “کە چاوێکمان لە سەر ئەوروپایە و لە رۆژهەڵاتی ناڤینیش باش تێکەل بووین”، بۆیە ئەنكەرە دەتوانێت پۆزیتیڤانە و کاریگەرانە کار لەگەڵ ژمارەیەکی زۆر هاوبەشی جیاواز بۆ بنیات نانی ئاشتی و سەقامگیری لە ناوچەکەدا بکات.\nڕامۆن بڵێکوا “مەترسی لە سەر فرەیی یا فرەلایەنی” وەکو گرنگترین تەحەدا بۆ ناوچەکە پێناسە کرد لە کاتێکدا داینامیکی هێز لە ناوچەکە بە شێوازێکی ناڕوون پەرەدەسێنێت. ئەو سەرنجی دا کە لە ئاستی جیهانیدا کەمبوونەوەی پرۆسە فرەلایەنەکان بووەتە هۆی سەرهەلدانی شەری بازرگانی، دەرچوون لە پەیمانە نێودەوڵەتیەکان و پەنا بردن بۆ هێز بۆ چارەسەری کێشەکان. لە ئاکامدا ئەم بابەتانە ڕەنگدانەوەیان دەبێت لە پەیوەندی هێز و هاوپەیمانیە گرنگەکان، وەکوو داهاتووی ناتۆ، یا داهاتووی هاوکاری درێژ مەودای نیوان یەکێتی ئەوروپا و تورکیا و لە ئەنجامیشدا کاریگەری دەخەنە سەر رۆڵی ئەو دەوڵەتانەی بە پێداچوونەوەخواز (revisionist) پێناسە دەکرێن، لەوانە چین و روسیا و ئێران. بڵێکوا دەری خست کە لە ئەنجامی ئەم بابەتانە گرژی لە هەموو شوێنێك زیاد بووە و ململانێکان، بە تایبەت لە رۆژهەڵاتی ناڤین، تا ئاستی گەشتن بە ئەنجامی نەخوازراو بەرز بوونەتەوە. ئەو ئاماژەی بە ڕێککەوتنی ئەتومی لەگەڵ ئێران کرد کە بۆ مەبەستی ڕاگرتنی خواستە ئەتۆمیەکانی ئێران و کەمکردنی گرژی لە ناوچەکە واژوو کرابوو و وتی شکستی ئەم ڕێککەوتنە مەترسی زیادكردنی توندوتیژی لە ناوچەکە پەیدا كردوو، “لە یەکێك لە هەستیارترین ساتەکانی مێژووی ناوچەکە” کە چەند هاوپەیمانیەك بە خۆوە دەبینێت و لەوانەیە بە ئاسانی ناوچەکە بۆ شەری هاوشێوەی جەنگی یەکەمی جیهانی پەڵکێش بکات. دیپلۆماتە ئەوروپیەکە هۆشداری دا “هیچ شەرێك نیە بەو شێوەیە کۆتایی بێت کە لە سەرەتادا پلانی بۆدانراوە” و بە هۆی سروشتی بە جیهانی بوونی ململانێکان، چەخماخەیەك لە جێگایەك دەتوانێت بە ئاسانی پەرە بسێنێت وەکوو نموونەی داعش یا لیبیا.\nبە پێی وتەکانی بڵێکوا خالی پۆزەتیڤ هەن كە جێگای ئاماژەن. بۆ نموونە پێویستە ستایشی عێراق بکرێت بە هۆی “توانای لەخۆگرتنی دژبەیەکەکان و چەندین شوناسی جیاواز”، لایەنێك کە لەوانەیە وەك مۆدیلێکی باش بۆ داهاتووی ناوچەکە بە کار بێت. ئەم توانا بە نرخە میراتی مێژووی دەوڵەمەندی وڵاتەکەیە کە کۆمەلگە جیاوازەکان لە سیستەمێکی هاوبەشدا یەکگرتوویی کۆمەلایەتیان پاراستووە. هێنانە ناوەوەی شوناسی تاك لایەنی لە لایەن هێزە کۆلۆنیالەکان ئەم بالانسە کۆمەلایەتیەی تێك داوە لە کاتێكدا كە هاتنی داعش و خوێندنە توندرەوانەکەی لە ئیسلام ئەم بالانسەی تا رادەیەکی ئێکجار زۆر تێك دابوو.\nلە کۆتاییدا بڵێکوا جەختی لە سەر پێویستی جێبەجێ کردنی پرۆسەیەکی گشتگیری بنیات نانەوە کردەوە، بە جۆرێك کە بتوانێت ئەو فرەکەلتوریە مێژوییەی لە عێراق هەبووە زیندوی بکاتەوە، هەر وەك ئەو فرەییە لە موسلی پێش داعش هەبووە. یەکێتی ئەوروپاش لە پێشەنگی پەرەپێدانی ئاشتبوونەوە و فرەیی و حوكمڕانی دروستنە لە عێراق.\nئالبێرتۆ فێرناندێز، دیپلۆماتی پێشووی ئەمریکی، بە پێچەوانەی پانێلیستەکانی پێش خۆی پێی وانیە خراپبوونی رەوشی رۆژهەڵاتی ناڤین شتێك بێت کە تەنیا لە داهاتوو ئەگەری روودانی هەبێت، بەڵکوو بە ڕای ئەو ئەمە ڕێچکەیەکە کە ٤٠ سالە بەردەوامە و هۆکارە بنچینەییەکانی ئەم تەنگەژەیەش هیچ کات بیری چارەسەریان لێ نەکراوەتەوە. ئەو وتی ئەم هۆکارانە، وەکوو حوکمی زۆر خراپ و گەندەلی لە ئاستی زۆر بەرز، نەخۆشی ئەم ناوچەیەن و هێشتا کاریگەرن لە سەر “بارودۆخێك کە زیاتر بەرەو خراپ بوون دەچێت تا باش بوونەوە”.\nئەو وێنەیەی فێرناندز پێشکەشی کرد تەنانەت زۆر ڕەشتریش بوو، لە کاتێکدا وتی تەنگەژەی رۆژهەڵاتی ناڤین تەنیا کۆمەلایەتی سیاسی و ئابوری نیە، بەڵکوو رۆحی و رۆشنبیریشە. ئەو سەرنجی بەوە دا كە چۆن زۆربەی فاکتەرەکانی سەرهەڵدانی داعش هێشتا چارەسەر نەکراون و چۆن نەبوونی ئیرادەی راستەقینە بۆ گۆرانکاری، هەوڵەکانی سەقامگیری لە زۆربەی شوێنەکانی ناوچەکە، بە تایبەت وڵاتانی کۆمکاری عەرەبی تووشی شکست کردووە.\nفێرناندز ستایشی دەوڵەتی ئیستای ئەمریکای کرد بۆ هەوڵە ریالیستیەکانی بۆ پێچەوانە کردنەوەی هەڵەکانی کابینەی ئۆباما، لە گوێ نەدانی بە سەرهەڵدانی داعش لە ٢٠١٣ و لە بەهەند وەرنەگرتن و رێگادان بە ئێران بۆ چوونە ناو سوریا و کوژرانی دەیان هەزار خەڵکی بێ گوناە. ئەو ستراتیژی ئیدارەی ترامپی لە ڕۆژهەڵاتی ناوەراست وا پێناسە کرد “وەڵامێکی راستەقینە بۆ دوژمنکاری بێ کۆنترۆلی هێزە و بۆ پێداچوونەوە خوازەکانی وەك ئێران” و هەوڵێکی راستەقینەیە “بۆ بنیاتنانەوەی پەیوەندیەکانی ئەمریکا لەگەڵ هاوپەیمانە دێرینەکانی خۆی لە ناوچەکەدا”، وەکو تورکیا و زۆر لە وڵاتانی عەرەبی. لە هەمان کاتدا، فێرناندز بە رەشبینیەوە وتی لە کاتێك پابەندی ویلایەتە یەکگرتووەکان بە دلنیاییەوە یارمەتی سەقامگیریەکی کەم دەدات پێویستە هاوکات کێشەکانی ناوچەکە چارەسەر بکرێن بە تایبەت لە لایەن وڵاتانی ناوچەکە و “هیچ سیستەم و لایەنێکی دەرەکی ناتوانێت بە ئەندازەی خودی ناوچەکە هاوکاری ناوچەکە بکات.”\nهاوتای بڵێکوا، فێرناندز گەشبینیەکی گوماناوی هەبوو بۆ داهاتووی عێراق. ئەنجامەکانی هەڵبژاردن، هەوڵەکانی چارەسەری تایەفەگەریو شکستهێنانی داعش جێگای دڵخۆشین، بەلام پێویستە هاوکات کار بکرێت لە سەر باشتر کردنی حکومەت و دابین کردنی خزمەتگوزاریەکان بۆ خەڵک. هەروەها ئەو خۆپیشاندانەکانی بەسرەی بە خالی باش زانی، چوونکە پێشاندەری ویستی خەلکەن بۆ دەستخستنی مافەکانیان، بەڵام ئەگەر حکومەت گوێ بە داواکاریەکانی خەڵك نەگرێت بارودۆخ باش نابێت.\nلوقمان فەیلی وتەکەی خۆی بە پرسیار دەست پێ کرد. رۆژهەڵاتی ناڤین لە کوێی گفتگۆ لە سەر تەحەدا و پەرەسەندنە جیهانیەکانە؟ ئایا تەواوکەری نیگەرانیە هەنووکەییە جیهانیەکانە یا دژیانە و لە نیگەرانیە ناوچەییەکان قەتیس ماوە؟ ئایا لەگەڵ کێشە جیهانیەکان دەروات یا هێشتا جەخت لە سەر داینامیکەکانی سەدەی نۆزدەم دەکاتەوە؟ بۆ نموونە، لە کاتێکدا تیرۆریزم دیاردەیەکی جیهانیە کە لە ناوچەکە بە خەستی باسی لێوە دەکرێت، کێشە ژینگەییەکان لە ناوچەکە جێگای بایەخ نین. بە ڕای فەیلی، گۆرانکاری لە داینامیکی جیهانی دەتوانێت کاریگەری لە سەر ناوچەکەش هەبێت و وابکات رۆژهەڵاتی ناڤین رۆلێکی ئەکتیڤتری هەبێت، بە تایبەت لە کاتێکدا زۆربەی ئەم داینامیکانە کاریگەری لە سەر ناوچەکە دەکەن.\nهاوکات، فەیلی وتی بەردەوامی ململانێ لە ناوچەکە کاریگەری زۆر خراپی خستووەتە سەر عێراق، وەکوو کۆچی کەمینەکان و کۆمەلکوژی یەزیدیەکان. ئەمانە نموونەی ئەو زەحمەتیانەن بارودۆخ بە سەر دانیشتوانی عێراقی سەپاندووە و لەم کاتەش ئەمریکا داوا لە دەوڵەتی عێراق دەکات بریار بدات لە سەر هەلوێستی بەرامبەر گەمارۆکانی سەر ئێران.


کاوسێن بابەکر: ڕۆژئاوا دەرگای هەڵمەتی بەپەلەی پێکەوەیی دەکاتەوە. – WTARIKURD\nئەم هێرش و داگیرکاریەی تورکیا لەژێر پەردەی بێکەسی کوردو پەرتەوازەیی هێزەکوردیەکان ڕوودەدا، ئازایەتی کورد دژی داعش و شکاندنیان لەجیاتی هەموو دونیاو ئاشتیخوازی و ڕەوایی داخوازیەکان هیچ شەکوایەکی بۆ کورد نەکرد! بەڵام لەگەڵ هەموو ئەوانەشدا دەرهاویشتەیەکی تازە و زەمینەیەکی نوێ دەڕەخسێنێ بۆ هەڵمەتی خەباتی پێکەوەیی:\n1- گەلانی دونیاو زۆر لەووڵاتان وەدەنگ هاتوون و دژی ئەم هێرشەن و، بۆیەکەمینجارە سۆزێکی گشتی لەناو گەلانی سەرانسەری دونیا خەمڵیوە.\n2- ئەم هێرشە تەنها بۆ ئەو ناوچانە نییە، بەڵکو بۆ گۆڕینی دێموگرافیای ناوچەکەیەو مەترسیەکی جدیە بۆسەر ئایندەی کورد لەهەموو کوردستان ئەوەش فاکەترێکە دەبێ زیاتر یەکمانخا.\n3- ئەم مەترسیە هەموو کوردو هێزە کوردیەکانی ووشیارکردۆتەوەو خەریکە گوتارێکی یەکگرتوو دروست دەبێ، کە دەبێ پەرەی پێ بدرێ.\nئەم ڕاستیانەی سەرەوە دەرفەتێکی ڕەخساندووە، دەبێ هانماندا بەپەلە ئەم کارانە بکەین:\n1- وەلانانی ناکۆکیەکان و بەرژەوەندیە حزبیەکان و، دروستکردنی یەکڕیزیەکی نوێ و هەمیشەیی بۆ بەرژەوەندیە باڵاکانی نەتەوەو نیشتمان.\n2- کۆنفرانسێکی بەپەلە پێویستە بۆوەرگرتنی هەڵوێست و هەڵمەتێکی پێکەوەیی و یەکخستنی گوتارێکی نیشتمانی یەکگرتوو.\n3- دروستکردنی وەفدێکی دیپلۆماتی هەمیشەیی کەنوێنەری سەرجەم پارت و هێزەسیاسی و کەسایەتیەکوردستانیەکان و نەتەوەی تربگرێتە خۆ و، کەسایەتیە دۆستەکانی کورد لەووڵاتان بەشداری پێ بکرێ، بۆ سەردانی ووڵاتان.\n4- پێکهێنانی ژوورێکی عەمەلیات بۆ فریاگوزاری هەمەجۆر، کۆمەکی تەندروستی و کەلوپەلوخۆراک بۆ ئیدارەکانی خۆسەری و، هێزی شەڕڤانان و ئاوارەکان.\n5- یەکخستنی ڕاگەیاندنەکان و، کارکردنی پێکەوەیی.


ئیسرائیل: رێگه به هیچ گه‌شتارێك ناده‌ین بێته وڵاته‌كه‌مان – Esta News\nنه‌فتالی بینێت، سه‌رۆك وه‌زیرانی ئیسرائیل له راگه‌یه‌ندراوێكدا بڵاویكرده‌وه، به‌هۆی ده‌ستنیشانكردنی یه‌كه‌م كه‌یسی ڤایرۆسی ئۆمیكرۆنی نوێ له وڵاته‌كه بڕیاریداوه 50 وڵاتی ئه‌فریقا بخاته ناو هێڵی سوری ته‌ندروستیه‌وه و به‌هیچ شێوه‌یه‌كیش رێگه نادرێت هیچ گه‌شتیارێك بچێته ناو خاكی ئیسڕائیله‌وه\nئاماژه‌ی به‌وه‌شكردوه، بڕیاری قه‌ده‌غه‌كردنی گه‌شتیاران له ئه‌نجامی ده‌ستنیشانكردنی یه‌كه‌م كه‌یسی ڤایرۆسی نوێی ئۆمیكرۆنه‌وه دێت، پاش ئه‌وه‌ی وه‌زاره‌تی ته‌ندروستی ئیسرائیل حاڵه‌ته‌كه‌ی پشتڕاستكرده‌وه.\nسه‌رۆك وه‌زیرانی ئیسرائیل باسی له‌وه‌شكردوه، “پاش ئه‌وه‌ی له‌گه‌ڵ ئه‌ندامانی ئه‌نجومه‌نی وه‌زیران ده‌رباره‌ی ده‌ستنیشانكردنی یه‌كه‌مین كه‌یسی ڤایرۆسی نوێی ئۆمیكرۆن گفتوگۆكرا، بڕیاردرا به‌وه‌ی رێگه‌ی به هیچ گه‌شتارێكی بێگانه نه‌درێت بێته ناو خاكی ئیسڕائیله‌وه، بۆ ماوه‌ی سێ رۆژ كه‌ره‌نتینه‌ی گشتیش راده‌گه‌یه‌نرێت بۆ گشت ئه‌و كه‌سانه‌ی كه ڤاكسینیان وه‌رگرتوه و ماوه‌ی حه‌وت رۆژیش بۆ ئه‌و كه‌سانه‌ی كه ڤاكسینیان وه‌رنه‌گرتوه”.\nئه‌وه‌شی خسته‌ڕو، هه‌ر هاوڵاتیه‌كی ئیسڕائیلی له ده‌ره‌وه‌ی خاكی وڵاته‌كه بگه‌ڕێته‌وه ده‌بێت به خێرایی كه‌ره‌نتین بكرێت.


04:18 - 25/05/2022\nسه‌رۆكی جوڵانه‌وه‌ی نه‌وه‌ی نوێ رایگه‌یاند، شه‌ش مانگه نوێنه‌رانی هه‌رێم ناچنه به‌غدا بۆ وه‌رگرتنی ده‌رمان تاوه‌كو هاوڵاتیانی هه‌رێم له‌نه‌خۆشخانه‌كان ده‌رمانیان ده‌ستنه‌كه‌وێت و رو له ده‌رمانخانه ئه‌هلیه‌كان بكه‌ن، "ئه‌مڕۆش نه‌وه‌ی نوێ توانی به‌بڕی ده‌یان ملیۆن دۆلار ده‌رمان بۆ شاری سلێمانی و ده‌وروبه‌ری په‌یدا بكات ".\nشاسوار عه‌بدولواحید سه‌رۆكی جوڵانه‌وه‌ی نه‌وه‌ی نوێ له هه‌ژماری تایبه‌تی خۆی له‌تۆڕی كۆمه‌ڵایه‌تی فه‌یسبوك نوسیویه‌تی، " ئه‌ی هاوار، دوژمنیش شتی واناكات، ماوه‌ی شه‌ش مانگه نوێنه‌رانی هه‌رێم ناچنه به‌غدا بۆ وه‌رگرتنی ده‌رمان، تاوه‌كو هاوڵاتی له نه‌خۆشخانه‌كانی هه‌رێم ده‌رمانیان ده‌ست نه‌كه‌وێت و له كه‌رتی تایبه‌ت بكڕێت بۆ سود و به‌رژه‌وه‌ندی كۆمپانیا حیزبییه‌كان".\nئه‌مڕۆ فراكسیۆنی نه‌وه‌ی نوێ توانی به‌بڕی ده‌یان ملیۆن دۆلار ده‌رمان بۆ شاری سلێمانی و ده‌وروبه‌ری په‌یدا بكات\nراشیگه‌یاندوه، "ئه‌مڕۆ فراكسیۆنی نه‌وه‌ی نوێ توانی به‌بڕی ده‌یان ملیۆن دۆلار ده‌رمان بۆ شاری سلێمانی و ده‌وروبه‌ری په‌یدا بكات و هه‌روه‌ها پێشتریش هی هه‌ولێر و دهۆك به‌ڕێكه‌وتوه، ئه‌مه‌یه ئیشی نه‌وه‌ی نوێ له هه‌ر كوێ سیاسه‌ت بكات خزمه‌تی خه‌ڵك ده‌كات، لای ئێمه سیاسه‌ت و حیزبایه‌تی بریتییه له خزمه‌تی خه‌ڵك نه‌ك دروستكردنی كێشه بۆ خه‌ڵك، نه‌ك قسه‌ی زل و تۆمه‌ت و جنێو".\nئه‌مڕۆ هاتین ده‌رمان و پێداویستیه‌كان وه‌ربگرین به‌داخه‌وه له سلێمانیه‌وه كه‌س نه‌هاتبو وه‌ریان بگرێت\nله‌تۆمارێكی ڤیدیۆییشدا، سروه عه‌بدولواحید سه‌رۆكی فراكسیۆنی جوڵانه‌وه‌ی نه‌وه‌ی نوێ له په‌رله‌مانی عێراق رایگه‌یاندوه، "ئه‌مڕۆ هاتین ده‌رمان و پێداویستیه‌كان وه‌ربگرین به‌داخه‌وه له سلێمانیه‌وه كه‌س نه‌هاتبو وه‌ریان بگرێت، ئێمه هاتوین تا كارتۆنه‌كان بژمێرین بزانین چه‌نده، له‌به‌رئه‌وه‌ی ئێمه ده‌زانین كه یه‌كێتی و پارتی هه‌رچی بكه‌وێته به‌رده‌میان نازانین چی لێده‌كه‌ن و متمانه‌یان نییه، بۆیه خۆمان سه‌رپه‌رشتی ده‌كه‌ن".\nئه‌وه‌شیخسته‌ڕو، "هه‌ولێر و دهۆك ده‌رمان و پێداویستیه‌كانیان بۆ ره‌وانه ده‌كرێت، ئێستاش ده‌رمانه‌كان بۆ سلێمانی ده‌نێردرێن، ئێمه به‌ئه‌ركی خۆمان هه‌ستاین".


پەیامی سەرۆکی هەرێمی کوردستان بۆ ڕۆژی جیهانیی نه‌هێشتنی توندتیژی دژی ئافره‌تان - The Presidency of the Kurdistan Region - Iraq\nقەیرانی ئابووری و دارایی كه لێكه‌وته‌ى په‌تاى كۆڤيد_19ن، لەگەڵ گرژييه سياسييه‌كان، دەستکەوتەکانی ژنان ده‌خه‌نه مەترسییەوە، به‌ڵام ئافرەتانی کوردستان دڵنیا دەکەینەوە کە لەگەڵ لايه‌نه په‌يوه‌ندداره‌كانى حکوومەتی هەرێمى كوردستان کار ده‌که‌ین بۆ پاراستنی دەستکەوتەکانيان و نه‌هێشتنى توندوتیژی و مسۆگه‌رکردنی دادوەریی کۆمەڵایەتی. له هه‌ر شوێن و ئاستێكدا بێت، به‌ره‌نگارى گێچەڵ و دەستدرێژی بۆ سه‌ر ئافره‌تان ده‌بينه‌وه.\nتوندوتیژی، پرسی مافی مرۆڤ و هەموو کۆمەڵگەیە. پێویستە پیاوان ڕۆڵی كاراتر ببینن، بەشێکی گەورەی چارەسەر بن و ڕۆڵيان له نەهێشتنی توندوتیژيدا هه‌بێت. كاتى کەرەنتینە و ڤایرۆسی کۆرۆنا، بۆ پياوان بووە مایەی هۆشیاری و بەخۆداچوونەوە کە ناوماڵ تەنها شوێنی حەسانەوە نييه، بەڵکوو شوێنی کار و هاوکاری و بەجێهێنانی ئەرکەکانیشمانە بەرامبەر دایک و خوشک و هاوژین و پەروەردەی منداڵەکانمان.\nئێمە لە سەرۆکایەتیی هەرێمى كوردستان هەماهەنگی و هاوکاری له‌گه‌ڵ حکوومەت دەکەین بۆ پاراستنی مافەکانی ژنان و بەرەنگاربوونەوەی توندوتیژی لەسەر بنەمای جێندەر، هەروەها هانی کۆمەڵگەی نێودەوڵەتی دەدەین کە بۆ ئه‌م پرسه بە گوڕ و تینێکی زیاتره‌وه پشتگیریی دامودەزگاکانی هەرێمی کوردستان بكه‌ن. ئافره‌تان دڵنیا دەکەینەوە کە هاوکاری و هەماهەنگیمان بۆ گه‌يشتن به ئاکامی باشتر بەردەوام دەبێت.\nهيوادارم چالاکی و کارەکان تەنها لەم شازدە ڕۆژه‌دا قەتیس نەمێنن، بەڵکوو هەمووان پێکەوە بە ژن و پیاوەوە ڕۆژانە کار بۆ نه‌هێشتنی توندوتیژی و بەدیهێنانی ئامانجەکانمان بۆ ئاشتی و یەکسانی و دادوەری، بكه‌ين.